ועדת הכספים, כנסת 25, פרוטוקול מספר 286, 2023-12-31 00:00

משה גפני: בוקר טוב

משה גפני:  אני מתכבד לפתוח את ישיבת ועדת הכספים

משה גפני:  אני מצטער שאנחנו צריכים לעשות ישיבה כזאת ביום ראשון עם מספר פניות

משה גפני:  אני חוזר על מה שאני אומר כל הזמן, זה מיותר לגמרי, היה יכול לבוא לפני והיינו מחליטים אז, אבל זה מה שיש

משה גפני:      אני מתחיל עם פניה 316-318 תיאום הפעולות בשטחים, רשות העתיקות ושמירת אתרי מורשת

אורית פרקש הכהן: אבל רגע, מה עם הצהרות פתיחה?     

משה גפני: לא היום

אורית פרקש הכהן: למה לא היום?     

קריאה: אני מצטער היושב-ראש, ייקח לנו כמה דקות

קריאה:  הרפרנט שאמור להציג את הפניה בדרך

מטי צרפתי הרכבי: אז אם הרפרנט לא נמצא כאן, אנחנו מצביעים נגד? אנחנו מגיעים במיוחד ביום ראשון, מגיעים בזמן,  אז מה זה אומר? זה לא היה ידוע קודם? אני לא מבינה

מטי צרפתי הרכבי:  עתיקות לא היו ביהודה ושומרון לפני זה?     

משה גפני: יגיע הרפרנט ויסביר

מטי צרפתי הרכבי: אבל הוועדה הזאת היא ועדת מריונטות על חוטים

מטי צרפתי הרכבי:  איך אתה מאפשר את זה?     

משה גפני: למדתי מקודמיי

קריאה: לא היה לפניך אף אחד

מטי צרפתי הרכבי: אתה לומד מעצמך, שאתה מסכים שיזלזלו בוועדה

משה גפני: למדתי מקודמיי

משה גפני:  היה מלפניי גם יושב-ראש ועדת כספים

אורית פרקש הכהן: אדוני היושב-ראש, אנחנו מבקשים הצעות לסדר

אורית פרקש הכהן:  תודה

משה גפני: בבקשה

אורית פרקש הכהן: אדוני היושב-ראש, אנחנו היום מקיימים דיון על העברות נוספות שכוללות כספים קואליציוניים בסך 250 מיליון שקלים נוספים היום, ושוב, בעניין המשרד למשימות לאומיות והמשרד למורשת – אני רוצה לשאול אותך איפה הערבות ההדדית? ב-15 באוקטובר, שבוע אחרי הטבח, שר האוצר של מדינת ישראל אמר "נכשלנו, אנחנו נשנה את סדרי העדיפויות", והוא הבטיח את זה לציבור

אורית פרקש הכהן:       השאלה שלי כשאנחנו היום נאשר את ההעברה האחרונה הזו, כש-110 מיליון שקלים מתוכה גם אין לה מקור תקציבי, כלומר היא אוטומטית מגדילה עוד יותר את הבור ב-2024, ובסופו של דבר כשמסכמים את כל הסכומים, לא רק שלא שינו את סדרי העדיפויות, לא רק שלא קיצצו בסכומים הקואליציוניים למשרד למשימות הלאומיות, למעשה הגדילו את הסכומים

אורית פרקש הכהן:       ואני רוצה לשאול אותך, אדוני היושב-ראש, איך אתם יכולים להסתכל למילואימניקים בעיניים? איך אתם יכולים להסתכל לנשות המילואימניקים בעיניים? איך אתם יכולים להסתכל לאזרחי ישראל בעיניים? כשאני יודעת למשל כמה אישית חשוב לך נורא הריבית במשק, אני יודעת כמה אכפת לך מהריביות לזוגות צעירים במשכנתאות, כמה דיונים עשית על הנושא הזה

אורית פרקש הכהן:       אתה יודע שנגיד בנק ישראל, אמיר ירון, יעמוד בפני החלטה קשה מאוד בהורדת הריבית הקרובה, כי בעולם רגיל עם ממשלה שפויה ואחראית הוא היה שוקל להוריד את הריבית עוד יותר

אורית פרקש הכהן:  עכשיו הוא לא יודע מה לעשות כי הממשלה - - -     

חנוך דב מילביצקי: אתם חלק מהממשלה

אורית פרקש הכהן: חנוך, בנושא הזה שמעתי אותך אומר "אין קואליציה ואין אופוזיציה"

חנוך דב מילביצקי: איך גנץ ואיזנקוט נשארים בממשלה אם זה הדבר? איך הם יום אחרי יום נשארים בממשלה שאת פה כל יום נופלים לך השמיים מרוב שהדברים לא בסדר?     

נעמה לזימי: תתבייש

נעמה לזימי:  התחננתם שהם יכנסו כדי להציל אתכם

נעמה לזימי:  טיפת בושה

חנוך דב מילביצקי: את יושבת פה ובצביעות הכי גדולה תוקפת ותוקפת, אבל הבוסים שלך יושבים שם בממשלה ולא עושים כלום, אז תחליטו אם אתם רוצים להיות עם או רוצים להיות בלי

אורית פרקש הכהן: אני רק מבקשת שאני לא אפריע לך ואתה לא תפריע לי

אורית פרקש הכהן:  עכשיו בוא נראה מה יכולנו לעשות בכל מיליארד שקל של כספים קואליציוניים

אורית פרקש הכהן:  בכל מיליארד שקל יכולנו לתת כמעט 3,000 ₪ לכל חייל ומילואימניק בצורה גורפת, באופן גס, בלי עוד דיוקים, יכולנו לתת לכל עסק קטן בכניסה למקומות 1,600 שקלים - - -     

נעמה לזימי: תגיד, למה אתה כל כך נגד אנשי הצבא, חנוך?     

אורית פרקש הכהן: ואני רוצה לציין שהיושב-ראש כל כך אטום שהוא אפילו לא מקשיב למה שאני אומרת

אורית פרקש הכהן:  הרב גפני, כזו אטימות שאתה אפילו לא מקשיב

אורית פרקש הכהן:  אתה עסוק בלבדוק שכל ההעברות במקומן כדי שתוכל להעביר אותן ברוב שיש

אורית פרקש הכהן:       אני אגיד משפט אחרון, חלק מהכספים הקואליציוניים האלה עוברים מסעיף של רזרבה ממשרד ראש הממשלה, רזרבה לעמידה במגבלה פיסקלית במשרד ראש הממשלה

אורית פרקש הכהן:  כשאני שאלתי מה זה הכסף הזה, הבטיחו לי שהכספים האלה יבואו לכאן ויוסטו לצרכי המלחמה

אורית פרקש הכהן:  הכספים האלה עכשיו ממשרד ראש הממשלה עוברים לכספים קואליציוניים

אורית פרקש הכהן:  אז זו חרפה גדולה, וחנוך אני מתפלאת עליך

אורית פרקש הכהן:  אתה בעצמך אמרת שאין קואליציה ואופוזיציה בנושא הכלכלי, ובעניין הזה צריך להפגין אומץ, ועובדה שאנחנו בשביל חיילי ישראל נמצאים בקבינט - - -     

חנוך דב מילביצקי: אז איפה האומץ שלכם? איפה הוא? תגידי לי

אורית פרקש הכהן: חנוך, עדיף שתשפיל מבט

חנוך דב מילביצקי: אין לי מה להשפיל מבט, גברת, כי את יושבת פה כשהבוסים שלך למעלה מקבלים משכורות שר, הכל בסדר, ואת פה יושבת ומדברת על בזבוזים?     

אורית פרקש הכהן: עדיף שתלך לישיבת הסיעה ותגיד להם שאתה תצביע נגד הדבר הזה כי אתה חושב אותו הדבר

אורית פרקש הכהן:  תדווח לבוס שלך שצעקת

חנוך דב מילביצקי: אם אתם רוצים, תראו מנהיגות

חנוך דב מילביצקי:  תצאו מהממשלה

חנוך דב מילביצקי:  קדימה

נעמה לזימי: יש לו בעיה שהרמטכ"לים מקבלים פנסיה תקציבית

ולדימיר בליאק: הם לא רק מקבלים משכורת שר, הם גם מקבלים פנסיה תקציבית

ולדימיר בליאק:  אולי נשלול להם פנסיה תקציבית? מה אתה אומר?     

נעמה לזימי: איך הם העזו להיות רמטכ"לים?     

אורית פרקש הכהן: והם יושבים בקבינט המלחמה, ועכשיו ההצעה שלי לסדר, אני מבקשת שלפני שנאשר את ההעברות האלה נעשה דיון על הגזרות הצפויות בשנת 2024

אורית פרקש הכהן:  העובדה שאתם הפרדתם בין תקציב 2023 לתקציב 2024 היא חרפה שאין כדוגמתה והיא עוד אקט של חוסר מקצועיות כדי שתבריחו במהירות את הכספים ותיכנסו לטייס אוטומטי בכל התשלומים ובכל הקצבאות על מנת שכשנגיע ל-2024 יהיה מאוחר מדי

אורית פרקש הכהן:  תודה רבה

משה גפני: תודה רבה

משה גפני:  מטי, בבקשה

מטי צרפתי הרכבי: אדוני, היום 31 בדצמבר למניינם 2023

מטי צרפתי הרכבי:  אנחנו דנים היום במחטף ביום האחרון של שנת 2023 בהעברה של מאות מיליונים

מטי צרפתי הרכבי:  למה זה לא נעשה לפני העדכון האחרון שעשינו בנובמבר? עד מתי תהיה הביזה של הקופה הציבורית?      להבנתי, כמי שהייתה ראש רשות מקומית, זה לא יעלה על הדעת שב-31 בדצמבר עושים מחטף, בוזזים את הקופה הציבורית להוצאות בגין 2023

מטי צרפתי הרכבי:  האם יספיקו ב-32 מיליון כאלה ועוד 200 מיליון כאלה ב-12 שעות לסיים את כל העבודות האלה? זה פשוט מחדל

מטי צרפתי הרכבי:  רוצים – יציגו את זה במסגרת תקציב 2024, על כל העמימות שקיימת, על כל המורכבות של המלחמה, אני לא מבינה איך לא מתביישים

מטי צרפתי הרכבי:  אני אתמול בלילה לא נרדמתי מתוך טירוף המערכות שלכם

מטי צרפתי הרכבי:  אתם השתגעתם? איך בוזזים ככה את הקופה הציבורית?     

משה גפני: התשובה היא כן

מטי צרפתי הרכבי: ב-31 בדצמבר

מטי צרפתי הרכבי:  אתם נורמליים? מה קורה לכם? אין לכם בושה?     

משה גפני: תודה רבה

משה גפני:  נעמה לזימי

נעמה לזימי: תודה רבה

נעמה לזימי:  לא רק שמתקיימת כאן הביזה הגדולה, הגזל התקציבי הגדול, בוועדת חוקה הגדילו ופטרו ממכרז את משרד ההתיישבות, את משרדי הממשלה

נעמה לזימי:  זאת אומרת עכשיו היא גם גוזלת בלי פירוט תקציבי

נאור שירי: רגע, זה לא עבר

נעמה לזימי: זה כרגע נמצא על שולחן הוועדה

נאור שירי: כן, אבל לא פטרו עדיין

נאור שירי:  או שאני טועה?     

נעמה לזימי: לפי מה שאני קראתי היום ב"דה-מרקר" – פטרו

נאור שירי: את כל משרדי הממשלה?     

נעמה לזימי: השתמשו בתקנות של תקומה, פטרו גם את כל משרדי הממשלה, עם נוסח מעומעם לצרכים של ביטחון ופעולות איבה שיוכל לאפשר - - -     

משה גפני: אוקיי

נעמה לזימי: רגע, רגע

נעמה לזימי:  סליחה, היה פה manifest ארוך

נעמה לזימי:  אני רוצה רגע להסביר

משה גפני: בבקשה, רק לא - - -      

נעמה לזימי: עם כל הכבוד, די

נעמה לזימי:  מה שקרה בעצם זה שיש פטור עכשיו גם לדיווח על הכספים האלה שלא מפורטים כמו שצריך

נעמה לזימי:  הגדילו את הגזל ומעבירים כאן תקציב ומחטף ביום האחרון לשנה להתיישבות הצעירה שם מכובס למאחזים לא חוקיים

נעמה לזימי:       הממשלה מעבירה במחטף כספים, במקום למאמץ הלאומי-חברתי-ממשלתי, ובמקום לאנשים שצריכים, למפרי חוק – שבונים מאחזים לא חוקיים שמתסיסים את האזור, שפוגעים בביטחון

נעמה לזימי:  להגיד מחדל זה אפילו לא מתקרב לזה

נעמה לזימי:       אתם עושים פה העברת כסף למקור לא חוקי עם פטור ממכרז שיוכל עוד יותר להקל על העברות הכספים

נעמה לזימי:  הביזה שנעשית כאן היא חרפה גדולה יותר כי אנחנו בשעה קשה לאומית

נעמה לזימי:  זה אומר לנצל את השעה הקשה הלאומית, את השכול הלאומי – בשביל לעשות פה מחטף שלא היה כדוגמתו

נעמה לזימי:       אדוני, אתה יכול לעצור את זה, אתה יודע את זה, אתה בוחר שלא

נעמה לזימי:  אתה אמנם מתנצל בפתח הדיון שכינסת אותנו פה ביום ראשון, אבל בעצם אתה מכשיר ביזה פר-אקסלנס כנראה על הסעיפים האלה החמורים ביותר מתקציבי הביזה שעברו פה עד כה

משה גפני: טוב שמצאת את האשם לפחות, שנדע מי אשם

נעמה לזימי: לא אמרתי אשם, אמרתי שאתה יכול לעצור את זה ואני מקווה שתעשה את זה

נעמה לזימי:  זה הדבר הנכון לעשות

נעמה לזימי:  אנחנו מנסים לעשות פיקוח פרלמנטרי

משה גפני: לא, מצאו את האשם

משה גפני:  אתה מבין?     

נעמה לזימי: אני רוצה לסיים את דבריי

נעמה לזימי:  תתבייש לך, חנוך מלביצקי, שאתה מוצא את האירוע של אב שכול להוקרה להסברה הישראלית כמקור לניגוח, אב שביתו נרצחה

חנוך דב מילביצקי: יש הרבה הורים שכולים

נעמה לזימי: בתקופת כהונתכם  אנחנו יודעים שהבאתם להורים שכולים רבים

מטי צרפתי הרכבי: לידיעתך, יש אוכלוסייה במדינה שיש לה פטור מהשכול

נעמה לזימי: חנוך, המחדל שקרה במשמרת שלכם אכן הגדיל את מספר ההורים השכולים בישראל

נעמה לזימי:  לא צריך לציין את זה

משה גפני: תודה, נעמה

נעמה לזימי: רגע, אני אסיים את המשפט האחרון

נעמה לזימי:  אני מדברת עם אנשים בצפון, שסיפורם נעלם והם לא מקבלים מענה

נעמה לזימי:  הם אומרים שבכל זירות המפונים של הצפון לא מגיעים – גורמי ממשלה, שרים וחברי כנסת, כי הם לא באירוע

חנוך דב מילביצקי: זה לא נכון

חנוך דב מילביצקי:  הייתי בצפון ביום חמישי

נעמה לזימי: חנוך היה בצפון, זה שקול לכל שרי הממשלה, אבל חנוך היה

נעמה לזימי:  איזה יופי

חנוך דב מילביצקי: זה לא נכון, כי אני דיברתי איתם

חנוך דב מילביצקי:  את אומרת דברים לא נכונים

נעמה לזימי: אה, חנוך דיבר איתם

נעמה לזימי:  ברוך השם

משה גפני: נעמה, תשלימי בבקשה

נעמה לזימי: אז בוא נדבר רק רגע על מועצה אזורית אשכול

משה גפני: נעמה, תשלימי

נעמה לזימי: אני משלימה

נעמה לזימי:  דיברתי על הצפון, אני עוברת למועצה אזורית אשכול, שגם איתם שוחחתי הבוקר

נעמה לזימי:  שלושה ישובים הרי שמוחרגים כל הזמן, מה אנחנו רוצים לעשות עם היישובים האלה? אין להם מערכות חינוך, הן סגורות

נעמה לזימי:  מה אנחנו אומרים לאנשים האלה? למה זה לא נדון כאן? למה לא מוסיפים אותם לכל המתווה?     

נאור שירי: הם בהחלטת ממשלה

נעמה לזימי: הם הוחרגו, אבל אין להם מסגרות

נעמה לזימי:  תבין, נאור

נעמה לזימי:  הרי זו מועצה אזורית, לא מדובר בעיר מבודדת

נעמה לזימי:  אין להם את מערכות – הגיל הרך והחינוך המיוחד ובתי הספר

נעמה לזימי:  מה אנחנו אומרים? אם לא פגע שם השכול והטבח אז הם יכולים לתפקד כשהמועצה כולה מושבתת? מה נדמה לנו? פשוט חלם

נעמה לזימי:  אבל למרות כל הסכנות שבכך, את הגזל הזה של העבריינות הצעירה – כן נותנים

משה גפני: תודה רבה

משה גפני:  ולדימיר בליאק

ולדימיר בליאק: אדוני היושב-ראש, תודה רבה

ולדימיר בליאק:  אכן חבל שאנחנו מתכנסים היום וכל שקל שאנחנו נעביר היום הוא בושה גדולה לממשלה המופקרת הזאת שמובילה אותנו בדרך בטוחה לאסון כלכלי

ולדימיר בליאק:       אני אציין עובדה אחת שמדגישה את חוסר הבושה של שר האוצר

ולדימיר בליאק:  אתמול בתוכנית "פגוש את העיתונות" בערוץ 12 הוא טען שתקציב משרד ההתיישבות של אורית סטרוק שקפץ מ-110 מיליון שקלים ל-543 מיליון שקלים עוד לפני ההעברות של היום

ולדימיר בליאק:  התקציב הזה משמש בין היתר לצרכי ביטחון, מרכיבי ביטחון ביהודה ושומרון, בין היתר ביישוב עופרה שאבא של עמית סגל מתגורר בו

ולדימיר בליאק:       ישוב עופרה נוסד ב-1975, הוא לא שייך להתיישבות הצעירה, ובוועדת הכספים אנחנו יודעים ואני מניח שגם שר האוצר אמור לדעת – שמרכיבי הביטחון ביישוב עופרה ממומנים דרך משרד הפנים

ולדימיר בליאק:  אנחנו אישרנו פה העברה על 75 מיליון שקלים למרכיבי ביטחון ביהודה ושמרון, כולל ישוב עופרה

ולדימיר בליאק:  זה לא הפריע לשר האוצר אתמול לשבת באולפן של "פגוש את העיתונות" ולשקר במצח נחושה

ולדימיר בליאק:       אז אדוני היושב-ראש, ההצעה שלי לסדר, זו הצעה לשר האוצר להפסיק לשקר

ולדימיר בליאק:  תודה רבה

משה גפני: תודה

משה גפני:  אחמד טיבי

אחמד טיבי: אני אוותר

אחמד טיבי:  אני רק רוצה לומר שלפני דקה שר החוץ – הוא ישראל כץ ואלי כהן – הוא שר האנרגיה

אחמד טיבי:  רציתי לעדכן אתכם

אחמד טיבי:  זה היה לי חשוב

משה גפני: נאור שירי

נאור שירי: יעיד חברי אלי דלל , אני כתבתי לי לפתוח בברכות, לברך את ישראל כץ

נאור שירי:  כי אני חושב שזה חשוב בזמן הלחימה לברך את שר החוץ החדש שלנו

משה גפני: תודה רבה

נאור שירי: אה, תודה? אני מזכיר לך, בבקשה, רק לא להגיד לי "תודה", אלא "סליחה" כל פעם

נאור שירי:  מעבר לברכות, ועכשיו צחוק בצד, תראו מה עשו ממשרד החוץ

נאור שירי:  גם משרד החוץ משתתף עכשיו, נותן כספים לחפירות ארכיאולוגיות

נאור שירי:  שמעת, חנוך? זו החדשה הראשונה

נאור שירי:  משרד החוץ נותן כספים להעברה תקציבית למשרד ההתיישבות לארכיאולוגיה ביהודה ושומרון

משה גפני: איפה ראית את זה?     

נאור שירי: בדף מספר 5 מתוך 34, תקציב רגיל משרד החוץ

נאור שירי:  בבקשה

משה גפני: הבנתי

משה גפני:  אז נגיע להעברה

נאור שירי: לא, בסדר

נאור שירי:  רק ציינתי את זה כי במשרד החוץ עסקינן, אז אני שמח שנושא החוץ במדינת ישראל הפך להיות כמו משחק גוגואים – שנה אתה, שנתיים אני, אחרי זה תחזור לשנה

משה גפני: אנחנו עוסקים עכשיו בהצעה לסדר שלך

נאור שירי: תשמע עד הסוף, ואז תבין את ההצעה לסדר שלי

נאור שירי:  אני רוצה גם לברך את כל ילדי וילדות ישראל, לא את כולם, אני מניח לחלקם, שיזכרו לבר מצוות מיוחדות

נאור שירי:  לא יודע, אני בבר מצווה שלי, לא באה מדינת ישראל, אמנם זה היה מזמן, ואמרה "בוא קח כסף לחגיגות בר מצוות" 10 מיליון שקלים לחגיגות בר מצוות – איזה יופי

נאור שירי:  במלחמה

נאור שירי:       אני שמח לשמוע את זה

נאור שירי:  אני גם שמח לשמוע ולראות את כל הכספים שהולכים לזהות היהודית,  העם שאני חלק ממנו, לא היה צריך חיזוקים רבים ליהדות

נאור שירי:  כנראה שאתם לא בטוחים ביהדות שלכם ואתם מרגישים שיש צורך לחזק את הזהות היהודית ולכן מיליוני שקלים הולכים לשם

נאור שירי:       מדינת ישראל קמה היום בבוקר יום ראשון ואמרה "אנחנו באים לעבוד בשבילכם" רק שבמקום "בשבילכם", "לעבוד עלינו"

נאור שירי:       אני שואל אותך, וזו הצעתי לסדר – מה עם אילת? אנחנו עוד נדבר על כל העברה, על הפייק ביטחון, לא ביטחון, מה שאמר וולדי

נאור שירי:  לא התייחסת לזה שהוא אמר שמבחינת הכלכלה מיקמו אותנו מספר ארבע בעולם

ולדימיר בליאק: רק שזה היה בשנה שעברה

ולדימיר בליאק:  בממשלה שלנו

נאור שירי: בשנה שהוא לא היה, בדיוק

נאור שירי:  אבל נגיע לזה

נאור שירי:  הצעתי לסדר היא שתדחה את הצעות ההעברות התקציביות עד שנושא אילת ייפתר

נאור שירי:  מה אתה אומר? אני גם הולך איתך, גם מחזק אותך במאבק שלך אל מול שר האוצר האטום שירד לעזה במקום ללכת לאילת לראות את העסקים, וזו הצעה לסדר נהדרת שאני בטוח שגם הקואליציה תתמוך בה – אורית והצד השני של הקואליציה – חנוך

משה גפני: תודה רבה

נאור שירי: אז אתה לא מסכים?     

משה גפני: לגבי אילת - - -     

אורית פרקש הכהן: גם חנוך בהתחלה אמר שהוא מתנגד לתקציב, אבל הוא מתיישר

נאור שירי: הוא יסכים איתי

נאור שירי:  במקום בר מצוות 52 מיליון שקלים למירון

נאור שירי:  למה מירון? אף אחד לא יעשה שם שום הילולה

נאור שירי:  מה אתם מעבירים לשם 50 מיליון שקלים?     

יצחק פינדרוס: זה כסף משנה שעברה

נאור שירי: אה, שנה שעברה

נאור שירי:  אוקיי

יצחק פינדרוס: זה היה שלכם

נאור שירי: מה "שלכם"? זה היה שנת 2023

יצחק פינדרוס: אתה אפילו לא יודע על מה אתה מדבר

נאור שירי: תגיד, אז למה עכשיו מעבירים את זה ב-31 בדצמבר? אני שואל אותך, מר "גאון שיודע הכל"

נאור שירי:  אתה שנה בממשלה, מה אתה ממשיך להאשים את כולם?     

ולדימיר בליאק: איך קורה הדבר הזה?     

מטי צרפתי הרכבי: בוזזים כסף בלי שיש תקציב לזה? לא הבנתי

מטי צרפתי הרכבי:  זה בדיעבד? איך קורה כזה דבר?     

נאור שירי: אתה מסכים להצעת הסדר? אתה לא מסכים

יצחק פינדרוס: שאלה טובה לבנט

נאור שירי: אולי נשאל את אוסלו

נאור שירי:  אולי את אריאל שרון

נאור שירי:  אולי את אולמרט

נאור שירי:  יש לך עוד את מי להאשים? בגין? שמיר? בן גוריון? בכיין

משה גפני: זרח ורהפטיג

ולדימיר בליאק: יגאל אלון

נעמה לזימי: זה במשמרת שלכם

משה גפני: אני רוצה להגיד לגבי אילת

משה גפני:  הייתי בדיונים עם – מנכ"ל משרד האוצר, מנהל רשות המיסים, סגן הממונה על התקציבים, לא הגעתי לפתרון איתם

משה גפני:  אני לא רוצה להגיד את הטיעונים שלהם, הם לא רלוונטיים מבחינתנו

משה גפני:       אני ביקשתי מהעוזר שלי להחתים את כל חברי הכנסת שירצו לחתום

משה גפני:  אני אחתום על החוק

משה גפני:  בלי חוק לא נוכל לסדר את אילת, מה שדיברנו בשבוע שעבר

משה גפני:  אני אחתום על החוק והוא יחתים עכשיו את כל חברי הכנסת

משה גפני:  אני אגיש את זה לוועדת שרים

משה גפני:  אין דרך אחרת

נאור שירי: אבל יש דרך אחרת

נאור שירי:  הצעה – אל תעביר את הכספים שעה, אילת נסגרת לך

נאור שירי:  תנסה, למה אתה לא מקשיב לנו פעם אחת? אל תעביר להם כספים

נאור שירי:  אני אומר לך, שר האוצר מגיע לפה תוך דקה והעוזר שלו לפניו

נעמה לזימי: הוא יודע את זה

נאור שירי: למה חוק? למה להגיע לוועדת הכנסת?     

משה גפני: תיאום הפעולות בשטחים, פניה מספר 316-318

משה גפני:  בבקשה

גל אסף: שלום, גל אסף, אגף תקציבים

גל אסף:  הפניה נועדה לתת תוספת של כ-32 אלש"ח לתוכנית הארכיאולוגיה במנהל האזרחי לצד אלש"ח לתוכנית הפיקוח בהתאם לביצוע בפועל

גל אסף:  הפירוט בארכיאולוגיה הוא כ-17

גל אסף: 5 מלש"ח עבור יישום של החלטת ממשלה 786 שעניינה תוכנית – להצלה, לשימור, לפיתוח ולמניעת שוד והרס עתיקות באתרי מורשת ביהודה והשומרון ובקעת הירדן; תקצוב של כ-12 מלש"ח עבור קול קורא לאתרי מורשת של הצלת עתיקות ופיתוח חורבת עקד; 2

גל אסף: 5 מלש"ח עבור יישום החלטת ממשלה 491 שעניינה שיקום פארק גן לאומי שומרון סבסטיה

נאור שירי: רגע

נאור שירי:  שאלת אותי מקודם,  תראה שמשרד החוץ משתתף פה

אחמד טיבי: סליחה, אני אמנם דיברתי על משרד החוץ, עכשיו שאלו אותי באופוזיציה אם נתנגד להצבעה או נתמוך

אחמד טיבי:  אנחנו נתנגד כי אנחנו חושבים שמדינת ישראל חייבת שר חוץ בעל מעמד, משפיען, חזק – כמו אלי כהן

אחמד טיבי:  אנחנו נתנגד לחילופין

אחמד טיבי:  מה עוד שבאנרגיה - - -     

אורית פרקש הכהן: אבל זה כבר בוצע, לא?     

אחמד טיבי: לא

אחמד טיבי:  צריך להצביע בכנסת

מטי צרפתי הרכבי: שאלה למשרד האוצר – מדובר על תקציב 2023

מטי צרפתי הרכבי:  למה זה לא מוחל במסגרת תקציב 2024? אם זה בוצע, גם אם זה בהרשאות ובקול קורא, איך זה בוצע בלי תקציבים? אם זה עתיד להתבצע  – כי כמו שאני מבינה זה לא יהיה ביום הזה, אני מניחה שזה יתחיל ב-2024 – אז למה זה לא מועבר לתקציב 2024? מה הפרוצדורה, מה המנהל?     

ולדימיר בליאק: השאלה היא אם זה בוצע או לא בוצע

ולדימיר בליאק:  האם זו התקשרות שהיא כבר - - -     

מטי צרפתי הרכבי: ואיך בלי אישור תקציבי?     

גאיה עפר: רוב התקציב יועד מתוך הכספים הקואליציוניים כשהחלטת הממשלה עברה רק בסוף נובמבר, ולקח זמן עד שקיבלנו את האישורים המשפטיים הדרושים כדי לתקצב את התקציב

מטי צרפתי הרכבי: אז למה לא לתקצב ב-2024?     

נעמה לזימי: אפשר רק לשמוע אילו אתרים?     

מטי צרפתי הרכבי: סבסטיה וכדומה

מטי צרפתי הרכבי:  אבל אני לא מצליחה להבין

מטי צרפתי הרכבי:  אם נפגשנו פה לפני שבועיים ואישרנו את הכספים הקואליציוניים, אז למה זה לא היה קודם?     

נאור שירי: לא אישרנו

מטי צרפתי הרכבי: הוועדה הצביעה

מטי צרפתי הרכבי:  כבוד היושב-ראש לא ממש שומר על כבוד הוועדה

טל ישראלי: עבור כל תקציב קואליציוני נדרשת חוות דעת ייעודית של התקציב הזה

מטי צרפתי הרכבי: ואת אומרת שזה התעכב והגיע ב-31 בדצמבר

מטי צרפתי הרכבי:  ובכל זאת, למה אי אפשר להסיט את הכספים הקואליציוניים המכובדים האלה לשנת 2024 במסגרת דיוני תקציב - - -     

יצחק פינדרוס: זה קוים ב-2023

מטי צרפתי הרכבי: זה לא היה

יצחק פינדרוס: זה היה

יצחק פינדרוס:  מירון היה

נאור שירי: לא מירון

נאור שירי:  אתה לא בסעיף מירון

נאור שירי:  תתעדכן קצת במה מדברים

מטי צרפתי הרכבי: לא מדברים על מירון

ולדימיר בליאק: תעבירו טאבלט לפינדרוס, בבקשה

ולדימיר בליאק:  הוא לא יודע על מה הוא מדבר

נעמה לזימי: כל אחד בחרדה על הכסף שלו

נאור שירי: ולדי, לא טאבלט לפינדרוס, זה פרוגרסיבי לחלוטין

נאור שירי:  תביאו לו דף ונייר או סתתים עם אבן

יצחק פינדרוס: הקשבתי לנאור שירי - - -     

נעמה לזימי: כן, ונאור שירי הבעיה

מטי צרפתי הרכבי: - - - יש גם ב-2024 8 מיליארד כספים קואליציוניים לפני שדייקו, חתכו, קיצצו

מטי צרפתי הרכבי:  למה לא לדחות זה באמת, אדוני יושב-הראש? למה לא ב-2024 במסגרת דיוני התקציב?     

ולדימיר בליאק: קיבלנו חוות דעת משפטית על הדבר הזה?     

קריאה: כן

ולדימיר בליאק: מטעם מי?     

טל ישראלי: זו חוות דעת משפטית שמורכבת ממשרד הביטחון וגם ממשרד מורשת – שהוא האחראי על החלטת הממשלה

ולדימיר בליאק: יש פה נציג של משרד המורשת?     

טל ישראלי: יש פה נציג של המנהל האזרחי - - -     

ולדימיר בליאק: ומשרד המורשת?     

טל ישראלי: אין

ולדימיר בליאק: יש אנשים במשרד המורשת?     

טל ישראלי: אולי יש נציגה - - -     

אורית פרקש הכהן: לא הבנתי

אורית פרקש הכהן:  אז איך אנחנו מאשרים העברות?     

נעמה לזימי: אתם יודעים שצריך נציג של כל משרד?     

ולדימיר בליאק: יש פקידים במשרד המורשת?     

קריאה: יש שרה

נעמה לזימי: לא, ולדימיר צודק

נעמה לזימי:  צריך נציג של משרד

נאור שירי: לא, מורשת זה משהו אחר

נאור שירי:  מורשת זה אליהו

משה גפני: רבותיי

נאור שירי: אי אפשר להעמיס על השרה סטרוק כל כך הרבה משימות מהותיות

ולדימיר בליאק: אפשר בבקשה להזמין את נציג משרד המורשת?     

נעמה לזימי: פינדרוס התבלבל בין מסורת למורשת כי גם אנחנו לא כל כך מבדילים

ולדימיר בליאק: אבל זה רלוונטי גם למשרד המורשת, לא?     

יצחק פינדרוס: לא, הקשבתי לנאור שירי - - - ול"דה-מרקר" שממנו אתם חיים

ולדימיר בליאק: לא רלוונטי למשרד המורשת?     

משה גפני: מנהל הפעולות בשטחים

ולדימיר בליאק: האם שבחיים לא ראיתי נציג של משרד המורשת בוועדה

ולדימיר בליאק:  אני רוצה לראות במו עיניי האם יש משרד כזה

משה גפני: מתאם הפעולות בשטחים, בבקשה

מטי צרפתי הרכבי: למה לא במסגרת הכספים הקואליציוניים של 2024? אני רוצה לדעת

נעמה לזימי: אני רוצה את משרד המורשת

נעמה לזימי:  מה זאת אומרת?     

משה גפני: בסדר, זה לא משרד המורשת

שולמית אלוני: המשרד הרלוונטי מתאם הפעולות בשטחים

ולדימיר בליאק: פה זה לא, פה זה ועדת הכספים

ולדימיר בליאק:  נכון

ולדימיר בליאק:  אבל עדיין יש משרד המורשת

נעמה לזימי: צריך נציג משרד

אורית פרקש הכהן: יש לי כמה שאלות

אורית פרקש הכהן:  לגבי הסעיף של הוצאות פיתוח משרד מורשת – 30 מיליון שקלים בהרשאה להתחייב

אורית פרקש הכהן:  איך מועבר הכסף מהרשאה להתחייב למזומן? זה מגדיל את הבור, מגדיל את התקציב

אורית פרקש הכהן:       שאלה שניה, בימים כאלה של אנטישמיות לוקחים כסף ממשרד החוץ אל תפעול נציגויות בחו"ל ומעבירים את זה לסעיפי ארכיאולוגיה, כאשר ב-17

אורית פרקש הכהן: 5 מיליון שקלים לתוכנית להצלה ושימור באתרי מורשת ביהודה ושומרון אין פירוט של הפרויקטים

אורית פרקש הכהן:  בסעיפים אחרים יש פרויקטים: שיקום פארק סבסטיה, חורבת עקד

אורית פרקש הכהן:  פה זה עוד סכום בכלל בלי פירוט

אורית פרקש הכהן:      בנוסף, סעיפי העברת הכספים ליחידות הפיקוח 2

אורית פרקש הכהן: 3 מיליון שקלים – אין שום הסבר בפניה, והעברה נוספת לתיאום הפעולות בשטחים מת"ק עזה – למרות שזה נראה חשוב – אין שום הסבר בפניה

ולדימיר בליאק: יש לנו חוות דעת של רשות העתיקות לגבי הצורך בביצוע הפרויקטים האלה?     

נאור שירי: או שאפשר גם התייחסות לרשות החברות הממשלתיות

ולדימיר בליאק: רשות העתיקות זה הגורם המוסמך להחליט?     

נאור שירי: למה זה מתאם הפעולות בשטחים ולא רשות העתיקות?     

משה גפני: בסדר, תתנו להשיב

טל ישראלי: אני רק אתייחס לשאלה של העברה מהרשאה למזומן

טל ישראלי:  למעשה סעיף 83 הוא סעיף שכולו סעיף פיתוח ולכן כל ההוצאות שלו מתוקצבות בהרשאה, לעומת זאת המתפ"א שהוא מתוקצב במזומן ולכן כשרוצים לעשות העברה תקציבית בין הסעיפים זה נטו טכני שעושים הפחתה של הרשאה ותוספת של מזומן בצד השני, כי ככה הסעיפים האלה מתוקצבים - - -     

אורית פרקש הכהן: אוקיי, אבל את מעבירה משהו שהוא הרשאה להתחייב ואת מיד מחייבת במזומן

טל ישראלי: הורדתי גם את המזומן במשרד מורשת

טל ישראלי:  זה למעשה נטו עניין של אופן התקצוב ולא עניין מהותי

אורית פרקש הכהן: כן, אבל יש הבדל בין הרשאה להתחייב למזומן

משה גפני: בסדר, אבל זה כל היום ככה פה

אורית פרקש הכהן: מה עם הפרויקטים?     

נאור שירי: יש אתרים ארכיאולוגיים לא ביהודה ושומרון, או שכל ההיסטוריה שלנו שם?     

יצחק פינדרוס: עיקר ההיסטוריה שלנו שם

יצחק פינדרוס:  חברון, שכם

יצחק פינדרוס:  למדת חומש בראשית?     

נאור שירי: אז אני רק רוצה תשובה לשאלה שלי ואחרי זה נדבר על למה אתם לא מספחים את זה למדינת ישראל

נאור שירי:  או שאתה שוב תאשים?     

משה גפני: לא, זו לא שאלה שנוגעת לפה

אורית פרקש הכהן: מה עם פירוט הפרויקטים בסעיף 32, 25, תוכנית להצלה ושימור? הרי יש בסעיפים אחרים שיקום פארק סבסטיה ועד פרויקטים מפורטים, ופה יש סכום גלובלי

גל אסף: אז אני אשמח להתייחס לשאלות

גל אסף:  לגבי משרד החוץ זה מימוש של החלטת ממשלה

גל אסף:  משרד החוץ החליט להעביר את התקציב

אורית פרקש הכהן: כלומר אתה אומר "זה לא אני החלטתי", אני לא יודע להסביר למה מחלישים את משרד החוץ

ולדימיר בליאק: באותה החלטה שהוא החליט להעניק דרכון דיפלומטי לבנו של ראש ממשלה

משה גפני: בסדר, בסדר

משה גפני:  תנו לו לענות

גל אסף: חברת הכנסת, לשאלתך, לגבי פירוט על יחידת הפיקוח זה מופיע בדף השני של הפניה

גל אסף:  אנחנו מוסיפים סדר גודל של כ-2 מלש"ח

גל אסף:  אלה התאמות סוף שנה בהתאם לביצוע בפועל

גל אסף:  היחידה עושה הריסות של בניה בלתי חוקית ביהודה ושומרון וההוצאות שלה תנודתיות בהתאם לביצוע בפועל

גל אסף:  שם התוספות

גל אסף:  כל השאר - - -     

אורית פרקש הכהן: אז ה-17 האלה זה התאמות לביצועים בפועל?     

גל אסף: לא, 2 מיליון

אורית פרקש הכהן: אבל לא שאלתי על זה

אורית פרקש הכהן:  שאלתי על רוב הכסף שהוא בעצם בכלל לא מפורט

גל אסף: לגבי ה-17 מלש"ח של העתיקות, נמצא פה קמ"ט ארכיאולוגיה מהמנהל האזרחי, הוא ישמח להרחיב

מטי צרפתי הרכבי: אבל אדוני - - -     

משה גפני: בסדר, אני הבנתי את השאלות

מטי צרפתי הרכבי: לא, יש גם עוד שאלה כאן – למה להעביר לרזרבה? אני לא מבינה, נגמרה השנה

משה גפני: בגלל שמעבירים לרזרבה באופן קבוע, ומהרזרבה מוציאים את זה לפעולות שעליהן מדובר

משה גפני:  זה מה שמופיע  בכל פניה כזאת של משרד האוצר

מטי צרפתי הרכבי: למה, אי אפשר לצמצם את הגירעון?     

ולדימיר בליאק: רגע, אבל אני באמת לא מבין

ולדימיר בליאק:  איך אפשר להעביר כספים לשימור אתרי המורשת בלי חוות דעת של רשות העתיקות? זה הגורם המוסמך להחליט

משה גפני: בבקשה, שם ותפקיד

בנימין אלון: שמי בנימין הר אבן, אני קצין מטה ארכיאולוגיה ביהודה ושומרון

בנימין אלון:  קמ"ט ארכיאולוגיה הוא זה שאחראי על הביצוע, ברשותך

ולדימיר בליאק: לא רשות העתיקות?     

בנימין אלון: לא רשות העתיקות

בנימין אלון:  אנחנו גוף של המתפ"ש של המנהל האזרחי, אנחנו אחראים על הארכיאולוגיה של יהודה ושומרון

בנימין אלון:  לכן אנחנו אלה שקבענו – את האתרים, בוועדות מקצועיות כמו ועדת היגוי, על אילו סוגי אתרים, מי מהאתרים, על השיקום

בנימין אלון:  מדובר לא רק בשיקום ופיתוח אתרים, אלא גם על הגברת האכיפה ביהודה ושמרון ועל פיקוח של אתרי עתיקות

בנימין אלון:       התקציב הזה יופנה לניסיון לעצור את ההרס של העתיקות ביהודה ושומרון, לדוגמה סבסטיה, פגיעה באתר, פגיעה קשה מאוד באתר

בנימין אלון:  אני יכול לספר לכם על כל האתרים שאנחנו מדברים עליהם

ולדימיר בליאק: אנחנו נשמח

יצחק קרויזר: ספר להם מה קורה במזבח יהושע, שיתחברו קצת החברים שלנו למורשת של יהודה ושומרון

ולדימיר בליאק: אל תדאג, אנחנו מחוברים לא פחות מכם

ולדימיר בליאק:  אנחנו באופן כללי מחוברים למסורת ולמורשת לא פחות מכם

אורית פרקש הכהן: חבר הכנסת קרויזר, חשוב לי גם להגיד, אני לא מזלזלת בדברים האלה, אבל אלה כספים קואליציוניים

אורית פרקש הכהן:  זה בנוסף לתקציב המשרד, זה בנוסף לתקציב של 150 מיליון שקלים לדברים החשובים האלה עם תוספת מטורפת של מעל 600 מיליון שקל, המשרד הכי חשוב במדינה בימי לחימה

משה גפני: תודה רבה

משה גפני:  מספר פניה 316-318 - - -     

אורית פרקש הכהן: אבל לא קיבלתי תשובה

אורית פרקש הכהן:  שלושה סעיפים בלי שום הסבר, אדוני הקמ"ט

אורית פרקש הכהן:  על מה 17

אורית פרקש הכהן: 5, ועל מה עוד שני סעיפים ליחידת הפיקוח? לא קיבלנו הסברים לשלושת הסעיפים שאין עליהם הסבר בפניות

בנימין אלון: כמו שאמרתי, מדובר בהגברת האכיפה, רכישה של אמצעים טכנולוגיים וטיפול ושמירה של עתיקות

בנימין אלון:  הסעיף השני, עוסק בשיקום, שימור והצלה של אתרי עתיקות שנפגעו בהרס עתיקות ביהודה ושומרון

בנימין אלון:  האתרים שאנחנו מדברים עליהם, למשל אתרים כמו – סרטבה, הר גריזים, נבי סמואל, הורקניה, ארכלאיס – שכמעט נהרס בעבודות בלתי חוקיות, וחייבים לשקם אותו

בנימין אלון:  זה נורא מה שהיה שם

בנימין אלון:  יש עוד ועוד הרבה אתרים שנהרסו והמטרה היא לנסות לשקם את מה שנשאר

ולדימיר בליאק: רגע, בשנים הקודמות זה לא היה?     

טל ישראלי: מדובר בהחלטת ממשלה שהתקבלה השנה שהגדירה מיקוד של פיתוח של אתרי מורשת ביהודה ושומרון

ולדימיר בליאק: ומה היה בשנים הקודמות? לפני 5-10 שנים?     

קריאה: לא נגעו בזה

טל ישראלי: באמצעות קמ"ט ארכיאולוגיה זה תוקצב בתקציב נמוך, ובנוסף לזה רשות הטבע והגנים פעלה בתחום

טל ישראלי:  אבל כרגע התכנסה ועדת ההיגוי וקבעה גם את האופן שבו קובעים את האתרים ובוחרים אותם ואת המיקוד של העבודה

טל ישראלי:  התקציב עצמו רובו קואליציוני, אבל למעשה הפעילות היא לא פעילות חדשה

מטי צרפתי הרכבי: אבל אם ההחלטה הייתה ביולי על צורך, בטח כשהביאו את זה לדיון ביולי להחלטת הממשלה, אמרו גם אילו אתרים מיולי עד 31 - - - איך ממשלת ישראל מחליטה בלי לדעת איזשהו תמהיל או מפרט של מה מתכוונים לעשות? כל האתרים הם ראויים

טל ישראלי: החלטת הממשלה קבעה - - -      

משה סולומון: זו שאלה מצוינת לכל האישורים

מטי צרפתי הרכבי: מיולי למה לא ניתנו כל חוות הדעת האלה עד התקופה האחרונה? למה כמעט חצי שנה? באמת תספיקו ביום אחד עד סוף השנה?     

משה גפני: בסדר

משה גפני:  מה התגובה?     

טל ישראלי: החלטת הממשלה הקימה ועדת היגוי שהתפקיד שלה היה לדרג את אתרי הארכאולוגיה באזור יהודה ושומרון שרוצים לטפל בהם

טל ישראלי:  במסגרת הוועדה עשו סקירה של כל האתרים שניזוקו ושיש להם איזשהו פוטנציאל תיירותי

טל ישראלי:  הוועדה התכנסה והכריעה - - -     

מטי צרפתי הרכבי: ובהחלטה של ממשלה זה היה חור שחור? זאת אומרת אמרו מיליונים בלי לדעת אילו אתרים - - -שידעו פחות או יותר?     

נאור שירי: משהו נוסף על החלטת הממשלה, כי מראש כששאלנו על האתרים, אמרת אדוני הקמ"ט מרשות העתיקות שנעשתה עבודה ובעקבות כך הוגשו האתרים

נאור שירי:  אבל בהחלטת הממשלה נאמר שזה רק ליהודה ושומרון, זאת אומרת החלטת הממשלה לא נתנה לך לשכור את אתרי המורשת שצריכים או לא צריכים הגנה בערך במדינת ישראל?     

בנימין אלון: זו החלטת ממשלה לגבי יהודה ושומרון

בנימין אלון:  אני פועל רק ביו"ש

נאור שירי: בסדר

נאור שירי:  פינדרוס, שמעת?     

יצחק פינדרוס: אתה צודק

יצחק פינדרוס:  בזל לא בפנים

משה גפני: פינדרוס, תודה רבה

נעמה לזימי: מה עם התייעצות סיעתית?     

משה גפני: התייעצות סיעתית נצביע ב-11:19

משה גפני: ההתייעצות הסיעתית הסתיימה

משה גפני:  פניה 316 עד 318, תיאום הפעולות בשטחים

משה גפני:  מי בעד?     

מטי צרפתי הרכבי: לא קיבלנו תשובות, אדוני

יצחק פינדרוס: תשאירי משהו לשנה הבאה

מטי צרפתי הרכבי: אדוני, למה אין תשובות? שאלתי למה זה לא נדחה ל-2024

משה גפני: בסדר, - - - הצבעה

משה גפני:  בסדר

משה גפני:  מי נגד? רביזיה

משה גפני:      הצבעה     לא אושר     

נאור שירי: רביזיה

ולדימיר בליאק: רביזיה

משה גפני: תודה רבה

משה גפני:  הפניות עברו ותהיה רביזיה בעוד חצי שעה

שולמית אלוני: תענו לשאלה של חברת הכנסת הרכבי

מטי צרפתי הרכבי: שאלתי למה לא דחו את ההוצאות האלה, בטח אלה שאין להן הרשאה להתחייב, לשנת 2024

שולמית אלוני: תשיבו לה, בבקשה

מטי צרפתי הרכבי: לא קיבלתי תשובה

מטי צרפתי הרכבי:  נראה לי שאלה לגיטימית

קריאה: לגיטימית מאוד

גל אסף: לשאלת חברת הכנסת, החלטת הממשלה מדברת על 2023 על העברה תקציבית בשנת 2023

מטי צרפתי הרכבי: תשנו את זה ל-2024

גל אסף: זו כבר החלטה של הממשלה

מטי צרפתי הרכבי: בסדר, אבל אנחנו פה ועדת כספים, רשות מפקחת

מטי צרפתי הרכבי:  אם זה לא בוצע עד 31 בדצמבר, אז מעדכנים

משה גפני: בסדר

משה גפני:  מי משיב?     

יצחק פינדרוס: היא אמרה שהחלטת ממשלה - - -     

גל אסף: יו"ר הוועדה, השבתי

גל אסף:  זו החלטת הממשלה

משה גפני: תודה רבה

משה גפני:  אני בשם הוועדה, מר הר אבן אני רוצה להשתתף בצערך על נפילתו של שילה ז"ל הבן שלך שהיה בגדוד 13 בגולני והוא נפל בקרבות בנחל עוז

משה גפני:  אנחנו משתתפים בצערך, המקום ינחם אתכם בתוך שאר אבלי ציון וירושלים ולא תוסיפו לדאבה עוד

קריאה: מי ייתן ולא תוסיפו לדאבה עוד

קריאה:  מן השמים תנוחמו

בנימין אלון: תודה רבה לכם

בנימין אלון:  באמת

משה גפני: אני עובר לפניה 314 משרד ראש הממשלה משרד ההתיישבות

אסף וקסלר: בוקר טוב, אסף וקסלר מאגף תקציבים

אסף וקסלר:  הפניה התקציבית נועדה לתקצוב סך של 90 אלף אלפי ש"ח בהוצאה וכן סך של 110 אלף אלפי ש"ח בהרשאה להתחייב, עבור יישום החלטות ממשלה

אסף וקסלר:  כזכור לחברי הכנסת היינו פה בדיונים לפני כמה שבועות והיו מספר תחומים קואליציוניים שטרם קיבלו אישור משפטי

אסף וקסלר:  לאחר אותה ישיבה בוועדה הממשלה אישרה וקיבלה גם אישור משפטי לשתי הוצאות לעניין הזה

אסף וקסלר:       הוצאה ראשונה היא 15 אלפי ש"ח בהוצאה לטובת פעילויות חברה וקליטה במרחב הכפרי באמצעות החטיבה להתיישבות ותקציב נוסף של 75 אלף אלפי ש"ח שמיועד עבור אספקת רכיבי ביטחון להתיישבות הצעירה ביהודה ושומרון, גם זה מבוצע באמצעות החטיבה להתיישבות

נעמה לזימי: רכיבי ביטחון לעבריינים

אסף וקסלר: בנוסף, מובא פה לאישור הוועדה תיקון טעות של תקצוב של 20 אלף אלפי ש"ח בהרשאה להתחייב עבור פעילות שתוקצבה במזומן בפניה הקודמת, אבל בשל טעות טכנית שלנו לא תוקצבה גם בהרשאה להתחייב אז כעת זה נוסף כדי שיהיה ניתן לפתוח את ההתקשרות כמו שצריך

ולדימיר בליאק: יש פה נציג של משרד ההתיישבות?     

אסף וקסלר: לא

אסף וקסלר:  אני מציג את הפניה ויכול לענות על שאלות

נעמה לזימי: שלומית, הם צריכים להביא נציג של משרד

אסף וקסלר: אני יכול לענות על כל השאלות

נעמה לזימי: לא, אסף

נעמה לזימי:  אתה מכיר - - - אתם ובג"ץ השבתם במקום פסיקה שיהיה נציג - - -     

שולמית אלוני: ברור שאתה יכול לענות, אבל צריך להיות נציג המשרד

שולמית אלוני:  זה לא חדש

ולדימיר בליאק: גם אני יכול לענות על כל השאלות, אבל אני לא נציג המשרד

נעמה לזימי: אתם ביקשתם למשוך בג"ץ עם פסיקה בשביל שתעדכנו שאין נציג בכל משרד

ולדימיר בליאק: למה אין פה נציג של המשרד להתיישבות? מה זה הזלזול הזה?     

נעמה לזימי: אומרת לך היועצת המשפטית וגם אני אומרת לך, אתם האוצר התחייבתם לבג"ץ שיהיה מענה משרדי בכפוף לפניות

אסף וקסלר: נשמח לענות על כל השאלות

ולדימיר בליאק: אין לנו טענות אליך, אבל אנחנו דורשים נציג משרד התיישבות בדיון

אחמד טיבי: זה משרד חשוב

אחמד טיבי:  חשוב שיהיה נציג

נעמה לזימי: אסף, אתה לא הבעיה

נעמה לזימי:  אם המשרד הזה עם כל השירותים החשובים לא יוכלו לספק נציג יש כאן בעיה

נעמה לזימי:  אנחנו דורשים נציג משרד לשאול

נעמה לזימי:  לא הבאתם לתקציב ספר ירוק ספר כחול, נכון? היא סידרה לעצמה פטור ממכרז נכון? כספים עמומים שלא ברור את המרכיבים שלהם – נכון

נעמה לזימי:  משרד הביטחון לא מסביר למה לא דרכו – נכון

נעמה לזימי:  שנציג משרד יהיה כאן

נאור שירי: אפשר לשאול שאלות? אז אין את ההעברה הזו

נאור שירי:  אוקיי, העברה הבאה?     

משה גפני: מה?     

נאור שירי: מה? אין נציג

ולדימיר בליאק: תביאו נציג

ולדימיר בליאק:  זה לא בסדר

נאור שירי: רציתי רק לייעל את זמנינו

נאור שירי:  זמן הוועדה יקר

נעמה לזימי: אפשר לעתור על זה אחר כך

נעמה לזימי:  גם בסדר

נעמה לזימי:  הם לא מביאים נציג בפנינו

ולדימיר בליאק: אנחנו מוחים שאין פה נציג של משרד ההתיישבות

ולדימיר בליאק:  עכשיו אדוני היושב-ראש, יש לי הרבה מאוד שאלות לגבי הפניה הזאת

ולדימיר בליאק:  אני אבקש גם לשאול את כל השאלות, אבל לא פחות חשוב, ואני פונה כאן גם ליועצת המשפטית לקבל את כל התשובות, ולא לבוא להצבעה לפני שאנחנו מקבלים את כל התשובות

נאור שירי: בקיצור לא להכניס אותנו לבלנדר

נאור שירי:  בנושא חשוב כמו מרכיבי ביטחון ביהודה ושומרון צריך להיות - - -      

ולדימיר בליאק: סופר חשוב

נאור שירי: בפעם החמישית כבר שאומרים לנו מרכיבי ביטחון על אותו סכום בדיוק, 75 מיליון שקלים

ולדימיר בליאק: מה יש להם עם 75 מיליון שקלים?     

נאור שירי: זה מספר טיפולוגי, אני בדקתי

ולדימיר בליאק: כמה זה בגימטרייה?     

נאור שירי: "תתפטר"

נאור שירי:  בייחוד אליך

נעמה לזימי: בואנה, נאור, באת מושחז היום

נאור שירי: זה בעד פינדרוס

נאור שירי:  להיפך, אני רוצה למנות אותו לראש רשות העתיקות מכיוון שהוא נורא דואג לרשות העתיקות שיובשה בעשור האחרון

יצחק פינדרוס: התייעצתי עם הבוחרים שלי, הם אמרו לי להמשיך לתקוף אותך

נאור שירי: את שוכחת מי היה אחראי פה על המדינה בעשור האחרון

נעמה לזימי: ולדימיר, אני רק אומרת, אם הפניה הזאת עוברת, פניה ליועמ"שית ותהיה עתירה על הפניה

נעמה לזימי:  אם אין נציג משרד כמו שמתחייבים לבג"ץ, זה - - -     

יצחק פינדרוס: השאלה היא האם הנשיאה עדיין תוכל לכתוב פסק דין? לפי זה נדע מה הסיכויים של העתירה

נעמה לזימי: זאת השאלה שלך

נעמה לזימי:  אנחנו נפנה, אני את תפקידי הפרלמנטרי אעשה בכל צורה שהיא

משה גפני: אני עושה הפסקה עד שיבוא נציג המשרד

נעמה לזימי: תודה רבה

נאור שירי: תודה רבה, המשך יום קסום כי הנציג לא יגיע

משה גפני: הייתה בקשה לרביזיה 316-318 תיאום הפעולות בשטחים

משה גפני:  תסביר למה ביקשת רביזיה

ולדימיר בליאק: אבל היו עוד אנשים שהגישו

ולדימיר בליאק:  נאור, אתה רוצה להסביר?     

נאור שירי: אני רוצה שתעשו שניה פוס מחשבתי, למרות שלא היה לכם הרבה זמן לזה

נאור שירי:  ינון היה עסוק בלייצר פתרונות

נאור שירי:  אני מנסה להבין למה אי אפשר לייצר סדר בהעברות הכספים, באמת

נאור שירי:  למה אתם לא שמים פוס לזה? למה אתם לא מפסיקים עכשיו עם המשחקים הקטנים של המאות מיליונים שעוברים פה כאילו כלום?     

משה גפני: תודה רבה

נאור שירי: אני שואל באמת

משה גפני: שאלה טובה

משה גפני:  מי בעד הרביזיה ירים את ידו

נאור שירי: אבל אני ביקשתי שתפסיק להגיד לי תודה ותגיד לי סליחה

משה גפני: הרביזיה לא התקבלה

משה גפני:  אנחנו בפניה 314 משרד ראש הממשלה, נמצאים פה נציגי המשרד?     

אבי מאיר: משרד ההתיישבות פה, אבי מאיר

אחמד טיבי: כמה עובדים יש במשרד ההתיישבות?     

משה גפני: לא עכשיו

משה גפני:  קודם שיסבירו את הפניה, אחרי זה תשאל

אחמד טיבי: אבל זו שאלה בדיוק למהות של - - - כמה עובדים התיישבו במשרד ההתיישבות?     

משה סולומון: תענה לו באותה מידה של רצינות שהוא שואל אותך

אחמד טיבי: סולומון, לך תתיישב בעזה, לפי הבוס שלך

משה סולומון: אני רוצה

אחמד טיבי: אבל לבד

משה סולומון: אתה בא איתי?     

אחמד טיבי: לבד

יצחק פינדרוס: למה, זה מפחיד?     

אחמד טיבי: גם אתה לך איתו

אבי מאיר: יש 20 תקנים מקצועיים וכ-20 תקני לשכת שר מנכ"ל, כמו כל משרד

אחמד טיבי: כמה יועצים יש לשרה?     

אבי מאיר: על פי התקשיר

אבי מאיר:  יש כללים בתקשיר, לפי דעתי שלושה

אחמד טיבי: אוקיי

אחמד טיבי:  זה מספיק לשרת - - -     

משה גפני: לא, לא מספיק

אחמד טיבי: אני רוצה להבין איך היא עובדת? כשכל שבוע יש לה 100-200 מיליון

קריאה: בגלל שכל היועצים שלה במילואים

אחמד טיבי: יש לה צוות יעיל

משה גפני: רגע, אתה רוצה לקחת חלק מהם?     

אחמד טיבי: לא

אחמד טיבי:  לפחות תלמדו את חברי ועדת הכספים

אורית פרקש הכהן: לגפני כל שבוע יש עוד מניין

אחמד טיבי: למשל חסר חדרי לימוד, שר החינוך לא מצליח להביא תקציבים כאלה

יצחק פינדרוס: נכון

יצחק פינדרוס:  לכן צריך להכפיל לה - - -     

אחמד טיבי: רק תן את המתכון, זה הכל

משה גפני: תודה רבה

משה גפני:  תודה

משה גפני:  משרד ראש הממשלה, משרד ההתיישבות, פניה 314

משה גפני:  מי מסביר? קודם משרד האוצר, בבקשה

אסף וקסלר: הצגתי את זה כבר

ולדימיר בליאק: זה היה מזמן

ולדימיר בליאק:  אף אחד כבר לא זוכר

אסף וקסלר: אני אציג שוב בקצרה

אסף וקסלר:  בפניה יש סך של 90 אלפי ש"ח בהוצאה וסך של 110 אלפי ש"ח בהרשאה להתחייב

מטי צרפתי הרכבי: לא, לא

מטי צרפתי הרכבי:  זה 110 מיליון

אסף וקסלר: 110 מיליון

אסף וקסלר:  אני מקבל את הדיוק

נאור שירי: בסופו של דבר אנחנו צריכים לדבר בשפת מה שכתוב במקורותינו – רבבות, אלפי רבבות, חס וחלילה נגיד 90 מיליון שקל

משה גפני: אנחנו באמצע

משה סולומון: לא, הוא מעביר תורה עכשיו

משה גפני: לא, לא

משה גפני:  סולומון, אני לא מסכים את הדיאלוג הזה

משה גפני:  בבקשה

אסף וקסלר: התקציב מוקצה בעיקרו לשתי פעילויות שהוצגו לוועדה בדיונים הקודמים כשאושר התקציב, וטרם היה אישור משפטי – 15 מיליוני ש"ח עברו פעילות חברה וקליטה בחטיבה להתיישבות וסכום נוסף של 75 מיליוני ש"ח לטובת אספקת רכיבי ביטחון להתיישבות הצעירה ביהודה ושומרון, גם באמצעות החטיבה

נעמה לזימי: זה מאחזים לא חוקיים

נעמה לזימי:  איך דבר כזה עובר ייעוץ משפטי? איך תקצוב מאחד לא חוקי - - -      

אבי מאיר: מדובר בפרויקט שהתחיל בממשלה הקודמת ומומן כפרויקט ראשוני של 20 מיליון שקל בממשלה של נפתלי בנט

אבי מאיר:  אנחנו ממשיכים את אותו פרויקט

אבי מאיר:  מרכיבי הביטחון - - -     

אחמד טיבי: מה היה בממשלה של בנט? סליחה

אחמד טיבי:  אני הייתי באופוזיציה, לכן אני רוצה לדעת מה היא עשתה הממשלה הזאת, העבירה תקציבים למאחזים לא חוקיים?     

משה גפני: רגע, שאלת שאלה טובה שאני רוצה לדעת עליה תשובה

ולדימיר בליאק: אני גם רוצה לשאול שאלות

אבי מאיר: אנחנו עובדים ביחד עם פיקוד מרכז ועם משרד הביטחון, עם היחידה להתיישבות - - -     

נעמה לזימי: פיקוד מרכז? ואיך אתה מסתדר עם ההפגנות שעושים על - - -     

משה סולומון: יואו

משה סולומון:  מה עכשיו?     

אבי מאיר: אני עובד מקצועי, לא - - -     

אחמד טיבי: הוא לא ארגן - - -     

משה סולומון: מה קשור עכשיו? ביקשנו - - - מקצועית

משה גפני: רבותיי, אני לא מסכים לדבר הזה

משה סולומון: תפנו אליו בצורה מקצועית

משה סולומון:  ביקשתם את נציג המשרד, הגיע נציג המשרד

משה גפני: נעמה, תאפשרי לו לענות

אחמד טיבי: על השאלה מה היה בהמשך - - -      

ינון אזולאי: לגבי ההפגנות, זה נמצא בדיון סגור בוועדה משותפת בוועדת חוץ וביטחון

נאור שירי: מה, אתה צוחק? לא הבנתי

נאור שירי:  זה מצחיק אותך? זה לא מצחיק אותי שעושים הפגנות נגד אלוף פיקוד מרכז יהודה פוקס

נאור שירי:  אני אבקש ממנו דיון רציני

משה גפני: בסדר, מותר לו לצחוק - - -     

ינון אזולאי: אם הנימוקים שלך היו רציניים, תאמין לי, גם הדיון היה רציני

נאור שירי: עוד לא נתתי את הנימוקים שלי

ינון אזולאי: ברוח הדברים שלך - - - או, בקודמים

נאור שירי: אה, בקודמים לא הייתי רציני? אתה הסכמת איתי

יצחק פינדרוס: מאוד

נאור שירי: או, פינדרוס

נאור שירי:  נציג הרצינות במשכן

אבי מאיר: הפרויקט מלווה ביחד עם המשנה ליועץ המשפטי לממשלה – כרמית יוליס

אבי מאיר:  אנחנו פועלים בתחום מרכיבי הביטחון, רק בתחום הזה ניתן לתת פעולות בהתיישבות הצעירה על מנת להגן על אותם תושבים, ולכן זה נעצר בשיתוף עם פיקוד מרכז ועם משרד הביטחון

אבי מאיר:  לכל יישוב יש תצ"א מוגדרת של איפה מותר לשים מרכיבי ביטחון כדי שלא יהיה חס וחלילה על קרקע פרטית

נעמה לזימי: ולמה לא דרך משרד הביטחון? למה אתם בוחרים - - -      

יצחק פינדרוס: רגע, מי שעל קרקע פרטית צריך להיהרג?     

נאור שירי: מה יש לך? אתה פשוט לא מצחיק

יצחק פינדרוס: אני שואל באמת

יצחק פינדרוס:  מי שעל קרקע פרטית צריך להיהרג? הוא לא צריך להיות מאובטח?     

נאור שירי: טוב, טוב

נאור שירי:  אמר שאלה רצינית

נאור שירי:  נציג הרצינות פה

משה סולומון: רק השאלות שנאור שואל הן רציניות

נאור שירי: כי שאלה רצינית זה "מי שעל קרקע פרטית צריך להיהרג"

יצחק פינדרוס: שאלתי שאלה רצינית - - - ביטחון

משה גפני: פינדרוס, אתה לא מבין מה שעושים פה? לא הבנתי

מטי צרפתי הרכבי: זה בסדר, פינדרוס איתנו

משה גפני: נראה ככה

נעמה לזימי: פינדרוס בסיעה הלא נכונה

נעמה לזימי:  הוא צריך להיות עם אבי מעוז בכלל

משה גפני: תודה רבה

משה גפני:  ולדימיר, שאלות

נאור שירי: גם לי יש שאלות

נאור שירי:  הוא לא סיים לתאר

משה גפני: הוא יסיים

נעמה לזימי: חושב - - - חמאס וחיזבאללה

נעמה לזימי:  הוא צריך להיות אצל אבי מעוז

נעמה לזימי:  איך זה קרה לכם?     

משה גפני: ולדימיר, בבקשה

ולדימיר בליאק:  טוב, יש לי 13 שאלות

ולדימיר בליאק:  אני אנסה בקצרה

ולדימיר בליאק:  קודם כל, מה ההגדרה החוקית של ההתיישבות הצעירה? בכמה ישובים מדובר ומה המיקום שלהם?     

נאור שירי: רגע, שאלה-תשובה, לא?     

משה גפני: אתה רוצה לנהל את הוועדה?     

נאור שירי: כן

משה גפני: תודה רבה, לא רוצה לתת לך

נאור שירי: עוד פעם "תודה"?     

ולדימיר בליאק: מה ההגדרה של ההתיישבות הצעירה? כמה ישובים ומה המיקום שלהם? מה המעמד החוקי שלהם? בכמה תושבים מדובר?      לפי התוכנית של החברה וקליטה, יש לתוכנית הזאת לפי הפניה שש מטרות, התמיכה במועצות המפונות ובמועצות המארחות זה מטרה מספר חמש לפי הרשימה, אז אני רוצה לשאול מה בעצם המטרה של התוכנית?      בחוות הדעת המשפטית רשום כי הוצאת כספים על ידי החטיבה להתיישבות נעשית לאחר גיבושה של תוכנית עבודה שנתית, ואנחנו מדברים על שנת 2023, אני רוצה לשאול אם הפעילות הזאת במסגרת התוכנית השנתית שאושרה, ואם אפשר לראות את התוכנית?      לגבי מרכיבי הביטחון, חוות הדעת המשפטית שצורפה מדברת על 75 מיליון והפניה מדברת על 75 מיליון במזומן ועוד 75 מיליון בהרשאה להתחייב, מאיפה נובע הפער, והאם ניתן לקבל את חוות הדעת על 75 מיליון ועל סמך חוות הדעת הזאת לאשר 150 מיליון?      רשום שרכיבי הביטחון יוכרו בהתאם לאמות מידה שוויוניות, אם בהנחה שכל היישובים נמצאים באותו מקום, מה בעצם המשמעות של קריטריונים שוויוניים אם זה באותו אזור ואם זה יחול על כל הארץ? אתה כבר בעצם התחלת לענות, אני רק רוצה לשאול איזו עבודה נעשתה בשנה שעברה, אמרת שזה 20 מיליון שקלים, אז איזו עבודה נעשתה? לפי חוות הדעת המשפטית רשום ש-30 מיליון שקל מתקציב החטיבה להתיישבות הוקצו לטיפול נקודתי ביישובים חלשים, אז אני רוצה לשאול אילו ישובים חלשים נבחרו השנה לטיפול?     

נאור שירי: ומה הקריטריונים להגדרת ישוב חלש?     

ולדימיר בליאק: שאלה הבאה, לגבי עידוד היזמות, רשום ש-9 מיליון שקלים הוקצו לעידוד היזמות דרך משרד ההתיישבות, השאלה שלי האם לא יותר נכון לעודד יזמות דרך נניח משרד הכלכלה שמתמחה בעידוד היזמות וככל שנעשו פעולות לעידוד היזמות האם אפשר להרגיש אותן, לראות דוחות?     

נאור שירי: יזמות של מה גם?     

משה גפני: לא להפריע

משה גפני:  לא באמצע

נאור שירי: לא מפריע

נאור שירי:  מה התעצבנת?     

משה גפני: התעצבנתי כי אם כל הכבוד יש לו מספיק שאלות, הוא לא צריך את העזרה שלך

נאור שירי: הוא לא משאיר לנו שום שאלה

משה גפני: אז אל תשאלו

משה גפני:  הוא שאל את כל השאלות האפשריות

נאור שירי: אנחנו נתאמץ ונמצא

ולדימיר בליאק: לא סיימתי

ולדימיר בליאק:  רשום בחוות דעת משפטית ש-30 מיליון שקלים הוקצו למחנות זמניים ומבנים יבילים, אז אני רוצה לשאול מה נעשה השנה בהקשר הזה ואיפה?      שאלה אחרונה שהיא שאלה יחסית ארוכה לגבי מנהלת לזהות יהודית על 98 מיליון שקלים, רשום שהפעילות נעשית בקמפוסים, מי מבצע את הפעילות, אילו גופים ומה המשמעות? רשום שאתם מתאימים את הפעילות למצב המלחמתי, מה זה אומר בעצם? איך הפעילות של המנהלת לזהות יהודית בקמפוסים מותאמת למצב המלחמתי, למשל בתוכנית בית מדרש ותלמוד ומעשה?      התוכנית השנתית לאנשי חינוך, מדוע זה לא דרך משרד החינוך, מדוע משרד ההתיישבות עוסק בהקניית כלים לאנשי חינוך בתחום הזהות היהודית ומי עושה את העבודה בפועל? לגבי התוכנית של בר ובת מצווה, ראיתי במקרה תוכנית זהה - - -     

אבי מאיר: לא, לא

אבי מאיר:  זה בוטל

ולדימיר בליאק: לא, יש את זה

משה גפני: אתה תענה לכולם יחד

משה גפני:  תגיד שבוטל, אבל בתשובות

ולדימיר בליאק: יש את זה בחוות דעת משפטית של משרד ההתיישבות, התוכנית הזאת מופיעה

נעמה לזימי: זה בחוות הדעת של ההתיישבות?     

ולדימיר בליאק: כן, כן

ולדימיר בליאק:  אגב גם ליווי רווקים לקידום ערך השבת כמפתח לשינוי מיקומה ומעמדה של הזהות היהודית בחברה

משה גפני: רעיון טוב

נאור שירי: מה רעיון טוב? מה זה קשור למלחמה?     

ולדימיר בליאק: אני באמת רוצה לשאול

ולדימיר בליאק:  מדובר פה - - -     

נעמה לזימי: נאור, סמוטריץ' אמר שהוא ידאג לרווקות המאוחרת

נעמה לזימי:  והנה תוכנית הרווקות המאוחרת של סמוטריץ'

נעמה לזימי:  אתה מבין?     

ולדימיר בליאק: אני חותם את השאלות

ולדימיר בליאק:  אני רק מתעקש לקבל תשובות לכל השאלות

ולדימיר בליאק:  מדובר בעשרות מיליוני שקלים

ולדימיר בליאק:  אין לי מושג מה הקשר למאמץ המלחמתי

נעמה לזימי: איזו ביזה

נאור שירי: תשמעו, אלה פשוט המצאות

משה גפני: בבקשה, אורית

משה גפני:  אם אפשר לא לחזור על השאלות שוולדימיר שאל

משה גפני:  הוא מיצה לפי דעתי את כל ההליך

נעמה לזימי: אנחנו צריכים תשובות על הכל

נאור שירי: אני מבקש אבל תשובות להכל, בלי צחוקים

משה גפני: אתה אחראי עליו, על ולדימיר?     

נאור שירי: התשובות זה ממנו, מה הקשר?     

משה גפני: הבנתי, אז מה אתה רוצה?     

נאור שירי: אני רוצה תשובות

ולדימיר בליאק: אני ישבתי אתמול בשבת קודש ועברתי על הפניה הזאת

נעמה לזימי: אל תגיד את זה לגפני

נעמה לזימי:  אתה עושה לו עכשיו עוגמת נפש

נאור שירי: אני ישבתי במוצ"ש, בסדר? אחרי שעשיתי הבדלה

משה גפני: תודה

משה גפני:  אורית?     

אורית פרקש הכהן: תודה רבה, אני אוסיף על השאלות, אדוני המנכ"ל

אורית פרקש הכהן:  נעים מאוד

אורית פרקש הכהן:  קודם כל מדובר כאן בהעברה הגדולה ביותר מבין כל ההעברות של עוד מעל ל-200 מיליון שקלים

אורית פרקש הכהן:  קודם כל השאלה שלי אם 110 מיליון שקלים - - -     

משה גפני: 	אל תגידי שאת לא יודעת

משה גפני:  העברנו גם כמה מיליארדים

אורית פרקש הכהן: לא, היום

אורית פרקש הכהן:  עכשיו

אורית פרקש הכהן:  כאן

אורית פרקש הכהן:  בדיון היום

אסף וקסלר: אני יכול להתייחס לזה?     

משה גפני: לא

אסף וקסלר: כי זה נאמר גם על ידי חבר הכנסת בליאק וזה פשוט לא מדויק

משה גפני: אבל אני מבקש רק לא לערב את העניין, לשאול את השאלות ואז תענו את התשובות

משה גפני:  גם האוצר וגם משרד ההתיישבות

אורית פרקש הכהן: אני אבקש גם התייחסות מאגף התקציבים לשאלות שלי, בסדר? קודם כל יש לנו כאן 110 מיליון שקלים הרשאה להתחייב

אורית פרקש הכהן:  אני רוצה לדעת מאיפה הגיע הסכום הזה ומה יממן אותו, זה יעמיק את הבור אני מבינה

אורית פרקש הכהן:       דבר שני, יש לי שאלה ברמת המקרו – המשרד למשימות לאומיות, שמכונה "המשרד להתיישבות" – כל פעם זה משתנה – כשיצאנו לדרך התקציב המקורי שלו היה 131 מיליון שקלים

אורית פרקש הכהן:  בתקציב שאישר שר האוצר התקציב שלו עלה, לא רק שהוא לא נסגר וצומצם, הוא עלה ל-135 מיליון שקלים, ועד לרגע זה לפני התוספת היום הוספנו לו עוד כמעט 400 מיליון שקלים

ולדימיר בליאק: 410

אורית פרקש הכהן: אתם עכשיו מבקשים עוד 200 מיליון שקלים, ואני שואלת אותך אדוני המנכ"ל, האם בעת מלחמה כשהיום בלילה אנחנו מדברים על תקציב 2023 היום השנה הזו מסתיימת, האם באמת בזמן לחימה המשרד הזה לא יכול להסתפק בלוותר על התוספת הזו ולייעל את עצמו כך שהדברים האלה לפחות תסתפקו במה שעבר לכם עד כה? כלומר לא רק שעליתם מ-131 ל-153 בבסיס, לא רק שקיבלתם מעל 400 מיליון שקלים עד לרגע זה, אתה עכשיו יושב פה ובשם המשרד דורש עוד מעל ל-200 מיליון שקלים

אורית פרקש הכהן:  זו שאלה עקרונית שאני חושבת שכמנכ"ל המשרד הזה אתה צריך לענות לי עליה בזמן לחימה

אורית פרקש הכהן:       שאלה נוספת, אדוני היושב-ראש, אני חושבת שמנכ"ל משרד ראש הממשלה היה צריך לשבת פה ולהשיב, כי מה מקור הכסף? מה מקור ההסטה הזאת? וזאת שאלה גם לאגף התקציבים כי מנכ"ל משרד ראש הממשלה לא טרח להגיע

אורית פרקש הכהן:       חלק מהכספים האלה אנחנו מסיטים "רזרבה לעמידה במגבלה פיסקלית", אנחנו מסיטים 90 מיליון שקלים ממשרד ראש הממשלה

אורית פרקש הכהן:  בזמנו אדוני, כשאנחנו השארנו את הכספים האלה במשרד ראש הממשלה ישבו כאן נציגי משרד ראש הממשלה ואגף תקציבים ואמרו "אל תדאגו, הרזרבה הזאת אנחנו נסיט אותה ממשרד ראש הממשלה לצורכי המלחמה", כן

אורית פרקש הכהן:  ישבו כאן ואמרו

אורית פרקש הכהן:  למה אנחנו מסיטים את הכסף הזה - - -     

אסף וקסלר: תמר ישבה כאן ואמרה מפורשות שיש את תוכנית הרזרבה הזאת והיא נועדה בין היתר לכספים קואליציוניים, לאותם 104 מיליון שקלים

אורית פרקש הכהן: לא נכון

אורית פרקש הכהן:  נציגי משרד ראש הממשלה אמרו לנו שהכסף הזה יוסט לצורכי מלחמה, כי אתה זוכר שהייתה שם תוספת לשיפוץ בתים

אורית פרקש הכהן:  ושאלנו "מה זו התוספת לשיפוץ בתים?" בין היתר אמרו זה יוסט למלחמה

ולדימיר בליאק: 300 מיליון שקל

אורית פרקש הכהן: שאלה נוספת, כל התוספות הללו לצורכי ביטחון, שלא מתוקצבים על ידי משרד הביטחון, אולי משרד הביטחון חשב שאין צורך לתקצב את הכספים הנוספים האלה? אני רוצה את ההתייחסות של שלומית היועצת המשפטית של הוועדה – למה רק המשרד הזה הוא כמו נס פך השמן, למרות שסיימנו את חנוכה, הוא היחיד בעולם שיש לו תקציב פרטי לחינוך ותקציב פרטי לביטחון?     

משה גפני: מה את רוצה ממנה?     

אורית פרקש הכהן: אני רוצה לדעת איך הדבר הזה מתבצע

ולדימיר בליאק: אפילו לרווקים

נעמה לזימי: כן, אפילו לרווקות המאוחרת

אורית פרקש הכהן: ולבת מצוות ובר מצוות

אורית פרקש הכהן:  ולמה פה יש איזושהי חגיגה והם מקבלים תקציב נוסף? זה לא הכללים שאנחנו רגילים לראות בתקציב

אורית פרקש הכהן:  יש משרדים מיועדים

משה גפני: תודה רבה

משה גפני:  יש עוד שאלות?     

מטי צרפתי הרכבי: מה ההבדל בין הסכמים פוליטיים להסכמים קואליציוניים? כי יש שם אזכור להסכמים פוליטיים, זאת אומרת האם זו עוד איזושהי דרך נוספת לאכשרה?      שתיים, חלק מהתקציבים שהם מבקשים פה הם בהרשאה להתחייב וכנראה זה משהו שבוצע, אבל לגבי הכספים שהם לא בהרשאה להתחייב והם קשורים במכרזים וכוח אדם, למה זה לא נדחה ל-2024? כשזו הרשאה להתחייב, אז אני מניחה שיש התחייבות בגינה, אבל כל מה שקשור, יש כאן עוד 15 מיליון בהוצאה ועוד הרבה הוצאות, איך זה מסתדר?      ושאלה נוספת, לברר מה המקור התקציבי אני לא כל כך יודעת כי יש מיליארד שקלים בתקציב 2023 ברזרבות

מטי צרפתי הרכבי:      ודבר אחרון אנחנו אישרנו לא מזמן 75 מיליון שקלים למרכיבי ביטחון ביהודה ושומרון במשרד הפנים, זאת אומרת כאן יש עוד 150 מיליון שקלים במסגרת החטיבה להתיישבות

מטי צרפתי הרכבי:  איך אנחנו מבטיחים לעצמנו שאין כפילות? פתאום זה לא מנוהל על ידי משרד הביטחון, זה מנוהל במשרד הפנים, ומנוהל במשרד ההתיישבות, פה 150, שם 150, איך זה מתבצע בפועל? כי אישרנו במשרד הפנים

משה גפני: הבנו

משה גפני:  תודה רבה

משה גפני:  נאור?     

משה סולומון: אין לו שאלות

נאור שירי: יש לי

משה סולומון: אה, יש לך?     

נאור שירי: כן

נאור שירי:  קודם כל אני רוצה להבין שניה את ההבדלים בין ה-75 מיליון שקלים שתוארו בפעם הקודמת שהעברנו לצורכי ביטחון

קריאה: משרד הפנים

נאור שירי: כן, כן

נאור שירי:  אבל זו תחת אותה כותרת כי היה אז את הסעיף הזה ואז אמרנו שאפשר להשתמש בזה גם לכביש שמוביל למבנה חינוך או גדר שעושים מסביב למבנה חינוך

נאור שירי:  אני רוצה להבין את הפערים בין הכספים האלה, זאת אומרת אם אני יכול לבנות גן ממוגן או לשפץ גן בכספים האלה, אז אני רוצה להבין האם יש הבדלים ביניהם?      השקעה בחברה וקהילה, אני רוצה לדעת איזו חברה ואיזו קהילה, מי עושה את העבודות ורשום שם גם סעיף על סקרים שעושים, אז מי עושה את חברת הסקרים? האם יש פטור ממכרז? אילו סקרים עושים?     

אבי מאיר: סקרים תכנוניים

אבי מאיר:  זה בעולם הבניה

משה גפני: לא, אני לא מסכים

משה גפני:  לא לענות על שום דבר

משה גפני:  רק כשיגיע התור שלכם לתשובות

משה גפני:  כן, נאור

נאור שירי: יש ישובים שמשתתפים במנהל קהילה – אילו ישובים משתתפים ומי קובע את הסטנדרטים לגבי אילו ישובים? 20 מיליון שקלים לצח"י, תגבור לצח"י, שלא ברור לי למה אתם מתעסקים בזה, אבל אילו ישובים? יש לכם סעיף שנוגע לשמירה על מערכות קהילתיות, מה זה? עם אילו מערכות קהילתיות אתם מתעסקים, אני מניח שגם בכל הארץ?      מנהלת זהות יהודית, כל הנושא של הפעילות שולדי דיבר עליו, כל הנושא של – אקדמיה, סטודנטים, מחקר, פעילויות לבתי מדרש לסטודנטים, אירועים במעגל השנה

נאור שירי:  רשום "יבוצע באמצעות התקשרות עם ארגון שיימצא מתאים בהתאם לדיני המכרזים", זאת אומרת אין ארגון כזה? או יש ארגון כזה? או שצריך לבנות ארגון כזה? וגם מה העלות של זה, של כל הפעילות בקמפוסים

נאור שירי:      התוכנית של נוער צעירים ואנשי חינוך, מה זו התוכנית הזו? לאילו צעירים זה מיועד ואיזו חברה עושה את זה? כנ"ל גם על התוכניות של – זהות יהודית לחיילים משוחררים, זהות יהודית לנוער בפריפריה, פיתוח תכנים ותגבור תוכניות בתחום הזהות היהודית, תוכנית ציונות ויהדות, תוכנית זהות יהודית לחיילים ומפקדים, אם לא שמתם לב יש פה מוטיב חוזר – יהדות

משה גפני: טוב, תודה רבה

קריאה: אני מאחל לך שיום אחד המילה יהדות לא תעשה לך כל כך רע בנשמה

משה גפני: תשובות, בבקשה

משה גפני:  קודם אגף התקציבים

אסף וקסלר: אני אתחיל

אסף וקסלר:  קודם כל, לעניין הסכומים, זה עלה פה כמה פעמים, וחשוב לי לדייק, בסופו של דבר הפעילות המדוברת מתוקצבת בחטיבה להתיישבות

אסף וקסלר:  החטיבה להתיישבות מתוקצבת בהרשאה להתחייב

אסף וקסלר:  זה אומר שהבסיס של התקצוב הוא הרשאה להתחייב

אסף וקסלר:  תקציב המזומן נגזר מהפעילות ההרשאתית, כלומר אין פה חיבור של הסכומים אלא זה אותו דבר

אסף וקסלר:  סך התקצוב היום הוא 110 מיליון שקל, מתוכו במזומן מתוקצב סכום של 90 מיליון שקל, שהוא למעשה מזומן בגין ההרשאה שניתנת

ולדימיר בליאק: לא הבנתי

ולדימיר בליאק:  יש לך 90 ועוד 110, נכון?     

אסף וקסלר: לא

אורית פרקש הכהן: לא, סך הכל 110

אסף וקסלר: סך הכל 110

אסף וקסלר:  כל פעילות שהיא הרשאתית אנחנו מתקצבים אותה קודם כל בהרשאה

ולדימיר בליאק: רשום שהפניה נועדה לתקצב סך של 90 מיליון שקל בהוצאה וסך של 110 מיליון שקל בהרשאה להתחייב

אסף וקסלר: אמת

אסף וקסלר:  זה מה שמתוקצב

אסף וקסלר:  מבחינת פעילות - - -      

ולדימיר בליאק: זה לא 90 ועוד 110?     

אסף וקסלר: לא

אסף וקסלר:  מתוקצבת פעילות בסך של 110 מיליון שקלים, היא מתוקצבת בהרשאה להתחייב כי זו פעילות המשכית שמתבצעת לאורך כמה שנים

אסף וקסלר:  לצד הדבר הזה לצורך מימון של אותם 110 מיליון שקלים מתוקצב תקציב מזומן

אסף וקסלר:  כרגע הוא בסך 90 מיליון שקל, בעתיד תגיע פניה לוועדה או במהלך האישור של התקציב

ולדימיר בליאק: ואם לא תגיע?     

אסף וקסלר: אין דבר כזה

אסף וקסלר:  ברגע שהממשלה מתחייבת בהרשאה להתחייב יש לה מחויבות כלפי גוף מסוים לשלם לו במזומן

אסף וקסלר:  ההרשאה זו רק יצירת ההתחייבות

ולדימיר בליאק: אני מבין שכרגע אנחנו מאשרים 90 מיליון שקל במזומן ועוד 110 מיליון שקל בהרשאה להתחייב

אסף וקסלר: לא

ולדימיר בליאק: אז זה מה שרשום

אסף וקסלר: אתם מאשרים 110 מיליון שקל בהרשאה להתחייב שמתוכם - - -     

ולדימיר בליאק: אתה אומר שבעתיד אנחנו נקבל פניה אחרת ונתקן את זה

משה גפני: הוא אומר שה-90 מיליון זה מתוך ה-110

ארז מלול: - - - 30 מיליון

אסף וקסלר: נכון

אסף וקסלר:  בעתיד הדלתא הזאת תתוקצב במזומן, כי למעשה מועד יצירת ההתחייבות של הממשלה הוא בהרשאה להתחייב

אסף וקסלר:  עלו פה עוד שאלות לעניין השימוש בהקשרי הרכיבים הביטחוניים

אורית פרקש הכהן: רגע, לא הבנתי

אורית פרקש הכהן:  אז זה לא 110 ועוד 90? כי כתוב בצורה מאוד מפורשת

אורית פרקש הכהן:  אני מקריאה

אורית פרקש הכהן:  "עיקרי הפניה, הפניה נועדה לתקצוב סך של 90 מיליון שקלים וסך של 110 אלפי שקלים בהרשאה להתחייב"

אורית פרקש הכהן:  ככה זה כתוב

אורית פרקש הכהן:  לא הבנו?     

אסף וקסלר: אני אסביר

אסף וקסלר:  הפעילות היא בהיקף של 110 מיליון שקל, היא מתוקצבת בהרשאה להתחייב עבור הרשאה להתחייב, זה למעשה פתיחת התחייבות של הממשלה מול גורם חיצוני שהיא מתחייבת אליו לממן את הפעילות הזו

אסף וקסלר:  לא כל התקציב יוצא ביום הראשון של ההתחייבות, אלא הוא נפרס פעמים רבות

אסף וקסלר:  לדוגמה אפשר להסתכל על כביש, כשאנחנו מתקצבים כביש

אסף וקסלר:  אחרי שאנחנו מתקצבים את ההרשאה אנחנו מתקצבים מזומן, והמזומן למעשה הוא השילוב של אותה פעילות

אחמד טיבי: אז ה-110 זה הסכמים קואליציוניים?     

מטי צרפתי הרכבי: זה ו' החיבור

מטי צרפתי הרכבי:  למה יש ו' החיבור?     

אסף וקסלר: אני כתבתי את הנוסח - - -     

ולדימיר בליאק: הנוסח מדבר על 90 ועוד 110

משה גפני: אז הוא אומר שזה לא כך

מטי צרפתי הרכבי: אז שיתקן

משה גפני: הוא אומר, הוא מסביר

משה גפני:  הוא כתב את זה

אסף וקסלר: זה הנוסח שאנחנו תמיד מגישים

ולדימיר בליאק: הפרשנות מובנת, אבל הנוסח מדבר על משהו אחר

ולדימיר בליאק:  אני מצטער

אסף וקסלר: אז אני מקבל את ההערה על הנוסח

אסף וקסלר:  אנחנו נבחן איך נכון לשקף את זה בפעם הבאה

אחמד טיבי: אז ה-110 זה הסכמים קואליציוניים?     

אסף וקסלר: 90 מיליון שקל מתוך ה-110 הם הסכמים קואליציוניים, 75 מיליון למרכיבי ביטחון ו-15 לחברה וקהילה

מטי צרפתי הרכבי: זה מאוד לא ברור

נאור שירי: סליחה, אני לא מבין

נאור שירי:  תסביר לי את החיבור

נאור שירי:  בחיבור וחיסור אני טוב, אחוזים אתם - - -     

משה גפני: לא, לא

משה גפני:  הלאה

אסף וקסלר: לעניין מרכיבי הביטחון, כפי שנאמר הועבר תקציב של מרכיבי הביטחון למשרד הפנים

אסף וקסלר:  פה מדובר על מרכיבי ביטחון אחרים

ולדימיר בליאק: למרות ששר האוצר אמר אתמול שזה דרך משרד ההתיישבות ליישוב עופרה

ולדימיר בליאק:  ישוב עופרה אתה מסכים איתי שזו לא התיישבות צעירה, נכון? זה מ-1975

ולדימיר בליאק:  שר האוצר אמר אתמול ב"פגוש את העיתונות" - - - שיקר

נאור שירי: ולדי, אתה יודע מה הבעיה שלך? אתה מצפה ששר האוצר ידבר אמת

ולדימיר בליאק: לא, אני מצפה שהוא יבין - - -      

משה גפני: הלאה

אסף וקסלר: מכיוון שמדובר בפעילות של התיישבות צעירה, אז הנושא הזה נידון אצל המשנה ליועצת המשפטית לממשלה ולמעשה היא מאשרת כל רכיב ורכיב שמתוקצב

ולדימיר בליאק: אבל לפני זה אפשר לקבל הגדרה, היקף, בכמה ישובים, בכמה אוכלוסייה מדובר?     

נאור שירי: מקימים ישוב במדינה, לא מתכללים בהיטל - - -      

משה גפני: לא להפריע באמצע

משה גפני:  הוא עונה עכשיו

נאור שירי: אני שואל איך מקימים ישוב במדינה ולא מתקצבים את זה? או שזה לא המדינה

אסף וקסלר: הצרכים המקצועיים הוצגו על ידי משרד הביטחון באמת, הועברו למשרד ההתיישבות, ומפה המשנה ליועצת המשפטית לממשלה למעשה מאשרת כל שימוש ושימוש בהתאם לנוהל שהיא יצרה כבר בממשלה הקודמת באותו מקרה שתוקצב תקציב לפעילות הזו, כדי באמת להבטיח שכל הפעילויות פה הן פעילויות ניתקות כדי שלא יהיה תקצוב שלא יהיה ניתן לשנות בעתיד

משה גפני: תודה רבה

משה גפני:  אדוני המנכ"ל, בבקשה, תשובות

אבי מאיר: החטיבה להתיישבות פועלת בשלוש גזרות עיקריות – נגב, יהודה ושומרון והצפון

אבי מאיר:  רק בעדיפות לאומית

אבי מאיר:  לחטיבה יש תוכנית עבודה שמתפרסמת אחת לשנה בהתאם להחלטת ממשלה 1998 ובעצם הנושאים שהקראת הם מתוך תוכנית העבודה

ולדימיר בליאק: שפורסמה השנה

אבי מאיר: כן, פורסמה השנה

אבי מאיר:  חברה וקליטה זה קול קורא שהחטיבה להתיישבות מפרסמת אחת לשנה שבו אנחנו נותנים מענה לסדר גודל של כ-600 ישובים ברחבי הארץ

אבי מאיר:  התקציב הכולל השנה יעמוד על 20 מיליון, הוא מגיע מתוך הפעילות השוטפת של החטיבה, ועוד את ה-15 שעכשיו ביקשנו כי למעשה ראינו שהמרחב הכפרי באזורים האלה, הצורך לחזק אותו בשנה הזו גדול הרבה יותר - - -      

ולדימיר בליאק: האם 15 מיליון שקל ילך לסיוע למועצות - - -     

אבי מאיר: זה הולך גם למועצות, לא רק

אבי מאיר:  אני אסביר

אבי מאיר:  אנחנו עובדים בכל עדיפות לאומית, זה אומר כל הגליל, כל הנגב, יהודה ושומרון – רק היישובים שבתוך מפת העדיפות הלאומית

אבי מאיר:  לא כל היישובים ביהודה ושומרון בעדיפות לאומית

אבי מאיר:  אנחנו עובדים רק במה שנמצא בעדיפות לאומית

אבי מאיר:  בעצם חברה וקליטה אנחנו עושים שם פעולות, חלקן פעולות של שכר, למעשה להחזיק את אותם רכזי ישובים, רכזי קליטה, בכל היישובים - - -     

ולדימיר בליאק: מה זה אומר "רכז קליטה"?     

אבי מאיר: רכז קליטה זה, נגיד אנחנו רוצים במנרה, שזה עכשיו ישוב במשבר, לבוא ולהביא תושבים חדשים - - -     

ולדימיר בליאק: כרגע אין שם תושבים, רק לצורך העניין?     

אבי מאיר: כרגע לא, בשביל הדוגמה

אבי מאיר:  אנחנו כבר חמש שנים מחזיקים רכז קליטה במנרה כדי להביא תושבים חדשים

אבי מאיר:  אנחנו עושים את זה ביחד עם המועצות, המועצות נותנות matching 

אבי מאיר:  כל הקולות קוראים של החטיבה זה מול המועצות האזוריות

אבי מאיר:  חברה וקליטה – יש שם חלק של שכר ומתכננים חברתיים, כל מיני סוציולוגים שבאים לבדוק ישובים שנמצאים - - -, היישובים הקטנים יש בהם יותר משברים ולכן משתמשים באנשי מקצוע שבאים ומסייעים

אבי מאיר:  דבר שני, זה כולל פעילות חברתית ביישובים

נאור שירי: לאיזו שאלה אתה עונה?     

ולדימיר בליאק: על חברה וקליטה

אבי מאיר: אני מנסה לסקור את זה לאט לאט

אבי מאיר:  הפעילויות הן חברותיות של ימי שישי בקהילות

אבי מאיר:  הקולות קוראים הם קולות קוראים שוויוניים

אבי מאיר:  כלומר, כל מועצה על פי כמות היישובים שלה יהיה סכום מינימום שהיא חייבת לקבל - - -     

ולדימיר בליאק: במסגרת הסמכויות של החטיבה

אבי מאיר: כן, זה קול קורא, ובעדיפות לאומית

אבי מאיר:  אנחנו מפת עדיפות לאומית

אבי מאיר:  קול קורא כזה כל מועצה מקבלת סכום מינימום כדי שהפריסה של התשלום תהיה שוויונית

אבי מאיר:  בשביל ההבנה, מתקציב החטיבה כ-40% הולך לגליל, כ-35% הולך לנגב, והיתרה הולכת ליו"ש, כי כמות המועצות האזוריות בגליל היא הרבה יותר גדולה

אבי מאיר:  יש קול קורא שנקרא טיפול נקודתי - - -     

ולדימיר בליאק: איפה זה היה לפני משרד ההתיישבות? החטיבה להתיישבות

אבי מאיר: מ-2020 אנחנו במשרד ההתיישבות

אבי מאיר:  אני הייתי סמנכ"ל במשרד

אבי מאיר:  ולפני זה היינו במשרד החקלאות עד - - - היינו ב-2015, זה היה במשרד רוה"מ

אבי מאיר:  זה נע כמו בכל - - -     

משה גפני: אני רק מבקש להזדרז בתשובות, אני רוצה לסיים

ולדימיר בליאק: אין מה להזדרז

משה גפני: אני יודע מה אתם רוצים

משה גפני:  להתקדם

ולדימיר בליאק: להתקדם – כן

ולדימיר בליאק:  להזדרז – לא

אבי מאיר: טיפול נקודתי זה קול קורא ליישובים במרחב הכפרי הכי קשים בארץ, בעצם 30 ישובים שפזורים בכל הארץ - - -     

ולדימיר בליאק: כמו מה?     

נעמה לזימי: כמו?     

אבי מאיר: משגב עם, על מנרה דיברתי, באיו"ש למשל זה ישוב עטרת - - -     

אורית פרקש הכהן: העברתם כבר כספים ליישובים האלה?     

נעמה לזימי: אבל רגע, כבר אמרת - - -     

משה גפני: כן, הלאה

אורית פרקש הכהן: יש כספים שכבר הועברו בפועל ליישובים האלה?     

ולדימיר בליאק: יש איזשהו דיווח שאפשר לקבל על הפעילות הזאת?     

משה גפני: לא באמצע

משה גפני:  תמשיך

אורית פרקש הכהן: לא, הוא מדבר על דברים כל כך רחבים, והשאלה היא אם עבר להם כבר משהו

אבי מאיר: מעודפים עקב המלחמה כבר העברנו כספים דחופים ליישובי העוטף, הקמנו עם חברת מהות שנותנת סיוע ליישובים במשבר, אנחנו מלווים - - -     

ולדימיר בליאק: מה זו חברת "מהות"?     

אבי מאיר: חברת "מהות" זו חברה שנותנת ליווי להחלטות ליישובים שנמצאים עכשיו במשבר - - -     

ולדימיר בליאק: חברה פרטית?     

אבי מאיר: היא עמותה שזכתה בהתקשרות - - -     

אורית פרקש הכהן: כמה כסף?     

אבי מאיר: 4 מיליון שקל רק ליישובי עוטף עזה, שבה אנחנו בעצם נתנו את היכולת - - -     

אורית פרקש הכהן: אז אני שוב חוזרת

אורית פרקש הכהן:  אם התוספת הזאת שהגיעה לחצי מיליארד שקלים, אי אפשר להסתפק  בחובות

משה גפני: אורית, לא באמצע

אורית פרקש הכהן: כשיש משרדים ייעודיים

אורית פרקש הכהן:  יש משרד – חינוך, ביטחון, בט"פ

משה גפני: להמשיך

משה גפני:  שמענו את השאלה הזאת

אורית פרקש הכהן: אבל הוא לא השיב

משה גפני: זה לא התפקיד שלו, זה תפקיד של הממשלה היא צריכה להחליט

אורית פרקש הכהן: לא

אורית פרקש הכהן:  למה? הוא הגורם המקצועי

אורית פרקש הכהן:  סליחה?     

משה גפני: בסדר

משה גפני:  בבקשה

אבי מאיר: טיפול נקודתי כמו שאמרתי זה יישוב ביישובים הכי חלשים, יזמות עסקית זה גם קול קורא שנמצא כל שנה שבו אנחנו לוקחים רק למי - - -     

ולדימיר בליאק: החטיבה להתיישבות

אבי מאיר: כן

אבי מאיר:  זה קול קורא שנתי, כבר עשרות שנים שבו עסקים במרחב הכפרי מקבלים מענק רק בתנאי שהתושב בעל העסק גר במרחב הכפרי, והעסק הוא במרחב הכפרי

ולדימיר בליאק: מה גובה המענק?     

נעמה לזימי: איזו יזמות למשל? דוגמה

נעמה לזימי:  מה זה אומר יזמות עסקית במרחב הכפרי?     

אבי מאיר: זה יכול להיות יזמויות של חנות, יכול להיות מקום לגלריה - - -     

ולדימיר בליאק: אז איך אתם קובעים את גובה המענק?     

נעמה לזימי: לא, אבל יותר מזה - - -     

אבי מאיר: אז אנחנו, יש לנו, זה עד 150,000 שקל

אבי מאיר:  צריך להביא תוכנית - - -     

נעמה לזימי: למה זה לא דרך נגב גליל?     

ולדימיר בליאק: לא, למה זה לא דרך משרד הכלכלה?     

נעמה לזימי: נכון, כלכלה, מדע וטכנולוגיה

משה סולומון: אבל אלה לא שאלות אליו

משה סולומון:  הוא כרגע מנכ"ל המשרד - - -      

ולדימיר בליאק: אתה רוצה לענות?     

משה סולומון: אני מעיר בדיוק כמו שכולם מעירים

משה סולומון:  הבן אדם נותן מענה לשאלות שלכם - - - לא מצליח להבין

ולדימיר בליאק: אנחנו גם נשאל אותך, אין בעיה

ולדימיר בליאק:  יש לי שאלות גם אליך

משה גפני: חבר הכנסת סולומון, תן לו לסיים

משה גפני:  בבקשה

אבי מאיר: אנחנו עובדים ביחד בקול קורא הזה, כל בעל עסק צריך להביא תוכנית עסקית של המעוף

אבי מאיר:  המעוף מלווה, אבל לא נותן מענקים

אבי מאיר:  פה יש מענק - - -     

ולדימיר בליאק: שהוא מענק, לא צריך להחזיר אותו, נכון?     

אבי מאיר: הוא מענק לחמש שנים, ואם העסק - - -     

ולדימיר בליאק: אם העסק שורד, אז זה הופך למענק

אבי מאיר: כן

ולדימיר בליאק: אז זה מה שנקרא מענק מותנה?     

אבי מאיר: כן

נעמה לזימי: אבל למה זה אצלם? אני לא מצליחה להבין למה - - -     

אבי מאיר: כי אנחנו מסתכלים על היישובים בהסתכלות כוללת במרחב הכפרי

אבי מאיר:  אנחנו גם מסתכלים בפן - - - גם בפן של המועצה

משה גפני: זאת החלטת הממשלה, זה לא הוא

ולדימיר בליאק: זה שזה קיים לפני לא אומר - - -     

משה גפני: זה היה גם קודם

משה גפני:  הלאה

נעמה לזימי: אבל האם יום לפני סיום השנה מעבירים ככה, ואנחנו שואלים שאלות

משה גפני: בסדר

משה גפני:  נעמה

ולדימיר בליאק: אדוני המנכ"ל, התקציב הזה משתנה לעידוד היזמות או פחות או יותר באותו - - -     

אבי מאיר: הוא פחות או יותר באותם סדרי גודל כל שנה

אבי מאיר:  יש סדר גודל של כ-200 פונים כל שנה

אבי מאיר:  מי שפנה בשנה הקודמת לא יכול לקבל

ולדימיר בליאק: לפי קול קורא? איך זה מתבצע?     

אבי מאיר: קול קורא מפורסם באתר של המשרד ושל החטיבה להתיישבות

אבי מאיר:  הוא קול קורא שנתי

אבי מאיר:  זה סדר גודל שנע בין 7 - - -     

משה גפני: כמה זמן אתה עוד צריך?     

אבי מאיר: שלוש דקות

נאור שירי: מה שלוש דקות? עוד לא קיבלתי תשובה אחת

משה סולומון: אתה לא מקשיב, אתה רק שואל שאלות

נאור שירי: מה אתה מסתלבט?     

ולדימיר בליאק: עוד לא דיברנו על - - -     

משה גפני: אני מצביע בעוד - - -     

נאור שירי: ממש לא

ולדימיר בליאק: לא, אתה לא מצביע

משה גפני: אני כן מצביע

ולדימיר בליאק: אז אנחנו נגיש עתירה לבית משפט

נאור שירי: אתה לא תעביר את זה, זה לא הגיוני

ולדימיר בליאק: אנחנו נבטל את ההעברה הזאת

נאור שירי: הוא לא ענה לכלום, הוא נותן פיליבסטר

ולדימיר בליאק: אתה לא מצביע

משה גפני: הלאה

אבי מאיר: אחר כך יש לנו את מרכיבי הביטחון בהתיישבות הצעירה - - -     

נאור שירי: הוא לא עונה לשאלות, גפני

נאור שירי:  מה לעשות?     

ולדימיר בליאק: אבל היו פה מחנות זמניים

אבי מאיר: מחנות זמניים זה בעצם קול קורא שבו אנחנו ביישובים שקמים עכשיו בעיקר בגליל ובנגב אנחנו מקימים - - -     

ולדימיר בליאק: זה חדש?     

אבי מאיר: לא

אבי מאיר:  זה קול קורא שנתי, אבל למשל יש יישובי מבואות ערד, למעשה צריך לתקצב את המחנה הזמני, את המחנה - - -     

נאור שירי: של המפונים?     

אבי מאיר: לא, זה לא קשור למפונים

אבי מאיר:  זה מחנות של 15 משפחות שמקימות את היישובים - - -     

ולדימיר בליאק: אז זה לא קשור למאמץ מלחמתי עכשיו?     

אבי מאיר: רק רגע

אבי מאיר:  לכן יש, תקציב החטיבה מחולק עכשיו בין התקציב השוטף שקוצץ מ-200 מיליון ל-90 מיליון ל-94 מיליון לבין תקציב המלחמה

אבי מאיר:  התקציב השוטף הוא 94 ושם הקראת את תוכנית העבודה

אבי מאיר:  תקציב המלחמה – יש בו את ה-75 של ההתיישבות הצעירה שדורש טיפול מהיר של מרכיבי הביטחון עקב האיומים שיש מסביב ליישובים

אבי מאיר:  אנחנו עושים את זה - - -     

נאור שירי: רגע - - -     

מטי צרפתי הרכבי: השארנו במשרד הפנים 75 - - -      

נאור שירי: קפצנו

נאור שירי:  היינו ביבילים

נאור שירי:  עכשיו אנחנו - - -     

אבי מאיר: היבילים אמרתי זה למחנות זמניים, זה לא קשור - - -     

נאור שירי: מחנות זמניים של מי?     

אבי מאיר: של היישובים, למשל במבואות ערד, יש שיבולת בצפון - - -     

נאור שירי: שמה הם עושים?     

אבי מאיר: לפני שקם במקום יישוב הקבע מקימים בו מחנה זמני

אבי מאיר:  מחנה זמני מורכב מעשרה קרוואנים ויש בו את הקהילה הראשונה, במבואות ערד יש למשל גרעין של - - - הקיבוצים עכשיו יקבל גרעין

נאור שירי: לא

נאור שירי:  קיבוצים זה משהו אחר

נאור שירי:  הקיבוצים זה המפונים

אבי מאיר: זה לא קשור למפונים

נאור שירי: אז אילו קיבוצים יש במבואות ערד?     

אבי מאיר: אנחנו עכשיו מקימים שם חמישה ישובים

אבי מאיר:  ישוב אחד – הוא ישוב בדואי ועוד ארבעה ישובים יהודיים במבואות ערד

אבי מאיר:  לכל ישוב מוקם מחנה זמני

אבי מאיר:  זו הקהילה הראשונית, הגרעין הראשוני - - -     

נאור שירי: הבנתי, אמרת את זה

נאור שירי:  אבל תגיד, משרד השיכון מקים את היישובים או אתם?     

אבי מאיר: אנחנו עושים את זה ביחד על פי החלטת הממשלה

אבי מאיר:  אנחנו מקימים את הפן הקהילתי והם עושים את עולם התשתיות, את הפיתוח

ולדימיר בליאק: רגע, אני אשמח אם נעבור להתיישבות הצעירה

ולדימיר בליאק:  לא קיבלנו הסבר

אבי מאיר: מדובר בכ-70 נקודות שאושרו על ידי - - -     

ולדימיר בליאק: 70 ישובים?     

אבי מאיר: נקודות, כי זה לא ישובים

ולדימיר בליאק: מה ההבדל, מה הרגע שבו נקודה הופכת ליישוב?     

אבי מאיר: ברגע שמתקבלת החלטת ממשלה להקמת הישוב

ולדימיר בליאק: הבנתי, אז אנחנו לא מדברים על ישובים, אנחנו מדברים על נקודות

אבי מאיר: אנחנו מדברים על נקודות שבהן חיה אוכלוסייה שצריכה - - -     

ולדימיר בליאק: כמה?     

אבי מאיר: אני לא רוצה לתת לך מספר

אבי מאיר:  אני אבדוק

אבי מאיר:  ואתן לך מספר - - -     

ולדימיר בליאק: רגע, לא

ולדימיר בליאק:  אני רוצה להבין

ולדימיר בליאק:  אנחנו מאשרים עכשיו 75 מיליון שקלים לנקודות ואין לנו מושג כמה תושבים גרים שם?     

אבי מאיר: אני יכול לתת סדר גודל של 15-20 - - -     

משה סולומון: אנחנו מאשרים 75 מיליון שקלים להתיישבות צעירה שחיה שם והיא צריכה - - - ביטחון

משה סולומון:  אלו אנשים שחיים שם זה לא משנה

ולדימיר בליאק: לנקודות

ולדימיר בליאק:  בכמה תושבים מדובר?     

משה סולומון: זה אנשים שחיים שם, זה לא משנה

משה סולומון:  תקבל תשובה, אבל לקחת את זה כאילו זה לא אנשים? יש שם אנשים

ולדימיר בליאק: לא

ולדימיר בליאק:  עכשיו אני רוצה לדעת

יצחק פינדרוס: אתה לא מקשיב לו

יצחק פינדרוס:  אתה מקשיב לסולומון

יצחק פינדרוס:  הוא ענה לך

אבי מאיר: זה בין 15-20 אלף תושבים

ולדימיר בליאק: תודה, בין 15-20 אלף

ולדימיר בליאק:  מה המעמד החוקי של הנקודות הללו?     

אבי מאיר: מאחר והם בתהליך הסדרה, הם טרם הוסדרו, לכן היועץ המשפטי לממשלה קבע הגדרות, מה רכיבי הביטחון שאנחנו נותנים למרות שהמקום עוד לא הוסדר אבל צריך לתת להם ביטחון, וזה הוגדר על ידי היועץ המשפטי לממשלה

אבי מאיר:  למעשה אלו תשתיות נתיקות

מטי צרפתי הרכבי: אין להם סמל ישוב כמקובל ליישובים במדינת ישראל?     

אבי מאיר: לא

ולדימיר בליאק: גם לא סמל נקודה?     

מטי צרפתי הרכבי: דרך שתי נקודות עובר קו אחד וזה כביש - - -     

משה סולומון: לא, כמובן

משה סולומון:  אזרחי מדינת ישראל, - - - לא צריכים מרכיב ביטחון

משה סולומון:  הביטחון שלהם לא חשוב אז - - -     

ולדימיר בליאק: אתה חבר ועדת הכספים, לא מעניין אותך?     

משה סולומון: מעניין אותי מאוד, ולכן גם בדקתי וראיתי - - -     

ולדימיר בליאק: מה זה, כסף של אבא שלך? מה זה הדבר הזה? לא בדקת כלום

ולדימיר בליאק:  אין לך מושג על מה אתה מדבר

משה סולומון: אתה לא תגיד לי על מה אני מדבר

משה סולומון:  אתה לא היית שם

נעמה לזימי: אתה בדקת משהו? אתה רק בא לפה להרים את היד, משה

משה סולומון: אני הייתי בחלק מהנקודות האלה - - -     

ולדימיר בליאק: - - - שר האוצר השקרן שלך

ולדימיר בליאק:  תתבייש לך

נעמה לזימי: אתה באת להיות הרוטוויילר של אורית סטרוק ושל סמוטריץ'

משה סולומון: יש פה אנשים שצריכים ביטחון, לא משנה כרגע מה מעמדם המשפטי

יצחק פינדרוס: יש שלוש נקודות כאלה - - -     

משה סולומון: בסוף אם יש בן אדם שצריך ביטחון, אני אתן לו ביטחון

נעמה לזימי: משה, אתה עונה דברים של - - - חבל שאתה עושה את זה

נעמה לזימי:  אתה מוריד מכבודך

משה גפני: אתה נגד הפניה הזאת? חבר הכנסת סולומון

ולדימיר בליאק: כל הנקודות ביהודה ושומרון?     

אבי מאיר: לא

אבי מאיר:  כל הנקודות שאושרו לנו על ידי היועץ המשפטי שאנחנו יכולים - - -     

ולדימיר בליאק: איפה? מה המיקום?     

אבי מאיר: אני יכול לשלוח מפה לוועדה אחרי - - -     

ולדימיר בליאק: רגע, יש נקודות בגליל, בנגב?     

אבי מאיר: לא

משה גפני: אוקיי, תשלחו לוועדה

נאור שירי: מה "תשלחו לוועדה"?     

נעמה לזימי: רגע, גפני, או שאתה מתלונן שמביאים לך ברגע האחרון דברים או שאתה מתקתק

נעמה לזימי:  אני לא מבינה

משה גפני: לא, בסדר

משה גפני:  הכל מאה אחוז

משה גפני:  אני באמת מתלונן על זה ששולחים ברגע האחרון ואני לא - - -     

נעמה לזימי: אז אנחנו מנסים לפחות לברר את הכספים, ברשותך

נעמה לזימי:  אנחנו שותפים לתלונה שלך

ולדימיר בליאק: איפה הנקודות הללו?     

אבי מאיר: הנקודות הללו רק ביהודה ושומרון

משה גפני: תענו לשירי

ולדימיר בליאק: אני אסביר לך למה אני שואל

ולדימיר בליאק:  אם כל הנקודות ביהודה ושומרון, וזה בסדר גמור, ומגיע לתושבים האלה מרכיבי ביטחון, מה המשמעות של אמות מידה שוויוניות?     

אבי מאיר: אני אסביר

אבי מאיר:  אמות מידה שוויוניות באות לאותה קבוצה שיש לה את החוסר

אבי מאיר:  משרד הביטחון במכתב שהוציא לנו כתב שיש שם חוסר עמוק יותר משאר הארץ

אבי מאיר:  יש עכשיו במסגרת חוות הדעת המשפטית - - -     

ולדימיר בליאק: אבל רשום אצלכם שזה חל על כל הארץ, ומסתבר שלא

נאור שירי: אין מילה בחוות הדעת שהעבירו לנו שהיא תשובה למה שאמרת עכשיו

אבי מאיר: לא

אבי מאיר:  כשהגשנו את הבקשה - - -     

ולדימיר בליאק: אז מה שאתה אומר שזה רק ביהודה ושומרון

נאור שירי: בחומרי הרקע שהוגשו אין חוות דעת

נעמה לזימי: שלומית, אנחנו לא קיבלנו חוות דעת של משרד הביטחון

משה סולומון: אבל הוא בדיוק מסביר

נאור שירי: תגיד, יש מצב שתקשיב?     

משה סולומון: אני מקשיב כל הזמן, רק אתה לא מקשיב

נאור שירי: אז תראה לי את חוות הדעת

משה סולומון: אני מבקש, אבי המנכ"ל מסביר

משה גפני: תענה, אדוני המנכ"ל

משה גפני:  תענה לשירי

אבי מאיר: מרכיבי הביטחון עובדים על פי כללים

אבי מאיר:  משרד הביטחון עובד רק עד עשרה ק"מ מהגבול בכל הארץ, הוא לא עובד בשאר האזורים, וביהודה ושומרון הוא עובד ביישובים - - -     

נאור שירי: מאיזה צד של הגבול? זה חשוב מה שאתה אומר

נאור שירי:  עשרה ק"מ מבחוץ או מבפנים?     

משה גפני: תודה רבה

נאור שירי: מה "תודה"? עוד פעם "תודה"?     

נעמה לזימי: שלומית, אף אחד מאיתנו לא קיבל חוות דעת של משרד הביטחון

משה גפני: מספר פניה לוועדה - - -     

ולדימיר בליאק: רגע, קודם כל התייעצות סיעתית לפני

נאור שירי: רגע, לא קיבלתי שום תשובה

משה גפני: לא צריך, מספיק

משה גפני:  הבנתי

ולדימיר בליאק: מה מספיק?     

נאור שירי: מה הבנת? לא קיבלתי תשובה

ולדימיר בליאק: אז אני קודם כל אומר לך אנחנו נפנה לבית משפט

נעמה לזימי: ולדימיר, אין חוות דעת של משרד הביטחון

נאור שירי: אין פה

נאור שירי:  אין כזה דבר

ולדימיר בליאק: אני אומר לך, אנחנו נפנה לבית המשפט

ולדימיר בליאק:  לא קיבלנו תשובות

נעמה לזימי: אנחנו נפנה גם ליועמ"ש

נאור שירי: זה לא יכול להיות

ולדימיר בליאק: לא קיבלנו תשובות לגבי פעילות של הזהות היהודית

מטי צרפתי הרכבי: אדוני, ולא דיברתי לגבי משרד הפנים

משה גפני: אנחנו לא מצביעים, יש התייעצות - - -     

ולדימיר בליאק: לא, לפני התייעצות

נאור שירי: לא קיבלתי תשובות

נעמה לזימי: ואין את חוות הדעת של משרד הביטחון

נעמה לזימי:  על מה הם מדברים? אני לא קיבלתי את זה

נאור שירי: אני שאלתי על דברים,  הוא לא עונה לי

ולדימיר בליאק: אני לא קיבלתי תשובות

ולדימיר בליאק:  היו לי שאלות לגבי המנהלת לזהות יהודית

נאור שירי: אתם רוצים להצביע? תצביע – זה ייפול

נעמה לזימי: אין בעיה

נעמה לזימי:  אני מצטרפת לעתירה, ולדימיר, כנראה שכל האופוזיציה

ולדימיר בליאק: אני עדיין לא הבנתי מה המשמעות של אמות מידה, אם זה הכל באותו מקום

ולדימיר בליאק:  אדוני המנכ"ל, אני באמת שואל

ולדימיר בליאק:  אם כל הנקודות באותו אזור, בחוות דעת משפטית רשום אצלכם שזה חל על כל הארץ

ולדימיר בליאק:  אז מה המשמעות של זה?     

אסף וקסלר: חשוב לי להדגיש, היועץ המשפטי גם ממשרד האוצר וגם מהממשלה היה לו, הסוגיה הזו עלתה ובגלל זה בהחלטת הממשלה וגם בחוות הדעת המשפטיות נרשם מפורשות שזו התיישבות צעירה רק ביהודה ושומרון

ולדימיר בליאק: לא רשום פה

אסף וקסלר: זה נרשם מפורשות

אסף וקסלר:  זה גם - - - וגם - - -     

נאור שירי: לא, קול הקורא מפורסם לכל הרשויות

ולדימיר בליאק: לכל הרשויות זה מה שרשום

שולמית אלוני: אסף, תפנה

שולמית אלוני:  אתה יודע להפנות?     

אסף וקסלר: בהחלטת הממשלה 1172 ובחוות הדעת המשפטית שהוגשה לוועדה לצד החלטת הממשלה, הוגשה חוות הדעת המשפטית - - -     

ולדימיר בליאק: של משרד ההתיישבות?     

אסף וקסלר: של משרד האוצר

ולדימיר בליאק: לא

ולדימיר בליאק:  לא ראיתי חוות דעת של משרד האוצר

נאור שירי: יש חוות דעת של משרד ההתיישבות

ולדימיר בליאק: מה שצורף לפניה הייתה חוות דעת של משרד ההתיישבות

אסף וקסלר: אנחנו העברנו לוועדה גם חוות דעת משפטית - - -     

ולדימיר בליאק: זה לא צורף

נעמה לזימי: לא קיבלנו

נעמה לזימי:  אגב, זה חייב לעבור אלינו 24 שעות לפני, נכון?     

נאור שירי: מזכר 6, חנה - - - היועצת המשפטית לממשלה, "פרסום קול הקורא לתמיכה ברמה הארצית לכל המועצות בהם הישובים הכפריים על פי דין בהתבסס קריטריונים שוויוניים בהתאם להוראות תמיכות בגופים אחרים"

ולדימיר בליאק: אנחנו לא קיבלנו חוות דעת של משרד המשפטים

נאור שירי: נכון

נאור שירי:  קיבלנו רק של משרד למשימות לאומיות והתיישבות

נעמה לזימי: וגם לא של משרד הביטחון

מטי צרפתי הרכבי: כנראה שלא קיבלת

נאור שירי: הנה, ההעתק היה גם למנכ"ל

ולדימיר בליאק: מה שצורף לפניה זו חוות דעת משפטית מפורטת של משרד ההתיישבות בלבד

נעמה לזימי: אני רק רוצה להגיד אם חברי הוועדה לא קיבלו את זה 24 שעות לפני, הפניה הזאת לא כשרה

נעמה לזימי:  אין בעיה שתצביעו, תעשו מה שאתם רוצים

נעמה לזימי:  אנחנו נעתור

נעמה לזימי:  אין את חוות הדעת

נעמה לזימי:  מצפצפים על הכל גם ככה

נעמה לזימי:  כמה אפשר לצפצף?     

שולמית אלוני: רגע, ממה שאני מבינה, חוות הדעת שהועברה וצורפה לפניה זו חוות הדעת של משרד ההתיישבות, של היועץ המשפטי למשרד להתיישבות

שולמית אלוני:  יש גם חוות דעת שניתנו בתוך משרד האוצר - - -     

נעמה לזימי: שהוסתרו מחברי הוועדה

שולמית אלוני: לא הוסתרו, חוות הדעת נמצאת אצלו

שולמית אלוני:  ביקשנו שיעביר אותה עכשיו ברגעים אלה שנוכל לראות אותה גם ושיפנה בדיוק לסעיף שמתייחס - - -     

ולדימיר בליאק: אבל אנחנו לא צריכים פרק זמן כדי ללמוד את חוות הדעת?     

שולמית אלוני: - - - חוות הדעת שנעשו בתוך המשרד

ולדימיר בליאק: אבל הן רלוונטיות

משה גפני: חוות דעת של המשרד

נאור שירי: שניה, בחוות הדעת, לא סתם אנחנו שואלים, כי אם החלטת הממשלה שואלת רק על יהודה ושומרון, וחוות הדעת בסעיף 6 של היועצת המשפטית למשרד מדברת לקריטריונים שיהיו לכל הארץ, יש ניגוד

נעמה לזימי: המקור התקציבי משתנה - - -  

שולמית אלוני: שיסבירו

אסף וקסלר: חשוב לי להדגיש, בהחלטת הממשלה כן נרשם מפורשות שמדובר על יהודה ושומרון

נאור שירי: והיועצת המשפטית אומרת ההפך, זה יפורסם ברמה שוויונית לכלל המועצות והאזורים תחת - - -     

אסף וקסלר: על הפעילות של חברה וקהילה

נעמה לזימי: אגב אתם כל הזמן עושים את זה

נעמה לזימי:  פעם קודמת גם עם תקציב החינוך - - - העברה בגללכם

אסף וקסלר: חברה וקהילה זה בכל הארץ

נאור שירי: אבל החברה וקהילה בהחלטת הממשלה

משה סולומון: אולי ניתן לו להסביר שניה

משה סולומון:  הוא מסביר

משה סולומון:  יש אבחנה בין - - -     

נעמה לזימי: אבל משה, למדת הכל כל כך טוב

נעמה לזימי:  איך אתה לא מסביר לי אתה? הרי למדת הכל, בוודאי

נעמה לזימי:  תסביר לנו אתה, בבקשה

משה סולומון: סליחה

משה סולומון:  סליחה

משה גפני: תודה רבה

משה גפני:  תודה

משה גפני:  בבקשה, תסביר

אסף וקסלר: הפעילות של חברה וקהילה נערכת בכל הארץ בכל האזורים בהם אבי סיפר שהחטיבה להתיישבות עובדת בהתאם לרמה שוויונית וכו', והפעילות של מרכיבי הביטחון מבוצעת רק ביהודה ושומרון

משה גפני: מאיזו חוות דעת משפטית זה נלקח?     

ולדימיר בליאק: איפה חוות הדעת המשפטית שתומכת בזה?     

אסף וקסלר: אנחנו נעביר

אסף וקסלר:  אלה חוות דעת משפטיות שהוגשו לצד החלטת הממשלה

נעמה לזימי: זה לא עובד ככה

נעמה לזימי:  המקור לא אותו מקור

שולמית אלוני: אבל הוא הסביר

שולמית אלוני:  תסביר שוב את הפער בין החלטת הממשלה - - -      

ולדימיר בליאק: רגע, אני רוצה להקריא משפט מחוות הדעת המשפטית של משרד ההתיישבות

ולדימיר בליאק:  רשום כאן "פעילות זו של מרכיבי ביטחון תבוצע באמצעות פרסום קול קורא לתמיכה ברמה הארצית לכל המועצות במרחב הפעילות של החטיבה

ולדימיר בליאק: "     

ל אסף וקסלר: על איזו פעילות מדובר?     

ולדימיר בליאק: על מרכיבי הביטחון

משה סולומון: אז זה חברה וקהילה

ולדימיר בליאק: לא, של מרכיבי הביטחון

משה סולומון: בסדר, אני מבין

משה סולומון:  אני שואל גם

נעמה לזימי: רגע, רגע - - -

משה סולומון: הוא אמר קודם על חברה וקהילה

ולדימיר בליאק: על פי קריטריונים שוויוניים, זה מה שרשום פה

אבי מאיר: אני אסביר

משה גפני: בבקשה

ולדימיר בליאק: קודם כל אסף, מה שאמרת זה לא נכון

ולדימיר בליאק:  סליחה

אבי מאיר: אני אסביר

אבי מאיר:  כשהגשנו את הבקשה שלנו לתקציב המלחמה, ביקשנו שני מרכיבים

אבי מאיר:  ביקשנו מרכיבי ביטחון להתיישבות צעירה ואנחנו חשבנו שצריך לתת מרכיבי ביטחון בנגב גליל ביישובים שהם לא מתוקצבים על ידי משרד הביטחון כי אנחנו רואים שיש - - -     

ולדימיר בליאק: עוד לא קיבלתם תקציב לזה?     

אבי מאיר: לצערי היועץ המשפטי של משרד האוצר אחרי בדיקות שלו קבע שאנחנו יכולים לטפל רק בהתיישבות הצעירה ולא יכולים לטפל בשאר הרכיבים, ולהערכתי מפה נובעת הטעות

נעמה לזימי: אז איך קריטריונים שוויוניים?     

אבי מאיר: אני אגיד

אבי מאיר:  אנחנו במרחב שניתן לנו עושים את זה על פי אמות מידה שוויוניות

אבי מאיר:  אנחנו רצינו לעשות גם בנגב גליל, אני חושב שאנחנו צריכים לעשות ביישובים שלא במרחב של משרד הביטחון

ולדימיר בליאק: אני גם חושב

נעמה לזימי: אבל לפני רגע אמרת 30 ישובים נוספים בנגב גליל

נעמה לזימי:  כרגע אתה אומר שחוות הדעת מצומצמת

אבי מאיר: לא, זה טיפול נקודתי

אבי מאיר:  טיפול נקודתי זה כל הארץ

ולדימיר בליאק: רגע, סליחה, אני רוצה לומר לפרוטוקול גם לייעוץ המשפטי, אין חוות דעת משפטית שתומכת בהחלטת הממשלה, אני מצטער

אבי מאיר: יש חוות דעת ויש - - -     

ולדימיר בליאק: אין אותה

מטי צרפתי הרכבי: ויותר מזה, לגבי - - -     

ולדימיר בליאק: גם חוות דעת של משרד ההתיישבות מדברת על כלל הארץ, על כל המועצות האזוריות במסגרת הפעילות של החטיבה להתיישבות - - -     

נאור שירי: באופן שוויוני

משה גפני: ולדימיר, הוא הסביר את זה

משה סולומון: זה לא משנה מה שהוא מסביר

ולדימיר בליאק: הוא לא הסביר את זה

ולדימיר בליאק:  אין חוות דעת, גם חוות דעת של משרד ההתיישבות

ולדימיר בליאק:  הפניה הזאת לא חוקית, חברים

נעמה לזימי: היא לא חוקית

משה גפני: מספר פניה - - -     

ולדימיר בליאק: היא לא חוקית

ולדימיר בליאק:  אני מבקש לעצור את זה

שולמית אלוני: שניה

שולמית אלוני:  צריך להבין, קודם כל יש פה - - -     

אבי מאיר: בעקבות זאת גם קוצץ לנו כסף

משה גפני: רגע, תן ליועצת המשפטית

נעמה לזימי: קוצץ לכם כסף? בחייאת

מטי צרפתי הרכבי: מה היה התקציב של המשרד במאי 2023?     

נעמה לזימי: קיצוץ - - - לא חוויתם במשרד הזה - - -     

משה גפני: אבל היועצת המשפטית משיבה עכשיו

נעמה לזימי: זה משרד שמקצץ לאחרים

נעמה לזימי:  הוא לא עובר קיצוצים

מטי צרפתי הרכבי: מה היה התקציב של המשרד במאי 2023?     

משה גפני: די

ולדימיר בליאק: אני מבקש לעצור את הדיון, הפניה הזאת לא חוקית

משה גפני: אוקיי, מאה אחוז

משה גפני:  בבקשה, תסבירי

שולמית אלוני: יש פה את חוות הדעת של הייעוץ המשפטי למשרד ההתיישבות, אומרים פה נציגי התיישבות ונציגי משרד ההתיישבות - - -     

משה גפני: מנכ"ל משרד ההתיישבות

שולמית אלוני: שגם חוות הדעת של משרד האוצר תומכות

שולמית אלוני:  נכון, לא צורפו פה לפניה - - -     

ולדימיר בליאק: אבל גם חוות הדעת הזו לא תומכת

שולמית אלוני: אז בסדר, אבל הם מסבירים

אורית פרקש הכהן: חוות הדעת של משרד האוצר תומכות? שלומית, לא נראה לי

שולמית אלוני: בסופו של דבר הדברים האלה נאמרים במקום - - -     

משה גפני: בסדר, אורית, הבנו

אורית פרקש הכהן: חוות הדעת של משרד האוצר לא תומכות

אורית פרקש הכהן:  הממונה על תקציבים תומך?     

מטי צרפתי הרכבי: דרך אגב, אבל חוות הדעת הספציפית הזאת מסייגת, היא יכלה לא לכתוב את זה אבל היא בחרה לכתוב את זה

משה גפני: אבל לא להפריע

משה גפני:  מה זה?     

אורית פרקש הכהן: אבל שלומית אומרת שהממונה על תקציבים תומך

משה גפני: לא

משה גפני:  תהיי בשקט

קריאה: למה לצעוק?     

משה גפני: בגלל שהיא מדברת

נאור שירי: יש צורה לדבר, לא "תהיי בשקט"

נאור שירי:  זה לא מכובד

ולדימיר בליאק: אדוני היושב-ראש, אתה מעלה פה פניה שהיא מלאה בחורים, בבעיות

משה גפני: מאה אחוז

משה גפני:  נכון

משה גפני:  בסדר

משה גפני:  "נכון" אמרתי רק בגלל שאמרת

משה גפני:  היא באמצע לדבר

משה גפני:  זהו?     

שולמית אלוני: תשמע - - -     

ולדימיר בליאק: אין חוות דעת משפטית שתומכת - - -     

נאור שירי: עדיין לא קיבלתי תשובות

משה גפני: תשיבו לשאלות של נאור, בבקשה

אבי מאיר: אני כבר לא יודע על מה להשיב

אבי מאיר:  באיזה תחום אתה רוצה?     

נעמה לזימי: תזכיר לו, חבר הכנסת שירי

נאור שירי: אני אחזור על השאלות שלי

משה גפני: אתה לא

נאור שירי: הוא לא יודע על מה לענות

נאור שירי:  מה אתה רוצה? אני לא חוזר

נאור שירי:  בבקשה

אבי מאיר: זהות יהודית אמנם לא נמצא בפניה פה, מה שנמצא פה בפניה - - -     

אחמד טיבי: איזו זהות יהודית? בממשלה יש שני - - -     

משה גפני: לא חשוב, טיבי

אבי מאיר: אגף זהות יהודית עבר למשרד ממשרד הדתות - - -     

נאור שירי: רשום פה "מנהלת זהות יהודית"

נאור שירי:  על זה אני מדבר

אבי מאיר: כן, מנהלת זהות יהודית עברה אלינו ממשרד הדתות לפני שנה

אבי מאיר:  בשונה מעולם רגיל של פעילויות שבהן יש פעולות נתמכות שם האגף לזהות יהודית עובד בעולם של מכרזים

אבי מאיר:  הוא מפרסם - - -     

נאור שירי: רגע, שניה

נאור שירי:  יכול להיות שכל ההסבר שלך מיותר

שרון ניר: - - - יש על זה - - -      

נאור שירי: יש פה "מנהלת זהות יהודית" במסמך שאתם הגשתם, לא אני

שרון ניר: אולי - - -     

משה סולומון: הוא מדבר על זה?     

אבי מאיר: כן, אבל זה כבר כסף שאישרתם

נאור שירי: לא

קריאה: כן

אבי מאיר: היום אתם מדברים פה רק על 75 של התיישבות צעירה ו-15 של חברה וקהילה

נאור שירי: למה זה בחוות הדעת של היועצת המשפטית?     

ולדימיר בליאק: אבל אנחנו מנסים להבין

אבי מאיר: - - - כי זה נעצר בוועדה הקודמת אישרתם את הכל, למעט הרכיבים האלה

ולדימיר בליאק: אדוני המנכ"ל, אני אסביר למה אנחנו שואלים

משה גפני: - - - זה לא מופיע - - -     

נאור שירי: אבל זה מופיע

ולדימיר בליאק: אנחנו שואלים כדי להבין - - -     

יצחק פינדרוס: אבל הוא רוצה לענות, אתה לא נותן לו

יצחק פינדרוס:  אחר כך יגידו שלא ענו

ולדימיר בליאק: אני רק מסביר למה אנחנו שואלים

משה גפני: הוא עונה

ולדימיר בליאק: אתה יודע?     

יצחק פינדרוס: הוא רוצה לענות

יצחק פינדרוס:  מה זה מעניין? תן לו לענות

ולדימיר בליאק: אותי זה מעניין

ולדימיר בליאק:  איך אני איתך?     

משה סולומון: אתה רוצה לתחזק את הבעיה

נעמה לזימי: הם לחוצים על הלו"ז שלהם

משה סולומון: לא מעניין אותך לשמוע תשובה, אתה מחפש - - -     

יצחק פינדרוס: אבל שאלת

ולדימיר בליאק: אני שואל משהו

ולדימיר בליאק:  אל תפריע לי     

יצחק פינדרוס: אתה אל תפריע לו לענות

ולדימיר בליאק: אני רוצה לחדד את השאלה

משה סולומון: שאלת 13 שאלות וקיבלת תשובות

משה סולומון:  אתה - - - את הבעיה

משה סולומון:  אין צורך לחדד, הוא הבין את השאלה

יצחק פינדרוס: היית יחד איתי בקמפוסים ואתה יודע בדיוק על מה מדובר

נאור שירי: אני לא יודע ואני שאלתי את זה

נאור שירי:  איזה מעצבן

ולדימיר בליאק: אני רוצה לחדד את השאלה

משה גפני: בבקשה, ולדימיר

ולדימיר בליאק: אנחנו שואלים על מנהלת זהות יהודית שאתה תקציב שלה אכן אושר, מנסים להבין למה בתוך 543 מיליון שקל התקציב של המשרד לא מצאתם שקל למרכיבי הביטחון

ולדימיר בליאק:  תודה רבה

יצחק פינדרוס: הוא היה איתי והוא יודע על מה מדובר

אבי מאיר: זהות יהודית בשונה מהגרעינים והמכינות שבהם אנחנו עובדים בעולם של תמיכות, שם אנחנו עובדים בעולם של מכרזים

אבי מאיר:  יש כ-15 מכרזים, ביניהם – חברת בינה, עמותת בינה, יש תבור, עמותות מכל מגווני, סוגי האוכלוסייה שנותנים, למשל יש מכרז בו נותנים זהות יהודית בקיבוצים, שזה לא עולם שנותן באופן שלהם, ויש את העולם של הסטודנטים, יש את התנועה המסורתית, יש - - -      

נאור שירי: אז זה אצלכם או לא?     

אבי מאיר: זה גם אצלנו

אבי מאיר:  כל זה נקרא זהות יהודית

אבי מאיר:  זה אותם 15 מכרזים שמתפרסמים על פי התוקף שלהם, כל מכרז כשהוא - - - מה זה?     

נאור שירי: אוקיי, זה אצלכם, לא עבר

אבי מאיר: זה אצלנו

אבי מאיר:  הכסף כבר עבר, אושר קודם

נאור שירי: אז בסדר

נאור שירי:  אני מזכיר את השאלות שלי, כי לא רשמו

נאור שירי:  השקעה בחברה וקהילה – איזו חברה, איזו קהילה, מי החברות שעושות את העבודה?     

יצחק פינדרוס: הוא ענה

אבי מאיר: אמרתי חברה וקהילה זה חברתי, זה היישובים במרחב הכפרי בכל הארץ בנגב גליל ויהודה ושומרון

נאור שירי: אתם מתקצבים מנהל קהילה?     

מטי צרפתי הרכבי: כולל ישובים ערביים?     

אבי מאיר: כן

מטי צרפתי הרכבי: טיבי, אתה יכול לבקש זהות יהודית ביישובים ערביים בגליל ובנגב

משה גפני: תודה רבה

משה גפני:  כן, תמשיך

אחמד טיבי: חבר'ה, זהות יהודית זה משהו בעייתי - - -     

משה סולומון: אתה יכול לקבל זהות יהודית אם תרצה

אחמד טיבי: מתברר שזה נושא בעייתי

משה סולומון: אנחנו נעשה את זה ביחד בעזה

אבי מאיר: המשרד עובד בעולם של המיעוטים, גם בעולם הגרעינים יש לנו גרעינים ברהט - - -     

אחמד טיבי: גרעיני מה?     

אבי מאיר: גרעיני משימה

אבי מאיר:  יש לנו קהילות ברהט שאנחנו מתקצבים - - -     

יצחק פינדרוס: שניה, סליחה, זהות יהודית מממנת את הפעילות של הלל בקמפוסים בניו יורק?     

אבי מאיר: לא שאני מכיר

ולדימיר בליאק: יופי, תודה רבה

ולדימיר בליאק:  אז למה אתה מטעה?     

נאור שירי: פינדרוס, אתה מבין למה אני אומר שאתה שחצן? אתה רואה שאתה לא יודע הכל?     

יצחק פינדרוס: אני לא יודע הכל?     

נעמה לזימי: פינדרוס הוא הטרול של הקואליציה - - -     

נאור שירי: קצת צניעות, פינדרוס

נאור שירי:  לא יקרה לך כלום

משה גפני: תגיד את התשובה, בבקשה

אבי מאיר: חברה וקהילה זה בעולם הכפרי, לא קשור לזהות יהודית

נאור שירי: לא, זו הייתה שאלה אחרת

נאור שירי:  לאיזו חברה, לאיזו קהילה ומה הסטנדרטים?     

אבי מאיר: לכ-600 ישובים ברחבי הארץ במרחב הכפרי

נאור שירי: אוקיי, מה עם הצח"י? 20 מיליון שקלים לצוותי חירום איך הולכת החלוקה?     

אבי מאיר: צח"י – זו גם פריסה ארצית

אבי מאיר:  אנחנו עושים את זה בספק יחיד

נאור שירי: למה?     

אבי מאיר: בגלל המלחמה חשבנו שזו תהיה הדרך המהירה ביותר לקיים את זה, להקים את זה כמה שיותר במרחב הכפרי - - -     

נאור שירי: מה זה "חשבנו"? ספק יחיד זה לא משהו שמותר - - -     

אבי מאיר: אנחנו בתהליך עכשיו בוועדת מכרזים באוצר בוועדת הפטור

נאור שירי: לא הבנתי

נאור שירי:  יש פטור ממכרז לצח"י?     

אבי מאיר: אם תאשר את זה ועדת הפטור באוצר, לצח"י יהיה פטור ממכרז

אבי מאיר:  אנחנו מקווים שזה יהיה השומר החדש

אבי מאיר:  כשאנחנו הולכים למרחב אנחנו רוצים לחזק את - - -     

נאור שירי: מה, הם חברת שמירה?     

אבי מאיר: לא

אבי מאיר:  צח"י לא חברת שמירה

נאור שירי: אני יודע מה זה צח"י

נאור שירי:  מה - - -     

אבי מאיר: זו לא כיתת כוננות

נאור שירי: אני יודע מה זה צוות חירום יישובי

נאור שירי:  תפרט למה השומר החדש הוא הספק היחיד, שאגב מראש אנחנו כבר יודעים שהוא ספק יחיד

נאור שירי:  זה משהו יפה

אבי מאיר: אנחנו לא יודעים - - -     

נאור שירי: אתה אמרת שומר חדש, לא אמרת "נאור שירי הובלות"

משה סולומון: אתה עושה את זה? אולי תהיה ספק יחיד בהובלות

אבי מאיר: אנחנו בתהליכי אישור - - -     

מטי צרפתי הרכבי: הם הקימו שמירה - - -     

נאור שירי: ספק יחיד צריך לדעת לתת שירות ייחודי, אני מזכיר לכולנו מחברי ועדות - - -     

נעמה לזימי: ספק יחיד לפני שאושר התקציב

אבי מאיר: צריך לזכור, התקציב שלנו הוא תקציב - - שוב, לצערי סופרים את התקציב כ-130 מיליון אבל למעשה כל תקציב המשרד כל שנה הוא - - -     

נאור שירי: עזוב

נאור שירי:  20 מיליון שקלים צח"י, ספק יחיד שאתה הלכת לוועדת מכרזים, מה השירות הייחודי שהשומר החדש מספק ב-20 מיליון שקלים לצוותי החירום היישוביים שהופך את הבקשה שלך לחריגה מוועדת המכרזים באוצר?     

אבי מאיר: בגלל שראינו שהשומר החדש הצליח להקים צוותי מתנדבים, ביקשנו מוועדת המכרזים באוצר שהוא יגדיל את צוותי החירום היישוביים על ידי היכולת שלו לנהל מתנדבים בכמויות הרבה יותר גדולות - - -     

מטי צרפתי הרכבי: אבל יש לו ניסיון ברווחה? בהסברה? על מה אתה מדבר?     

ולדימיר בליאק: רגע, בואו נתחיל מהתחלה

אבי מאיר: - - - זה לא רווחה

משה גפני: עם כל הכבוד, מספיק

נאור שירי: לא, לא

נאור שירי:  זה לא בסדר

נאור שירי:  הוא לא ענה

נעמה לזימי: אני כבר ממתינה עם השאלה שלי שעה

נאור שירי: שלומית, די, זה לא הגיוני

נאור שירי:  למה לעשות את זה ככה?     

משה סולומון: הוא נתן תשובה

משה סולומון:  הוא לא יודע מה הוא ענה

נאור שירי: הוא לא ענה לי על נוער צעירים ואנשי חינוך - - -     

נעמה לזימי: יש לנו עילה לעתירה?     

מטי צרפתי הרכבי: למשרד הרווחה יש חברות זכייניות שבונות צח"י בכל הארץ, אז הן לא יכולות לעשות את זה ביהודה ושומרון עם השומר החדש?     

אבי מאיר: מה הקשר ליהודה ושומרון?     

ולדימיר בליאק: איך אתה יכול להגיד ספק יחיד לפני שזה אושר בוועדת מכרזים?     

אבי מאיר: אני לא יכול להגיד

אבי מאיר:  אמרתי שזה בתהליכים

נאור שירי: בבקשה, תגיד מה זה צח"י

אבי מאיר: אנחנו מקימים בכל הארץ במרחב הכפרי את צוותי החירום, זה מתקשר לאותם חברה וקליטה בחטיבה - - -     

נאור שירי: מי הקים את צח"י במדינת ישראל?     

אבי מאיר: אנחנו עושים את זה ביחד כחלק מהפעילות השוטפת שלנו, בשונה מהרבה משרדים שבמרחב הכפרי נמצאים אד הוק, אנחנו נמצאים בצורה שוטפת כל השנים

אבי מאיר:  ראינו שנוצר צורך של צוותי החירום שהם לאו דווקא רווחה, לאו דווקא ביטחון, הם צוותי חירום - - -     

נאור שירי: אבל הם גם?     

אבי מאיר: הם גם

נאור שירי:  מה תפקידו של השומר החדש, מה הייחודיות שבגינה הגשתם ספק יחיד?     

אבי מאיר: הייחודיות שלו זה היכולת שלו להחזיק כמויות מתנדבים גדולה מאוד

אבי מאיר:  הוא מחזיק סדר גודל של 600,000 מתנדבים

אבי מאיר:  אנחנו רוצים שהצוותים האלה יחזיקו מתנדבים בכמויות ביישובים

אבי מאיר:  אנחנו לא רוצים צוותי צח"י מצומצמים - - -      

משה גפני: בסדר, תודה רבה

משה גפני:  זאת התשובה שלהם, הם לא יודעים יותר

משה גפני:  נעמה, הייתה לך שאלה, תשאלי

נאור שירי: הנוער העובד והלומד גם יכול - - - מה?     

נעמה לזימי: לגמרי

נאור שירי: הצופים גם? אני שאלתי על נוער צעירים - - -     

משה גפני: די

משה גפני:  זאת הייתה השאלה האחרונה

נאור שירי: לא נכון

נאור שירי:  נוער צעירים ואנשי חינוך

יצחק קרויזר: הוא לא יכול אבל - - -     

משה גפני: בסדר, מאה אחוז

משה גפני:  תודה רבה

נאור שירי: עוד פעם? אבל זו הייתה השאלה הראשונה ששאלתי

נאור שירי:  לא קיבלתי עליה מענה

משה גפני: בסדר, נחזור אליך

משה גפני:  מה שאלת?     

נאור שירי: על התוכניות של נוער צעירים ואנשי חינוך

משה גפני: בסדר, אז תכף הם יענו

משה גפני:  נעמה, תשאלי

משה גפני:  אני לא פותח סבב חדש

משה גפני:  על השאלה של נאור שירי אתם תענו אחרי נעמה, ובזה אנחנו מסיימים את זה

משה גפני:  הבנתי את הפיליבסטר

משה גפני:  רשמתי אותו

נעמה לזימי: זה לא פיליבסטר

נעמה לזימי:  במועצות מפונות ומועצות מארחות אני רוצה להבין איך זה בא לידי ביטוי גם בתקציבים, אילו סוג מענים, מה זה אומר בכלל מפונות או מארחות?     

משה גפני: תשובה

אבי מאיר: בצפון וגם בדרום יש לנו ישובים שהתפנו לגמרי מהיישוב ועברו – חלקם לבתי מלון וחלקם עכשיו מגיעים לבתי מלון בכל מיני מועצות ברחבי הארץ, גם במרחב העירוני וגם במרחב הכפרי

אבי מאיר:  אנחנו כמשרד ההתיישבות עובדים רק במרחב הכפרי

אבי מאיר:  אין לנו במרחב העירוני ערך מוסף מעבר למשרדים אחרים

נעמה לזימי: אז מה הם עושים?     

אבי מאיר: באותן מועצות אזוריות שבהן יש פעילות, יש קליטה מאסיבית של מפונים עכשיו, יש צורך לתת סיוע גם למועצה שמתפנה

אבי מאיר:  למשל בעולם שבו אנחנו מתעסקים של אותם רכזי ישובים, למעשה יש ישובים שהיום לא צריכים רכז אחד של ישוב, אלא ארבעה כי היישוב התפנה לשלוש-ארבע נקודות

אבי מאיר:  ביחד עם המועצות מייצרים אותם רכזים - - -     

נעמה לזימי: אבל אני הבנתי שרכזי ישובים זה משרד הפנים לקח על עצמו

אבי מאיר: לא

אבי מאיר:  אנחנו את רכזי היישובים מתקצבים כבר דורי דורות בחטיבה להתיישבות, לפחות מאז שאני נמצא

נעמה לזימי: רגע, אתם מתקצבים את רכזי היישובים בתוך יישובי קו התפר כבר דורי דורות?     

אבי מאיר: אנחנו מתקצבים את רכזי היישובים בנגב גליל כבר 20 שנה

נעמה לזימי: אז אתם עכשיו בעצם הוספתם עוד תקנים לרכזי יישובים?     

אבי מאיר: נכון

אבי מאיר:  אנחנו למעשה רוצים השנה לייצר יותר תקנים, זה לא תקנים שימשיכו לשנים הבאות

נעמה לזימי: אתה מדבר אבל על מועצות מארחות, שזה אומר אם הן לא עיר

אבי מאיר: נכון

קריאה: רק במרחב הכפרי

קריאה:  בכל מקרה הוא לא - - -     

נעמה לזימי: ממה שאני מבינה מהסיורים שלי, הנושא הזה מתוקצב עד כה, בין אם זה דרך התנועה הקיבוצית לבין אם זה משרד הפנים, אני לא מכירה את זה שזה - - -     

אבי מאיר: אנחנו עושים את זה בקול קורא, אני לא מכיר שמתוקצב על ידי התנועה הקיבוצית

אבי מאיר:  אנחנו בכל מקרה כחלק מהקול קורא שלנו אנחנו בודקים בתב"ר שאין כפל תמיכות

אבי מאיר:  אין כפל תמיכות כי המועצה חייבת - - -     

נעמה לזימי: רק - - -     

משה גפני: בסדר, נעמה

משה גפני:  הוא השיב

משה גפני:  אדוני המנכ"ל, לנאור שירי על השאלה שלו, בבקשה

אחמד טיבי: גם אני שאלתי שאלה, אדוני

אחמד טיבי:  לא קיבלתי תשובה

משה גפני: הוא לא יודע לענות לך

אחמד טיבי: אוקיי, גם על אלי כהן לא קיבלתי תשובה

משה גפני: לשאלה של נאור שירי

אחמד טיבי: למה לא יצאו ברחוב קפלן להפגין כמו עם גלנט? למה?     

משה גפני: מה, אתה לא יודע שליהודים - - - טוב, לא חשוב

קריאה: כי הסכמים יש לכבד, אז מכבדים אותם

אבי מאיר: על זה מאחר ואני באתי - - -     

אחמד טיבי: אדם שעשה את עבודתו בצורה הטובה ביותר, היעילה ביותר, אין השפעה - - - איך מסלקים - - -     

קריאה: הוא ג'נטלמן

קריאה:  אחמד, אני יודע שאתם לא כל כך יודעים מה זה - - -     

משה גפני: תשובה לנאור שירי

אבי מאיר: מאחר והפניה הייתה התיישבות צעירה, לא הבאתי איתי את כל החומר של זהות יהודית

אבי מאיר:  אני אענה לך פה, ואני שניה אצא ואבדוק לך את התשובה

אבי מאיר:  אני לא מכיר - - -     

נאור שירי: דיברתי רק על הקטע של החינוך

נאור שירי:  ליווי בבר מצוות זה שלך?     

אבי מאיר: ליווי בבר מצוות בוטל במסגרת הפעילות - - -     

ולדימיר בליאק: אבל זה רשום בחוות דעת משפטית - - - שהגשתם עכשיו

משה גפני: תאפשרו לו לענות

אבי מאיר: אבל אחרי חוות הדעת המשפטית שהגענו לוועדת כספים עלה שמשרד - - -      

ולדימיר בליאק: אתה אפילו לא זוכר איזה משרד

ולדימיר בליאק:  אתה רואה? יש כל כך הרבה משרדים

אבי מאיר: משרד מסורת - - -      

ולדימיר בליאק: ירושלים

אבי מאיר: ביקש לעשות את הפעילות של ברי המצווה, ואז במקום הודענו שאנחנו לא נעשה פעילות שמשרד אחר עושה - - -     

ולדימיר בליאק: אבל זה לא מה שרשום בחוות הדעת המשפטית - - -      

אבי מאיר: זה ירד אחרי חוות הדעת

נאור שירי: אני רק רוצה ליישר קו

יצחק פינדרוס: תגיש את זה לבג"ץ שלא קיבלת תשובה על הבר מצווה

ולדימיר בליאק: אני אגיש, אל תדאג

ולדימיר בליאק:  אתם התחלתם איתי, אתם לא יודעים איפה תסיימו

משה גפני: די כבר

נעמה לזימי: אנחנו סוגרים את השנה הזאת בביזה

ולדימיר בליאק: אתם מפלגה מושחתת

ולדימיר בליאק:  אתם מעבירים פה מאות אלפי שקלים לחברים שלכם בזמן המלחמה על חשבון הצבא, על חשבון החיילים, על חשבון המילואימניקים

ולדימיר בליאק:  תתביישו לכם, חבורה של מושחתים

קריאה: מי מלווה את ילדי הבר מצווה? מאיזה משרד?     

ולדימיר בליאק: אבל מי מלווה את הרווקים?     

משה גפני: תודה רבה

משה גפני:  מטי, רצית לשאול משהו? אני נותן לך חצי דקה

מטי צרפתי הרכבי: לגבי חוות הדעת המשפטית שהיועצת המשפטית של המשרד בחרה לסייג ולומר שזה ברמה הארצית, היא יכלה גם לא להגיד כלום

מטי צרפתי הרכבי:  העובדה שהיא מסייגת זה מדאיג

ולדימיר בליאק: לא ענו על זה

ולדימיר בליאק:  אין לזה תשובה

משה סולומון: ענו על זה

ולדימיר בליאק: לא

ולדימיר בליאק:  מי ענה על זה?     

משה גפני: אוקיי, אתם יכולים לענות פעם שניה

מטי צרפתי הרכבי: עוד שאלה אחת

מטי צרפתי הרכבי:  אני הייתי ראש מועצה אזורית והקמנו צוותי חירום ישוביים, ניסיון רב נמצא במשרד הרווחה שהיה בזמנו, יש חברות מדוגמות עם הוכחות של הקמה בכל הארץ

מטי צרפתי הרכבי:  אני  רוצה לדעת האם הייתה איזושהי התייעצות עם משרד הרווחה? האם הייתה בחינה של ספקים נוספים שיש להם ניסיון היסטורי? ולא רק - - -      

משה גפני: תודה

משה גפני:  תענו, בבקשה

אבי מאיר: התשובה היא שעשינו בדיקה, שוב הודעתי שעוד לא הסתיים התהליך אבל עשינו בדיקה ביחד עם חברות הבקרה שלנו לפני שניגשנו לתהליך הזה כדי לבדוק את השחקנים שיש בשוק

נאור שירי: איזה שוק? זה רשות מקומית

נאור שירי:  לא צריך מאות אנשים בצח"י

מטי צרפתי הרכבי: - - - כמה חברות מקצועניות שליוו אותנו בהקמת צוותי חירום ישובים

נאור שירי: על מה אתם מדברים? אבל גם לא צריך

נאור שירי:  צריך ללכת לרשות מקומית

משה גפני: תודה רבה

משה גפני:  נאור, אתה לא יכול לדבר עכשיו

ולדימיר בליאק: אין תשובה לשאלה הזאת, גפני

מטי צרפתי הרכבי: וגם לא עניתם לי לגבי משרד הפנים

מטי צרפתי הרכבי:  אנחנו אישרנו - - -      

משה גפני: ליועצת המשפטית, בבקשה, מה שהיא שאלה

מטי צרפתי הרכבי: הם לא ענו לי לגבי 75 מיליון של משרד הפנים

משה גפני: מטי, הבנו

משה גפני:  מספיק

נאור שירי: שלומית, הם היו צריכים להעביר לנו את חוות הדעת

נאור שירי:  רק אומר

משה גפני: תענו על חוות הדעת המשפטית, מה שעניתם כבר

משה גפני:  מה שמטי שאלה

נאור שירי: וצריך להעביר לחברי הוועדה את חוות הדעת של הייעוץ המשפטי של האוצר

אבי מאיר: אנחנו נעשה את זה - - -     

ולדימיר בליאק: אבל לא קיבלנו

ולדימיר בליאק:  אנחנו עכשיו צריכים להצביע

ולדימיר בליאק:  אסף, תבין אותנו

משה גפני: רגע, אז רק תגיד

ולדימיר בליאק: אנחנו צריכים להצביע ואין לנו חוות דעת משפטית שתומכת בהחלטה הזאת

אסף וקסלר: אני העברתי

אסף וקסלר:  יש חוות דעת שהוגשה לצד אישור החלטת הממשלה

אסף וקסלר:  נכתב מפורשות בהחלטת הממשלה שמדובר במרכיבי ביטחון ליהודה ושומרון, להתיישבות הצעירה ביהודה ושומרון

אסף וקסלר:  בחוות הדעת המשפטית הייתה התייחסות לזה

ולדימיר בליאק: של מי?     

אסף וקסלר: של היועץ המשפטי למשרד האוצר

אסף וקסלר:  הייתה התייחסות לסוגיות האלה

ולדימיר בליאק: מה הוא רשם?     

משה גפני: הוא ענה כבר

אסף וקסלר: אני אעביר את חוות הדעת

מטי צרפתי הרכבי: לא ראינו

אסף וקסלר: הוא רשם בשורה התחתונה שאמנם יש קשיים, אבל ניתן לאשר את ההעברה הזאת

ולדימיר בליאק: לא בשורה התחתונה

ולדימיר בליאק:  מה הוא רשם?     

אסף וקסלר: הוא רשם יותר ממשפט אחד

אסף וקסלר:  נעביר את הנוסח

ולדימיר בליאק: אפשר לקבל את הנוסח לפני ההצבעה?     

משה גפני: לא

נאור שירי: מה "לא"? אמרתם שאתם תעבירו

ולדימיר בליאק: אז רק תרשמו בפרוטוקול שלא קיבלנו את חוות הדעת לפני ההצבעה

נאור שירי: אני רק רוצה להגיד לכם את המטרות שלשמה הוקמה השומר החדש – "נשמור על אדמות המדינה בעצמנו באמצעות עבודה חקלאית, לחזק את תחושת השייכות"

נאור שירי:  בשום מילה שהוקמה עמותת "השומר החדש לא אמר "אנחנו נקים צוותי חירום יישוביים במדינת ישראל"

ולדימיר בליאק: איך אפשר להצביע על זה בלי שראינו חוות דעת משפטית?     

מטי צרפתי הרכבי: בפטור ממכרז

משה גפני: אנחנו מצביעים ב-13:14

משה גפני: מי בעד האישור הפניה? ירים את ידו

נעמה לזימי: פשוט בושה

משה גפני: מי נגד?     

נעמה לזימי: נגד

נעמה לזימי:  חד משמעית נגד

אחמד טיבי: בושה

נעמה לזימי: ממש בושה

נעמה לזימי:  ביזה

ולדימיר בליאק: רביזיה

ולדימיר בליאק: אושר     

משה גפני: הפניה אושרה, רביזיה בעוד חצי שעה

משה גפני:  אני עובר לבריאות

אחמד טיבי: הרביזיה היא לא על הבושה, אלא על ההעברה

משה גפני: כן, ברור

יצחק פינדרוס: על אלי כהן

משה גפני: 324 עד 331, 333

משה גפני:  בבקשה

גאיה עפר: גאיה עפר, אגף תקציבים

גאיה עפר:  הפניה נועדה עבור תקצוב סך של מיליארד תשע מאות שלושים שלוש מאות תשעים ותשעה אלפי שקלים

גאיה עפר:  תוכנית מספר 20/03 קופות חולים ובתי חולים, לתוכנית זו יועברו 2,288,086,000 שקלים

גאיה עפר:       עיקר התקצוב פה נועד להעברת מבחני תמיכה לקופות החולים והתאמת התקציב מבחני התמיכה השונים לקופות

גאיה עפר:  בנוסף תקציב לקופות חולים ובתי חולים בגין הוצאות מלחמת חרבות ברזל שמועברים בעת הזו והתמודדות עם הלחימה

גאיה עפר:      תוכנית 24/02/01 שכר מטה יש פה 1,540,000 שקלים, מטרת השינוי זו התאמת תקציבי השכר לביצוע בפועל

גאיה עפר:  תוכנית 24/02/18 מכונים, העברה של 9,064,000 שקלים לטובת הסדרת תקציב המכון לרפואה משפטית והתאמת התקציב לתפעול המכונים ובהתאם לתחזית של ההכנסות עד סוף שנה

משה גפני: שאלות?     

יצחק פינדרוס: הרב גפני, אפשר לשאול שאלות או לא?     

משה גפני: לא, לא

משה גפני:  מי בעד אישור הפניות, ירים את ידו

אחמד טיבי: בריאות אני בעד

משה גפני: מי נגד? מי נמנע?     

משה גפני: אושר     

משה גפני: הפניות אושרו

יצחק פינדרוס: - - - ולא שאלתי שאלות

יצחק פינדרוס:  היו לי הרבה שאלות

משה גפני: אנחנו עוברים לפניה 239, 241 עד 242 משרד השיכון

משה גפני:  מה אתה צוחק, פינדרוס?     

יצחק פינדרוס: שאלתי אם לשאול שאלות

יצחק פינדרוס:  כי בריאות לא הסכמת, אבל שיכון כן?     

משה גפני: יופי, אני לא רוצה לשאול

יצחק פינדרוס: אז אני לא אשאל

משה גפני: תעלה את זה בישיבת סיעה, לא כאן

אסף וקסלר: הפניה התקציבית נועדה להעברת סכום של 295,372,000 שקלים לתקציב לפעילות בסעיף 70 משרד השיכון בהתאם לחלוקה לתוכניות שהובאה לוועדה ופורטה

אסף וקסלר:       אני אציין שמרבית הפעילות זה 186 מיליון שקלים, זו פעילות – לפיתוח שכונות, סבסוד עלויות פיתוח שמשרד השיכון ורשויות מקרקעי ישראל מבצעת, התקצוב מתבצע בהתאם לקצב ההתקדמות בפועל

אסף וקסלר:       תקציב נוסף בהיקף של כ-108 מיליון שקלים מיועד עבור השלמת התשלומים לחברות המשכנות בדיור הציבורי בגין פעילויות – ניהול, תחזוקה, אחזקה, שיפוץ מבנים וכדומה

אסף וקסלר:  בנוסף מתוקצב סך של 490 אלפי שקלים בהוצאה מותנית בהכנסה ו-102 אלפי שקלים בהרשאה להתחייב

אסף וקסלר:  מדובר בהשלמת הסכום הנדרש עבור תקצוב פעילות רכש דירות לדיור הציבורי, מדובר בהכנסות המתקבלות בקרן הדיור ממכר דירות ואנחנו מתקצבים למשרד את האפשרות לבצע את הרכש

נעמה לזימי: איפה ינון?     

משה גפני: בוועדת חוץ וביטחון

נאור שירי: ינון יצא לקצונה

נעמה לזימי: יש לי שאלה

נעמה לזימי:  ראיתי את סעיף 4 של מכר הדירות

נעמה לזימי:  למה לא הכנסתם פה את חוק מכר, חוק זכויות הרכישה של דיירי הדיור הציבורי, גם אתם בש"ס תומכים בחוק הזה, שבוטל השנה, למה זה לא תוקצב? אני לא מבינה

נעמה לזימי:  העברנו את זה טרומית

נעמה לזימי:  למה זה לא נכנס? העברנו את החוק

משה גפני: מה? אני לא שמעתי

נעמה לזימי: זכות זכויות הרכישה של דיירי הדיור הציבורי, חוק המכר

נעמה לזימי:  גם ינון חתום על החוק הזה

משה גפני: אני חתום?     

נעמה לזימי: אני חושבת שהחתמנו אותך בחתימות שהיו, אבל לא כיוזם ראשי

משה גפני: לא, לא כיוזם ראשי

נעמה לזימי: כי כל אחד הצמיד

נעמה לזימי:  אני חושבת שאתה חתום, אבל שר השיכון הבטיח לנו, זה עבר טרומית - - -     

משה גפני: תגידי, את יכולה - - - אה, אתם לא מאותה מפלגה

נעמה לזימי: וגם משרד ראש הממשלה הבטיח את זה

משה גפני: בגלל שכתב לי על זה אברך, הוא כתב לי שאתם הגשתם - - - אתה לא בעניין, אתה לא מצורף

משה גפני:  הוא כתב לי בעד החוק, לתמוך בחוק הזה

נעמה לזימי: אבל מה אתה חושב על זה? למה זה לא נכנס? אפשר תשובה על הדבר הזה? למה לא החלטתם את זה בתקציב אם העברנו את זה טרומית וסיכמנו עם – משרד ראש הממשלה, שר המשפטים ושר השיכון? סיכמנו עם כל העולם שהחוק הזה הולך לעבור

נאור שירי: נעמה, את לא מבינה מה קרה עכשיו

נאור שירי:  זה יעניין את כולכם

נעמה לזימי: מה?     

נאור שירי: הדוח הרפואי של נתניהו פורסם

נאור שירי:  שבע שנים עברו על החוק פה

נעמה לזימי: בדיוק לפני שעה - - - את הכנסת שאם לא מפרסמים אנחנו רוצים תשובה במליאה

נאור שירי: מסקנה – תכף איתך, המסקנה

נאור שירי:  קודם כל שישתה כוס מים

משה גפני: מה כתוב בהפרה של משרד הבריאות?     

אליהו (אלי) רביבו: אני אאחל לך ולי שהדוח הרפואי שלנו בגיל שלו יהיה כמו שלו

משה גפני: כן, אוקיי

משה גפני:  תשובה?     

אסף וקסלר: מדובר בסוגיה שהיא נמצאת כבר בתהליכי עבודה

אסף וקסלר:  עוד לא התקבלו החלטות - - -     

נעמה לזימי: אבל זה לא דוח רפואי, סליחה

אסף וקסלר: עוד לא התקבלו החלטות סופיות ולכן אנחנו לא - - -     

משה גפני: אבל הרעיון הוא רעיון נכון

נעמה לזימי: לא

אסף וקסלר: מה "לא"? אנחנו מכירים את הנושא

אסף וקסלר:  אנחנו בשיח עם משרד השיכון

אסף וקסלר:  כרגע עוד לא התקבלו החלטות סופיות

נעמה לזימי: מה אתה אומר?     

משה גפני: הוא אומר שהם עובדים על זה עכשיו

משה גפני:  אני חושב שהרעיון נכון

נעמה לזימי: על חוק המכר, אסף?     

אסף וקסלר: אנחנו מדברים עם משרד השיכון, בוחנים מה ניתן לעשות בהקשר וברגע שתתקבל החלטה  זה יתוקצב

נעמה לזימי: אבל אנחנו היינו ספציפית - - -     

משה גפני: מתי זה הונח?     

נעמה לזימי: פג תוקף בסוף פברואר

נעמה לזימי:  אנחנו במרץ חידשנו - - -     

משה גפני: מה זה "פג תוקף"?     

נעמה לזימי: הפג תוקף של החוק זכויות הרכישה

נעמה לזימי:  הוראת שעה הייתה לאסור פג תוקף החוק

נעמה לזימי:  אנחנו נלחמנו על זה, היה משא ומתן, ובסופו של דבר זה עבר אחרי הפגרה ביוני ביום שבו עבר חוק טבריה עבר גם החוק זכויות הרכישה

נעמה לזימי:  גפני, אתה יודע איזה חוק תקתקו בשבועיים ואיזה חוק עד עכשיו לא עבר יותר מטרומית? זה החוק

נעמה לזימי:  יעקב אשר עשה דיון אחד, הבטיח שתהיה עוד סדרת דיונים – הבטחות כנראה על הקרח

נעמה לזימי:  לא קרה כלום

משה גפני: בוועדת הפנים?     

נעמה לזימי: כן

נעמה לזימי:  אבל התקצוב הוא פה

משה גפני: אני אדבר איתו

משה גפני:  אני חושב שצריך להעביר את זה

נעמה לזימי: זה החוק הכי חברתי שיש

נעמה לזימי:  הממשלה הזאת הפקירה אותו

משה גפני: אם אני לא חתום, חבל לך על הזמן

נאור שירי: אם האברך רשם לך, כנראה שאתה לא חתום

נעמה לזימי: - - - חתום לינון על החוק

משה סולומון: הוא יודע

נאור שירי: תלמידי חכמים

נעמה לזימי: אז קודם כל תגיש אותה, כי היא עברה רק טרומית

נעמה לזימי:  אפשר להצמיד את זה עד ראשונה

נעמה לזימי:  הרב גפני, אפשר להצמיד את זה עד קריאה ראשונה

נאור שירי: מי אמר לך שלא הייתי אברך? כן

נאור שירי:  אבל ראיתי את האור

נעמה לזימי: אני רוצה להגיד לכם שאין יום שאני לא מקבלת על זה פניה וזה נשבר לי הלב, ואתה יכול להצמיד את זה עד קריאה ראשונה וזה חשוב שתיכנס לזה, כי יכול להיות שצריך שזה יהיה פה ולא בפנים

משה גפני: בסדר

משה גפני:  אני אתמוך בזה

נעמה לזימי: אגב, אני הייתי בטוחה גם למתווה בחוק הזה, לשיפורים, לתיקונים

נעמה לזימי:  האוצר יודע, הם פשוט לא רוצים את החוק הזה

משה גפני: אפילו אם אני לא חתום, אתם יכולים לקחת אותי כמצטרף לחוק הזה

נעמה לזימי: לא, תגיש

נעמה לזימי:  אני שולחת לך אותו

משה גפני: הפניות שאני מקבל הן רבות

נעמה לזימי: אשלח לך אותו, תגיש אותו גם

משה גפני: לפי דעתי זה אצלי, אבל לכן ביקשתי - - -     

אליהו (אלי) רביבו: הרב גפני, אני יכול להניח שלא הצטרפת במקור כי היה לנו שיג ושיח שבשלבים הראשונים לא עלה יפה מול כבוד השר גולדקנופף

אליהו (אלי) רביבו:  היום תודה לאל הגענו איתו להבנה, אנחנו עובדים - - -     

נעמה לזימי: איפה ההבנה פה?     

משה גפני: פינדרוס, אתה יכול לדבר איתו?     

אליהו (אלי) רביבו: אנחנו עובדים עם צוותו באופן מיטבי

אליהו (אלי) רביבו:  קיבלנו את ברכת כלל הצדדים - - -     

נעמה לזימי: לנו גולדקנופף אמר שהאוצר - - -     

אליהו (אלי) רביבו: ומשכך אתה יכול להצטרף

נעמה לזימי: אבל אלי, הרב גולדקנופף אמר שהאוצר תוקע

נעמה לזימי:  אני יודעת שהאוצר תוקע פה את החוק, אז בואו נביא את הדברים באמת

משה גפני: פניה 239, 241 עד 243, משרד השיכון

משה גפני:  מי בעד אישור הפניות – ירים את ידו

משה גפני:  מי נגד? מי נמנע?         

משה גפני: אושר     

משה גפני: הפניות אושרו

משה גפני:  פניה 240 מענקי בינוי ושיכון, בבקשה

אסף וקסלר: הפניה נועדה לביצוע שינויים פנימיים בתקציב מענקי בינוי ושיכון בהתאם לתחזית הביצוע בפועל בשנת 2023

אסף וקסלר:  עיקר השינויים הם הפחתה בסך 99,635,000 שקלים בהוצאה מתוכנית אשראי לדיור בהתאם לתחזית הביצוע בפועל, ותוספת של 86,163,000 שקלים בהוצאה עבור תוכנית הסיוע בשכר דירה

אסף וקסלר:  מדובר בהוצאות עבור סיוע בשכר דירה לזכאים בהתאם לתחזית הביצוע בפועל

משה גפני: שאלות? מי בעד אישור הפניה? ירים את ידו

משה גפני:  מי נגד? מי נמנע? הפניה אושרה

משה גפני: אושר     

משה גפני: פניה 276 עד - - -     

אליהו (אלי) רביבו: אני מאוד מקווה ששנה הבאה הם יצרו לנו פחות כאלה היתקלויות

משה גפני: בסדר

אליהו (אלי) רביבו: מה "בסדר"?     

משה גפני: אני אדבר איתך, אני אגיד לך מה "בסדר"

משה גפני:  משרד ראש הממשלה, משרד ירושלים

משה גפני:  בבקשה

טל ישראלי: טל ישראלי, אגף תקציבים

טל ישראלי:  הפניה נועדה לתקצב סך של 101

טל ישראלי: 4 מיליון שקל במזומן בסך של 14

טל ישראלי: 3 מיליון שקל בהרשאה, עבור הוצאות ההילולה במירון, יישום החלטות ממשלה ופעילות במסגרת הכספים הקואליציוניים, אני אפרט על העוגנים העיקריים

טל ישראלי:       בהתאם להסכם הקואליציוני עם סך של 10 מיליון שקלים עבור תוכנית בר ובת מצווה, סך של 7 מיליון שקלים עבור תוכנית ארץ נחלה ובנוסף לזה פעילות שאינה קואליציונית, סך של 52

טל ישראלי: 5 מיליון שקלים עבור הוצאות להקמה והוצאה לפועל של הילולת רבי שמעון בר יוחאי במירון, סך של 16 מיליון שקל עבור מימון ההתחייבויות עבר בהתאם לקצב הביצוע במסגרת החלטת ממשלה 3790 ממאי 2018 שעניינה צמצום פערים חברתיים וכלכליים במזרח ירושלים, סך של 14

טל ישראלי: 350 מיליון שקל עבור השתתפות משרד האנרגיה, משרד ראש הממשלה ומשרד לפיתוח הנגב והגליל ביישום החלטת ממשלה 1515 ממאי 2022 שעניינה תוכנית אסטרטגית לאנרגיה בירושלים

נאור שירי: לא אמרו שהבת מצווה והבר מצווה בוטלו?     

יצחק פינדרוס: הרב גפני, אני יכול לשאול שאלה?     

נעמה לזימי: גם אני רוצה לשאול שאלה

משה גפני: הם אמרו שזה עבר לפה

נאור שירי: הוא אמר לי "בוטל"

יצחק פינדרוס: לא, הוא אמר "בוטל" בגלל שמשרד אחר עושה

משה גפני: בגלל שהמשרד הזה עושה

משה גפני:  הוא אמר, אמר

משה גפני:  אני לא צוחק

נאור שירי: כשפינדרוס עבר לפה, אני מאוד מודאג

משה גפני: בסדר, עזוב את פינדרוס

משה גפני:  אני אומר לך שהוא אמר

משה גפני:  שאלת אותו מה זה הבר מצווה הזה, אז הוא אמר "אנחנו ביטלנו את זה בגלל שזה עבר למשרד הזה ומכיוון שאנחנו לא עושים כפל תמיכות " אמר את זה

משה גפני:  אני לא צוחק

נאור שירי: לא, שום דבר לא מצחיק אותי

יצחק פינדרוס: גפני, אני יכול לשאול או לא לשאול היום?     

משה גפני: בבקשה, תשאל

נאור שירי: רגע, גם לי יש שאלות

משה גפני: אני לא אמרתי שלא

נאור שירי: אה, סליחה

נאור שירי:  אתה ממהר

נאור שירי:  אני לא יודע

נאור שירי:  פעם קודמת לא נתת - - - בבקשה

קריאה: הוא לא ממהר, הוא תכליתי

משה גפני: האמת היא שמה שמיהרתי זה שמשרד הבריאות אמר שסוגרים את המחשבים

משה גפני:  לא שאני כל כך מאמין לזה

משה גפני:  המחשבים של מרכבה, הם צריכים להעביר את הכסף לקופות החולים, לכן מיהרתי

משה גפני:  אבל אני לא בטוח במה - - -     

ולדימיר בליאק: אגב, מה עם הגישה שלנו למרכבה?     

משה גפני: הם אמרו לי את זה, שאם אני לא עושה ישיבה ביום חמישי, אז סוגרים את המחשבים, ולא עשיתי ישיבה

ולדימיר בליאק: הנה, לא סגרו

ולדימיר בליאק:  אתה רואה?     

משה גפני: כן

משה גפני:  זה מה שהיא אמרה לי כל הזמן – "אל תמהר, הם לא סוגרים"

אליהו (אלי) רביבו: זאב-זאב, הרב גפני

משה גפני: כן, בדיוק

משה גפני:  בבקשה, הרב פינדרוס

ולדימיר בליאק: בבקשה, פינדרוס

ולדימיר בליאק:  יש לך 20 דקות

יצחק פינדרוס: ההילולה במירון זה על פי החלטת ביניים של ועדת החקירה, בהחלטת ממשלה על פי החלטת ביניים

יצחק פינדרוס:  אז למה זה צריך לבוא בהסכמים קואליציוניים?     

טל ישראלי: ההילולה במירון אינה מתוקצבת בהסכם הקואליציוני

יצחק פינדרוס: זה מה שהקראת עכשיו בהקראה

טל ישראלי: לא, לא

טל ישראלי:  בפניה התקציבית הזאת

טל ישראלי:  לא הבאנו את החלק שמתוקצב באמצעות ההסכמים הקואליציוניים

ולדימיר בליאק: אבל לפני זה כן היה 40 מיליון שקל

טל ישראלי: בפניה הקודמת הבאנו 39 מיליון שקלים שתוקצבו - - -     

יצחק פינדרוס: אז אני שואל למה זה צריך - - - הסכמים קואליציוניים

משה גפני: שואל חבר הכנסת פינדרוס למה זה הסכם קואליציוני

יצחק פינדרוס: מה זה קשור לכספים קואליציוניים? יש החלטת ממשלה, החלטת חקירה

קריאה: נראה לי שאתם שואלים שאלות ועונים תשובות אחרות

יצחק פינדרוס: בואי נגיד שיהדות התורה לא הייתה חלק מהקואליציה

יצחק פינדרוס:  אז מה, אז לא היה?     

ולדימיר בליאק: זה רעיון מצוין

יצחק פינדרוס: הייתה ועדת חקירה, היו המלצות

יצחק פינדרוס:  למה זה מגיע עם הסכמים קואליציוניים?     

טל ישראלי: זו שאלה לממשלה

יצחק פינדרוס: לא, אני שואל אותך כאוצר

יצחק פינדרוס:  אתם באוצר מתקצבים

טל ישראלי: בפניה התקציבית הזאת אנחנו מתקצבים 52

טל ישראלי: 5 מיליון שקל מתקציב המדינה לטובת - - -     

משה גפני: לא, לא הסכם קואליציוני

יצחק פינדרוס: ולמה בפניה הקודמת זה היה בתקציבים קואליציוניים? בקודמת זה כן היה, אז למה? אני שואל את האוצר, לא את הממשלה

יצחק פינדרוס:  ממשלה אני יודע כי כשאתה מעמיד לי אותה בלית ברירה - - - למה האוצר מתקצב משהו שוועדת חקירה ציבורית, וועדת חקירה ממשלתית החליטה לתקצב, למה זה צריך לבוא מקואליציוני?     

משה גפני: היא לא יודעת

יצחק פינדרוס: למה היא לא יודעת? היא האוצר

טל ישראלי: זו החלטה של הממשלה

נאור שירי: איזו ועדת חקירה?     

יצחק פינדרוס: אסון מירון

נאור שירי: אבל ועדת החקירה כבר הגישה את ההמלצות?     

יצחק פינדרוס: מסקנות ביניים

נאור שירי: שמה רשום שם? לא היה רשום על התקצוב

משה גפני: רגע, יש לך תשובה לשאלה הזאת? השאלה היא נכונה

משה גפני:  אם מדובר - - -      

אליהו (אלי) רביבו: מסקנות הביניים עוסקות במהות מערכות האבטחה והסדר הציבורי - - -     

נאור שירי: שהמדינה צריכה להיות אחראית עליה

יצחק פינדרוס: נכון

יצחק פינדרוס:  אז למה - - -      

אליהו (אלי) רביבו: מישהו אמור לשלם את זה מאיפשהו

משה גפני: שאל חבר הכנסת פינדרוס היות והייתה ועדת חקירה ממלכתית - - -     

נאור שירי: לא הייתה, היא עדיין

יצחק פינדרוס: כן, אבל אלה היו מסקנות הביניים שלה

אליהו (אלי) רביבו: יש מסקנות ביניים

משה גפני: לא משנה, אבל זה מה שהיה, שהמדינה צריכה

משה גפני:  עובדה שעכשיו היא מביאה, אמנם פחות כסף אבל היא מביאה את זה מתקציב המדינה

אליהו (אלי) רביבו: זה בסדר גמור, רק נאור רצה לדעת נגזרת של מה, ענינו לו באופן שכלתני הוא ענה באופן ענייני שהוא מבין ומקבל

אליהו (אלי) רביבו:  הוא אפילו הולך להצביע בעד, הוא לא רוצה עוד הרוגים

משה גפני: נכון, אבל - - -     

נאור שירי: סליחה? מה זה קשור?     

אליהו (אלי) רביבו: אתה רוצה עוד הרוגים, חלילה?     

נאור שירי: די, די

נאור שירי:  נו

אליהו (אלי) רביבו: יודע מה, בלי נדר, פעם הבאה אתה בא איתי

משה גפני: נאור, עזוב את זה

נאור שירי: אני לא מדבר אפילו

ולדימיר בליאק: אני רוצה לשאול שאלה

משה גפני: רק לפני זה אני רק רוצה להגיד לך אנחנו מביעים את עמדתנו, על כל פנים זאת עמדתי, אני מקבל את הגישה הזאת, יש דברים שאתם מכניסים בהסכם קואליציוני ואין בזה צורך

משה גפני:  זה לא בסדר

משה גפני:  אני הולך לנהל מאבק על כל ההסכם הקואליציוני הזה, אני חושב שהוא לא לעניין

נאור שירי: אמרת שאתה לא תשב בממשלה - - -     

ולדימיר בליאק: אני רק רוצה לחדד, אתם מכניסים את הסכומים להסכמים קואליציוניים ולא האוצר

אליהו (אלי) רביבו: ולדימיר, לא מתאים לך

משה גפני: מה שצריך, צריך לשים בתקציב המדינה, ומה שלא צריך גם בהסכם קואליציוני לא לשים

אליהו (אלי) רביבו: בדיוק

טל ישראלי: אגף התקציבים לא מנסח - - -     

אליהו (אלי) רביבו: נראה לי שאני מכיר את מי שקבע את הדרישה הזאת לראשונה

יצחק פינדרוס: אתם - - - תקציבים

טל ישראלי: מבחינתי אין לי צבע על הכסף

טל ישראלי:  יש כסף, אנחנו מעבירים אותו

טל ישראלי:  אם הממשלה החליטה שזה יהיה במסגרת הסכם קואליציוני, אנחנו נתקצב את זה במסגרת ההסכם הקואליציוני

טל ישראלי:  מבחינתי כסף הוא כסף

אליהו (אלי) רביבו: לא הבנתי את מה שאמרת

יצחק פינדרוס: מי מחליט לממשלה? הרי אתם מביאים לממשלה מקורות תקציביים

יצחק פינדרוס:  עכשיו אתם מודיעים - - -     

נאור שירי: נגיד בנק ישראל

יצחק פינדרוס: אני שואל שאלה

יצחק פינדרוס:  עזבי ממשלה, מבחינת משרד האוצר, היה ויהדות התורה לא הייתה בקואליציה, אז ההחלטה של ועדת החקירה לא הייתה מיושמת? המלצות הביניים?     

טל ישראלי: קודם כל, יש איזשהו מרווח שאפשר ליישם, כרגע כבר אין מרווח כזה כי כבר הכסף כולו מומש

יצחק פינדרוס: אבל אז זה מומש רק על פי ועדת החקירה

טל ישראלי: אבל יש מרווח מסוים שיכול להיות שאם הכסף לא היה כסף קואליציוני, היינו מנצלים את המרווח הזה כדי לייעל את ההוצאה

טל ישראלי:  אני לא יודעת להגיד את זה

יצחק פינדרוס: זאת אומרת שבמילים אחרות זה לא רלוונטי אם זה קואליציוני

טל ישראלי: אני לא יודעת להגיד את זה

טל ישראלי:  מבחינתי אין לי צבע על הכסף

טל ישראלי:  אנחנו עשינו העברה לפי ההחלטה של הממשלה, ההעברה הקואליציונית בפניה הקודמת

טל ישראלי:  הפניה הזאת זה כסף - - -     

יצחק פינדרוס: אז כשיוגב גרדוס הוציא מכתב להקפיא את הכספים הקואליציוניים, על מה הוא התכוון אם - - - על הכסף?     

אליהו (אלי) רביבו: הוא לא התכוון לזה

יצחק פינדרוס: יוגב גרדוס אצלכם במחלקה או במחלקה אחרת?     

נאור שירי: אה, זה מצחיק אותך?     

משה גפני: כשפינדרוס שואל את זה, לא היית צוחק?     

נאור שירי: לא

משה גפני: כל הכבוד

נאור שירי: כי זה זלזול בראש אגף התקציבים

יצחק פינדרוס: לא מזלזל, אני שואל

יצחק פינדרוס:  הוא הוציא מכתב - - -     

נאור שירי: בעיניי

נאור שירי:  אתה אומר "לא"

נאור שירי:  אני חושב שאתם מזלזלים

משה גפני: אני האחרון שמזלזל

נאור שירי: אתה לפני האחרון כי פינדרוס אחרון

ולדימיר בליאק: אני יכול לשאול שאלה?     

נעמה לזימי: יש לי גם שאלה

משה גפני: אסף יזדי, מנכ"ל משרד ירושלים, אתה יכול לענות על השאלה הזאת, בבקשה?     

ולדימיר בליאק: ירושלים והמסורת

משה גפני: כמובן

משה גפני:  ירושלים זה שם קיצור

נאור שירי: אתה מכיר ירושלים בלי מסורת?     

אליהו (אלי) רביבו: בדיוק

משה גפני: שאלה נכונה

נעמה לזימי: יש לי שאלה

נעמה לזימי:  אני רוצה לשאול - - -     

משה גפני: רגע, רגע

משה גפני:  לגבי השאלה של חבר הכנסת פינדרוס, למה הכסף הזה על מירון, אתם אחראיים על מירון, למה הוא מופיע בהסכם קואליציוני? למה הוא לא בתקציב מדינה רגיל?     

נעמה לזימי: אני רוצה לשאול בכלל איך עושים הילולת מירון

נאור שירי: רגע, מי השר לירושלים? סליחה, שניה

משה גפני: לא יודע

משה גפני:  מאיפה אני יודע?     

נעמה לזימי: רגע נאור, שאלה רצינית

נעמה לזימי:  איזו הילולה הולכת להיות במירון? - - - ספרו לי  מה הולך לקרות בגליל עליון במצבינו הנוכחי ולמה לתקצב הילולה בשטח שהוא עכשיו רווי נ"ט, הסלמה - - -     

משה גפני: עכשיו לא

משה גפני:  דובר על שנה שעברה

נעמה לזימי: נכון ואתם - - -     

נאור שירי: פינדרוס אמר שאפשר לעשות הילולה בצור

משה גפני: אני לא חושב שיוכלו לעשות הילולה במצב כזה

נעמה לזימי: אוקיי

משה גפני: אני לא יודע

משה גפני:  אני לא השר, אבל אני חושב שהשר יקבל החלטה - - -      

ארז מלול: הוא יתייעץ עם צה"ל וכל גורמי הביטחון

משה גפני: - - - כשהיה את הקורונה

נעמה לזימי: להקשיב לגורמי הביטחון

נעמה לזימי:  להקשיב להם

נעמה לזימי:  לא לסכן ציבור

ארז מלול: מקשיבים להם

ארז מלול:  היה קורונה, הייתי במשרד לשירותי דת, לא היה

ארז מלול:  היינו 50-100 איש - - -     

נעמה לזימי: אוקיי

משה גפני: לא היה

משה גפני:  ברור, מה השאלה

נאור שירי: אם לא היה, אז למה היית שם?     

ארז מלול: מה הייתי שם? לפקח - - -     

קריאה: משרד הדתות

נאור שירי: למה מה אתה פקח?     

משה גפני: לא, הוא פחד ממך שאתה תגיד עליו שהוא נציג הממשלה, סגן שר הדתות והוא לא מגיע לשטח

נאור שירי: היית סגן שר?     

ארז מלול: לא הייתי סגן שר, הייתי ראש מטה במשרד הדתות

ארז מלול:  הצוות המקצועי הלך לראות שהכל - - -     

משה גפני: הבנת? הוא לא רצה שתגיד שראש המטה לא מגיע

ארז מלול: שמפקירים את האזור

ארז מלול:  זה טוב שאנשי מקצוע יהיו בשטח

נאור שירי: תגיד, היית גם באסון ראש מטה?     

ארז מלול: כן, אבל לא הייתי קשור להילולה

ארז מלול:  אל תתחיל עכשיו, אני לא בוועדת חקירה

קריאה: אין לתאר

נאור שירי: אתה שני רק לנתניהו בלקיחת אחריות

ארז מלול: לא קשור

נאור שירי: לזה לא היה קשור

נאור שירי:  בקורונה וידאת בשטח שלא יפרו את ההנחיות, אבל באסון לא היית

ארז מלול: לא הייתי שם

נעמה לזימי: לא שמעת, נאור? לא שמעת שאחריות היא אינה אשמה?     

ארז מלול: ומה זה קשור לביבי?     

ארז מלול: אהבתי

ארז מלול:  זה מצחיק, גפני

משה גפני: ולדימיר, בבקשה

ולדימיר בליאק: קודם כל, אני רוצה לדעת כמה בסופו של דבר עלתה לנו ההילולה ואיך זה שביום האחרון אנחנו מאשרים עוד 52 מיליון שקל, ואיך מבצעים התקשרות אם אין תקציב

ולדימיר בליאק:  אני לא מצליח להבין את זה

ולדימיר בליאק:  ובהרחבה על תוכנית בר מצווה ותוכנית ארץ נחלה למה זה באמצעות המשרד הזה

ולדימיר בליאק:  למיטב הבנתי אלה תוכניות חינוכיות

ולדימיר בליאק:  למה זה לא דרך משרד החינוך ואילו כלים יש למשרד המסורת בעצם לבצע אותם

ולדימיר בליאק:  תודה

משה גפני: אדוני המנכ"ל? או שקודם משרד האוצר

משה גפני:  בבקשה

אסף זמיר: טוב, אז אני אענה רגע לגבי שאלתך, חברת הכנסת לזימי

אסף זמיר:  אכן דובר על הוצאות - - -      

משה גפני: רגע, אתה צריך להציג את עצמך

אסף זמיר: אסף יזדי, מנכ"ל משרד ירושלים ומסורת ישראל

אסף זמיר:  לגבי ההוצאות מדובר על ההוצאות של ההילולה הקודמת, שנערכה במאי האחרון

אסף זמיר:  לגבי ההילולה הבאה, כמו שאמרת, אנחנו ביד אחת נערכים כאילו היא תהיה, בכל המישורים – חקיקה, תשתיות, מכרזים וכיוצא בזה – וביד השניה קשובים לצרכים הביטחוניים ונקבל החלטה, לא לבד כמובן אלא עם מערכת הביטחון – אם תהיה הילולה או לא ואם היא תהיה, מה יהיה האופן שלה

אסף זמיר:  אנחנו בכל מקרה ערוכים באופן מיטבי

אסף זמיר:  לגבי, שאלת חבר הכנסת בליאק, על העלות המצרפית סך הכל של ההילולה האחרונה שהייתה השנה

ולדימיר בליאק: אז זה 40 ו-52?     

אסף זמיר: זה קצת יותר, לרבות השקעה בתשתיות קבע של שתי דרכים שנסללו, סך כל ההשקעה בהילולה עלה פחות או יותר 100 מיליון שקל

ולדימיר בליאק: אז איך ביצעתם התקשרות בעצם בלי תקציב?     

אסף זמיר: אנחנו קיבלנו אישור מהחשב הכללי להיכנס להחרגה לעניין התקציב הזה, מתוך הנחה שהתקציב אכן יגיע בסופו של דבר והוא מגיע בסוף השנה, כמו שאתם רואים

ארז מלול: למה אישרו לכם? כי זה חיי אדם

אסף זמיר: אישרו לנו כי אנחנו מיישמים כמעט אחד לאחד את הוראות המלצות הביניים של ועדת החקירה שהוקמה - - -     

ולדימיר בליאק: אז זה עלה בסביבות 100 מיליון שקל לשנה

אסף זמיר: פחות או יותר, כן

יצחק פינדרוס: וכמה מתוך זה מהקואליציוני וכמה זה מתקציב רגיל ב-100 מיליון?     

אסף זמיר: 52

אסף זמיר: 5 מיליון – מתקציב רגיל, כמו שטל הציגה עכשיו, והיתרה - - - לא, זה לא מדויק

אסף זמיר:  40 מיליון קואליציוני, כל היתרה לא קואליציוני

נאור שירי: 60-40? 100 מיליון שקל

יצחק פינדרוס: - - - קואליציה לא היו מקיימים את ועדת החקירה

אסף זמיר: מדובר על האירוע האזרחי הגדול ביותר במדינה, כ-250-300 אלף איש שמגיעים

אליהו (אלי) רביבו: אני מבקש לדעת אבל למה יש חילוק

אליהו (אלי) רביבו:  אם מכירים ב-40%, למה ב-60% לא? ואם לא מכירים ב-60%, למה ב-40% כן?     

משה גפני: שאלה טובה השאלה הזאת - - - לאורך כל הדרך

נאור שירי: ובשנים עבר זה אותו תקציב? כאילו, עם גידול נומינלי

אליהו (אלי) רביבו: אדוני היושב-ראש, אתה בלי עין הרע שבע כבר שאלות ותשובות

אליהו (אלי) רביבו:  אני עוד חדש, ואני באמת שואל שאלה בתמימות מלאה

משה גפני: אבל זו שאלה נכונה

משה גפני:  מאה אחוז

אליהו (אלי) רביבו: זה או זה, או זה

ארז מלול: אבל היושב-ראש, אתה צודק, זה לאורך השנים - - -     

אליהו (אלי) רביבו: אבל מישהו יכול לענות? אתם רגילים לשאול שאלות ולקבל תשובות, אני לא

ארז מלול: - - - באו לפה ונלחמו - - -     

אליהו (אלי) רביבו: זו באמת פעם ראשונה שאני - - -     

משה גפני: אתה צודק מאה אחוז, זו שאלה נכונה שאמורה לכל אורך הדרך

טל ישראלי: השבתי כבר לשאלה הזאת

טל ישראלי:  מבחינתי אין צבע לכסף והכסף הזה הוא כסף קואליציוני או כסף ממקורות אחרים

אליהו (אלי) רביבו: התשובה הזאת מרתיחה אותי

אליהו (אלי) רביבו:  מקודם כשענית עליה, דשדשתי ככה

אליהו (אלי) רביבו:  הלכתי לצד

משה גפני: אני רתחתי כשהייתי צעיר יותר

טל ישראלי: בסופו של דבר ההילולה מתוקצבת בהתאם לצרכים - - -     

אליהו (אלי) רביבו: תראה איזו עדינה

אליהו (אלי) רביבו:  אני יכול זה, אחרי זה ביליאק יצרח עליי, יגיד לי שאני מתפרץ על פקידי האוצר

ולדימיר בליאק: אבל באמת, 100 מיליון שקל לא נשמע לכם - - -     

אליהו (אלי) רביבו: לא, לא

אליהו (אלי) רביבו:  ביליאק, הדבר האחרון שאפשר להגיד עליך שאתה פראייר

אליהו (אלי) רביבו:  אתה יודע בדיוק מה עומד מאחורי השאלה ואתה יודע יותר מה עומד מאחורי התשובה

אליהו (אלי) רביבו:  שאלתי שאלה פשוטה

אליהו (אלי) רביבו:  אם 40 כן, למה 60 לא, ואם 60 לא, למה 40 כן

אליהו (אלי) רביבו:  פשוט

אליהו (אלי) רביבו:  בלשון המעטה שאלה לא מורכבת מאוד

משה גפני: השאלה ברורה

משה גפני:  התשובה היא בידיים שלנו

ולדימיר בליאק: אני שואל למה זה 100 מיליון שקל

אליהו (אלי) רביבו: לא, לא

אליהו (אלי) רביבו:  אני לא רוצה לדבר על כסף, אני רוצה לדבר על אחוזים

ולדימיר בליאק: אתה לא רוצה, אני רוצה, זה כספי הציבור

אליהו (אלי) רביבו: אז קודם כל שיענו לי על זה

ולדימיר בליאק: 100 מיליון שקל זה נשמע לכם הגיוני?     

אליהו (אלי) רביבו: אני רותח למה 100 מיליון? אדוני היושב-ראש, ולדימיר צודק

אליהו (אלי) רביבו:  מה זה 100 מיליון?     

קריאה: 200

אליהו (אלי) רביבו: 140

אליהו (אלי) רביבו:  מה זה 100 מיליון?     

ולדימיר בליאק: אין לכם ערך לכספי הציבור

אליהו (אלי) רביבו: לשם אתה רוצה לקחת את הדיון?     

קריאות: - - -      

ולדימיר בליאק: האסונות הכי גדולים במשמרת שלכם, אז איזה ערך יש כאן לחיי אדם? מה אתם מחרטטים פה?     

אליהו (אלי) רביבו: אדוני היושב-ראש, היום אין מליאה

אליהו (אלי) רביבו:  אני לא אאשר לעבור לנושא הבא לפני שאני מקבל תשובה עניינית

ולדימיר בליאק: לא לכספי ציבור ולא לחיי אדם

נאור שירי: וגם האסון הצבאי הכי גדול במשמרות שלכם

ולדימיר בליאק: נכון

ולדימיר בליאק:  גם אזרחי וגם צבאי

אליהו (אלי) רביבו: יופי

אליהו (אלי) רביבו:  אפשר בבקשה תשובה? אדוני היושב-ראש אני מבקש תשובה

נאור שירי: יש אחריות אבל אין אשמה

משה גפני: בסדר, אני אאפשר לה כמובן

משה גפני:  היא לא תדע לענות לך - - -     

אליהו (אלי) רביבו: היא יודעת טוב מאוד

משה גפני: רק רגע, אני רוצה להגיד לך - - -     

נאור שירי: אבל אני שאלתי מה הייתה - - -     

אליהו (אלי) רביבו: איך שהיא רוצה לענות מפריעים לה

ולדימיר בליאק: - - - בהתיישבות הצעירה? אז נעשה את החשבון

משה גפני: לפני שנים רבות אני הגשתי הצעת חוק והגשתי גם דיונים בעניין הזה –  שישנו את מירון

משה גפני:  לשנות

משה גפני:  לא כשהיה אסון

משה גפני:  הרבה הרבה קודם

משה גפני:  אמרתי יהיה אסון, אתה יכול לראות את זה פה בכתובים, אמרתי "כמה כסף צריך להשקיע?" אם היו משקיעים את הכסף הזה במירון, שזה כולל גם תשתיות וחניות, ואיפה מותר להיכנס ואיפה אסור להיכנס, וחלק מהמפלגות לא תמכו בזה

משה גפני:  זה לא עבר ולא קיבלתי לזה כסף ולצערי הרב קרה אסון

אליהו (אלי) רביבו: היינו צריכים להקריב קורבן בדמות 49 הרוגים

ולדימיר בליאק: איך ואטורי אמר? "למזלנו"

אליהו (אלי) רביבו: לא, חלילה

נעמה לזימי: תגיד לי, הקרבת קורבן זה לא של הדת שלנו

אליהו (אלי) רביבו: זה גם של הדת שלנו

נאור שירי: שאלה, נעמה - - -     

אליהו (אלי) רביבו: טוב, הרב גפני, הנה, עוד פעם לא קיבלתי תשובה

נאור שירי: בחוות הדעת הרפואית - - -     

משה גפני: האוצר, היא צריכה לענות לו

אליהו (אלי) רביבו: אגב, אדוני היושב-ראש, ברשותך לפני שהיא עונה - - -     

נאור שירי: יש איזו חוות דעת, יש פעם ראשונה הוראה והם הודו שהוא לא התייבש, הוא קיבל אירוע לבבי

נאור שירי:  שימי לב

משה גפני: מי זה?     

נאור שירי: ראש הממשלה שיקר

נאור שירי:  זה תקדימי

נאור שירי:  לא היה כזה דבר

נעמה לזימי: איך יצא לו השקר? הוא כל כך אדם אמין

אליהו (אלי) רביבו: אוקיי, נו

אליהו (אלי) רביבו:  - - - לאפשר לאופוזיציה לקחת אותנו לכל מיני טיולים לא ענייניים תוך כדי הדיון

אליהו (אלי) רביבו:  אדוני היושב-ראש, ברשותך

אליהו (אלי) רביבו:  תודה רבה, אדוני היושב-ראש

אליהו (אלי) רביבו:  לפני שהיא עונה, אני מבקש קודם כל בכל זאת הגיע הזמן

אליהו (אלי) רביבו:  ברשותך אדוני היושב-ראש, אנחנו ישר עברנו לעניין תקצובים ואחוזים

אליהו (אלי) רביבו:  צריך לעצור ולאמור את המילה הנכונה לפני שהיא עונה, ישר כוח עצום לכבוד השר שביד רמה דאג שההילולה השנה תהיה –בטוחה, נגישה, מתפקדת כמו שצריך, עם מתן מענה רחב , ולצד זאת אני מצר על כך שזה לא היחס שכל ההילולות המאוד מאוד חשובות המתקדמות במדינת ישראל מקבלות ואני שוב פעם מצר על כך, כולי תקווה אבל שזה יהיה בעתיד גם לעניין שאר ההילולות, לדוגמת ההילולה של הבאבא סאלי

ולדימיר בליאק: אתה יכול לפרט את שאר ההילולות? אני אשמח

אליהו (אלי) רביבו: כן

אליהו (אלי) רביבו:  לדוגמה ההילולה של הבאבא סאלי, זכר צדיק וקדוש לברכה

קריאה: הוא רוצה ללכת, לבוא, להתעניין

אליהו (אלי) רביבו: כמו שאתה יודע כל שנה כשאתה מגיע יש שם עומס, יש שם חוסר מתן מענה של המדינה, אותו דבר כשאתה מגיע לאורח חיים הקדוש אני ראיתי איך דחקו אותך הצידה - - -     

ולדימיר בליאק: אותי?     

אליהו (אלי) רביבו: כן, רק בגלל שאתה חבר כנסת וזיהו אותך – נתנו לך נתיב מהיר וישיר

ולדימיר בליאק: אני מנוע מלהגיב

אליהו (אלי) רביבו: לא, אמרת שאתה דואג לכולם ותמיד

אליהו (אלי) רביבו:  לגופו של עניין אשמח בבקשה לקבל את התשובה לשאלתי הפשוטה

טל ישראלי: אתה יכול לחדד את השאלה? אני כבר עניתי על השאלה מדוע לא - - -      

נאור שירי: למה דחקו את ולדימיר ביליאק למסלול צדדי בהילולה?     

ארז מלול: הוא רוצה להדליק משואה, הוא רוצה להדליק נר

נאור שירי: "משואה" זה שרה אחרת

אליהו (אלי) רביבו: אני אשאל

אליהו (אלי) רביבו:  כ-100 מיליון שקלים מתוקצבים ליעד מסוים

אליהו (אלי) רביבו:  אחוז מסוים עובר, אתם מוצאים לו מקור תקציבי ואתם מכירים בו ואתם מתקצבים אותו בבסיס התקציב

אליהו (אלי) רביבו:  אחוז מסוים עובר באמצעות כספים קואליציוניים

אליהו (אלי) רביבו:  אנחנו מדברים על יחס של 40/60

אליהו (אלי) רביבו:  ברור לנו שכסף שלא נכנס לבסיס התקציב זה בגלל שאתם לא מוצאים לו את ההצדקה ואת הצורך ההכרחי לאורך זמן, ומה שנכנס לבסיס התקציב זה מה אתם מכירים בו ואומרים ONCE הוא צריך להתקיים

משה גפני: תשובה

אליהו (אלי) רביבו: היא לא הבינה את השאלה

אליהו (אלי) רביבו:  אני מרחיב, אדוני היושב-ראש

אליהו (אלי) רביבו:  אני אומר אם 40 לא, למה 60 כן? ואם 60 כן, למה 40 לא? זה לא בדיוק 60 וזה לא בדיוק 40, אבל רק בשביל להבין את הרעיון

ולדימיר בליאק: רגע, כמה זה בדיוק?     

טל ישראלי: 40 – זה מתוך הכספים הקואליציוניים, כל היתר כספים לא קואליציוניים

טל ישראלי:  אני מזכירה שהכספים הקואליציוניים מחולקים במסגרת החלטת ממשלה, כלומר זה חלק מסדרי העדיפויות שהממשלה בחרה לתקצב, ולכן ככל שהממשלה מחליטה לתקצב משהו במסגרת ההסכם הקואליציוני, אנחנו ניישם אותו במסגרת ההסכם הקואליציוני

אליהו (אלי) רביבו: משמע שאם הממשלה לא הייתה רואה לנכון לתקצב את אותם 40% - - -      

טל ישראלי: אני אשמח רק להשלים את התשובה כדי שאולי אני אשיב בפעם האחרונה את כל התשובה

טל ישראלי:  דבר נוסף, שאלת לעניין בסיס התקציב, נסגר ההיקף של ההילולה והתקצוב שלה אחרי שכבר עברה טיוטת התקציב לכנסת, ולכן כל התקציב הזה הוא תקציב שאינו בבסיס אלא תקציב על"שי שמובא כאן לאישור, ומשכך כל התקציב כולו נתון להחלטת סדרי העדיפויות של הממשלה ולא להחלטה של בסיס תקציב, לא בסיס תקציב, ואנחנו - - - כרגע - - -     

אליהו (אלי) רביבו: אני מבין מדברייך ש-60% היה כצפי הוצאה ו-40% רק לאחר שעברה טיוטה התברר כנצרך

טל ישראלי: זה לא מה שאמרתי

טל ישראלי:  כל התקציב הזה הוא תקציב שהוא בהתאם לצרכים, תוקצב לאחר שנסגרה כבר טיוטת התקציב

טל ישראלי:  אנחנו לא הכנסנו אותו לבסיס התקציב כי ההכרעה על ההיקף שלו התקבלה אחרי שהוא כבר - - -     

אליהו (אלי) רביבו: זאת אומרת שב-2024 הוא כבר יהיה חלק מבסיס התקציב?     

ולדימיר בליאק: לא, אבל לדעתי הוא יהיה נמוך יותר, נכון? כחלק מעבודות ביצוע השנה

אליהו (אלי) רביבו: לא שאלתי את זה

אליהו (אלי) רביבו:  שאלתי האם לאור הניסיון שיש לכם עם 2023, 2024 תתוקצב כבר בבסיס התקציב על פי אותו אומדן

ולדימיר בליאק: לגבי תשתיות קבע הוא אמור להיות נמוך יותר

משה גפני: ולדימיר, התשובה – כן

ארז מלול: הוא צודק כי אם הכשירו חניון לא צריך - - -     

אליהו (אלי) רביבו: אין בעיה, אבל קודם כל אנחנו כבר לא באירוע דו שנתי - - -          

ולדימיר בליאק: אלא אם כן יש עוד עמותה שצריך להעביר אליה

קריאות: - - -     

נאור שירי: גפני, אפשר שאלה בבקשה?     

אליהו (אלי) רביבו: אז הוא שואל האם על פי התוכנית של האוצר ב-2024 בהנחה שהוא לא המשכי של דו-שנתי יתוקצב הסעיף הזה בהתאם להוצאה בפועל שהייתה ב-2023?     

משה גפני: אוקיי

משה גפני:  נאור, בבקשה

טל ישראלי: זה יבחן במסגרת סדרי העדיפויות שהממשלה תחליט עליהם

אליהו (אלי) רביבו: הבנתי, אז אני חושב שסוף התשובה חשובה יותר מכל ההסבר קודם

אליהו (אלי) רביבו:  תודה

משה גפני: תודה רבה

משה גפני:  נאור, שאלה, ואני רוצה להצביע

ולדימיר בליאק: רגע, אבל יש עוד שאלות

משה גפני: אז בבקשה

נאור שירי: רק שאלה שניה לך, אתה מצביע על כל הסעיף? זאת אומרת הבר מצוות אחרי זה?     

ולדימיר בליאק: אה, לא קיבלתי תשובה לגבי בר מצוות וארץ נחלה

נאור שירי: כי אני רק רוצה לשאול כמה שאלות אז אני שואל אם זה בר מצוות - - -     

משה גפני: תשאלו, נו

משה גפני:  בסדר

משה גפני:  אין לי את הלחץ של משרד הבריאות

נאור שירי: הכל בסדר

נאור שירי:  בשנה הקודמת היה דיון על מירון והוצגה כל התוכנית בוועדה לבט"פ וראינו גם את התקציב וזה היה באותו משרד

נאור שירי:  הייתה שם אכשרה של שטחים רבים שלקחו הרבה כספים

נאור שירי:  אני רוצה לדעת כמה עלתה ההילולה שנה שעברה שהיה צריך להכשיר המון שטחים? אני מניח שאתה מכיר, אז כמה היא עלתה, כמה עלו בשנים הקודמות ומה הגידול? בנוגע לסעיפי הבר מצוות

נאור שירי:      אני לא סתם עשיתי פאוזה, כי באמת, מה זה?     

משה גפני: מה? תשאל

נאור שירי: מי מקבל, אילו ילדי מצוות - - - קרויזר לא קיבל, אני לא קיבלתי, ולדי אני רוצה להאמין שגם אתה לא קיבלת - - -     

ולדימיר בליאק: אותי דחקו

משה גפני: גם אני לא קיבלתי ואותו דחקו

נאור שירי: אתה לא היית צריך לקבל כי אתה לא עומד בתקנות

משה גפני: אני גם לא קיבלתי ואותו דחקו

נאור שירי: אני רוצה לדעת מי הם ברי המזל, ואיך נערכת ההגרלה ואיפה נרשמים?     

ולדימיר בליאק: ומי הגיע לארץ נחלה

נאור שירי: ומה זה ארץ נחלה

נאור שירי:  ארץ – אני יודע

נאור שירי:  נחלה – אין פה

נאור שירי:  אני רוצה לדעת מי עושה את זה, מה זו העמותה, מה היא עושה

יצחק פינדרוס: זאת ההתיישבות הצעירה, נחלה

נאור שירי: 16 מיליון שקלים לצמצום פערים חברתיים כלכליים ופיתוח במזרח ירושלים

נאור שירי:  אני רוצה לדעת אם זה חלק מ-50 המיליארד שקלים שהשארתם לחברה הערבית או שזה סעיף נפרד - - -     

משה גפני: לא, אתה טועה בזה

משה גפני:  לא חשוב

נאור שירי: 36 מיליארד?     

יצחק פינדרוס: בואו נוריד את זה

משה גפני: תירגע

משה גפני:  אנחנו אנשים ממלכתיים - - -     

יצחק פינדרוס: למה? בוא נוריד את זה על פי בקשת יש עתיד

נאור שירי: אני לא ביקשתי להוריד

נאור שירי:  ביקשתי לדעת מה זה

נאור שירי:  פינדרוס, אני יודע שקשה לך בעברית

נאור שירי:  אתה רוצה שאני אעבור לאנגלית לשאול את השאלות?     

יצחק פינדרוס: Try it

יצחק פינדרוס:  Let's speak English

נאור שירי: או שנביא את סמוטריץ' שישאל את זה באנגלית כי הוא מבין, עם הגרנדמייזר שלך

יצחק פינדרוס: אוקיי

נאור שירי: ומה זה הסיפור עם משרד האנרגיה? זה תאים פוטו-וולטניים? בסעיף מספר 3, 14

נאור שירי: 35 מיליון שקלים

נאור שירי:  תודה

משה גפני: שמה?     

נאור שירי: אתה לא קורא את חומרי הרקע לוועדה?     

משה גפני: זה כבר אני לא יודע מה אתה מתכוון

משה גפני:  משהו במשרד האנרגיה - - -     

ולדימיר בליאק: רגע, בואו נעשה הפסקה

ולדימיר בליאק:  אתה בינתיים תקרא

נאור שירי: התחייבות של משרד האנרגיה ומשרד לפיתוח הנגב והגליל, תוכנית אסטרטגית לאנרגיה בירושלים

נאור שירי:  מעניין אותי מה התוכנית

משה גפני: אני לוקח את הדברים שלך ברצינות

נאור שירי: ולדי, הזמנת את גפני לנובי גוד?     

ולדימיר בליאק: כן

נאור שירי: תזמין גם את פינדרוס, אני חושב שהוא צריך להיות

ולדימיר בליאק: אבל שלא ידחקו אותו

נאור שירי: ולמה אין הילולה בנובי גוד?     

אסף זמיר: אדוני היושב-ראש, אני יכול לענות?     

משה גפני: כן, בבקשה

אסף זמיר: אני אשתדל לענות בצורה ברורה ומהירה

אסף זמיר:  ראשית, חבר הכנסת שירי שאלת לגבי אנרגיה החלטת ממשלה שעברה במאי 2022, החלטת ממשלה עד סוף 2025, איגום תקציבים מכמה וכמה משרדים, ביניהם מי שהקראת ונוספים, עניינה פיתוח מנועי צמיחה כלכליים בירושלים בתחום האנרגיה לרבות פעילות אנרגטית, לרבות מקומות ליצירת אנרגיה, פוטו-וולטאי, עמודי טעינה לרכבים חשמליים וכיוצא בזה

אסף זמיר:      זו תוכנית שאנחנו מובילים אותה אל מול עיריית ירושלים, מאגמים קצת תקציבים מכלל הממשלה, מפצלים את זה באמצעות עיריית ירושלים

נאור שירי: אז זה רכבים חשמליים ופוטו-וולטניים?     

אסף זמיר: והתייעלות אנרגטית גם - - -     

נאור שירי: בסדר, זה פוטו-וולטני במבנה ציבור, בבניה

אסף זמיר: לא רק

נאור שירי: אוקיי, לא משנה, חיישן חשמלי

אסף זמיר: הפירוט של התוכנית עכשיו נמצא בהכנה אל מול עיריית ירושלים - - -     

משה גפני: יש לי בשורה, שנראה אולי אני אוכל להגיד אותה לוועדה

נאור שירי: עם המס על הרכבים החשמליים?     

משה גפני: כן

נאור שירי: אני מקווה

נאור שירי:  אבל אל תהיה פרוגרסיבי מדי בהחלטה שלך

נאור שירי:  בכל זאת צריך לשרוף עוד דלקים בעולם

משה גפני: מאה אחוז

משה גפני:  הלאה, המנכ"ל

נעמה לזימי: אני בעד שתהיה פרוגרסיבי

אסף זמיר: זה לגבי האנרגיה ששאלת

אסף זמיר:  לגבי מירון מה שעדיין לא ענינו ושאלת כמה זה עלה בעבר, אנחנו מיישמים את ההמלצות של ועדת החקירה, המלצות הביניים מאוקטובר 2022

אסף זמיר:  כמה זה עלה לפני זה? אני לא יודע, זה פחות רלוונטי כי ההמלצות מאוד מפורטות לאור האסון

אסף זמיר:  אני יודע שיוצא - - -     

נאור שירי: שנה שעברה כמה?     

אסף זמיר: השנה שאנחנו עשינו עכשיו?     

נאור שירי: משנה שעברה אתם עושים, לא?     

אסף זמיר: אנחנו עשינו רק שנה אחת

קריאה: הם עשו פעם אחת

נאור שירי: נו בסדר

נאור שירי:  הם עושים עכשיו, עשו שנה קודמת

נאור שירי:  למה אתם - - -     

אסף זמיר: עשינו פעם אחת, עכשיו, וזה עלה פחות או יותר 100 מיליון שקלים, כל ההוצאות לרבות השקעה בתשתיות קבע, שכמובן חלקן לא יופיעו בשנים שיבואו

נאור שירי: אבל אותו סעיף תקציבי שהיו צריכים להכשיר – שטחים, חניונים, דרכים

יצחק פינדרוס: פעם ראשונה

נאור שירי: אבל אותו סעיף אתה מקבל עכשיו, אז - - -     

יצחק פינדרוס: לא, זה - - - העבר - - -     

אסף זמיר: לא, לא

אסף זמיר:  בסוף אנחנו קיבלנו אחריות על ההילולה בינואר כשהוקמה הממשלה

ארז מלול: זה על ההילולה האחרונה

אסף זמיר: כן

אסף זמיר:  במאי הייתה ההילולה

נאור שירי: כששאלנו עכשיו מה תהיה העלות - - -     

אסף זמיר: לא

אסף זמיר:  כל זה דובר על העלות של ההילולה שהייתה בחודש מאי 2023

משה גפני: הוא לא יודע, הוא לא היה קודם

אסף זמיר: מה שהיה קודם – לא רלוונטי אלינו

אסף זמיר:  אני יודע שזה עלה - - - מההסדר אבל זה היה אירוע אחר לחלוטין, גם היה את הקורונה שנה אחרי האסון

אסף זמיר:  זה היה אירוע אחר לגמרי

אסף זמיר:  בוודאי שכל ההשקעות שהשקענו בתשתיות קבע לא יהיה צורך להשקיע - - -     

משה גפני: חבר הכנסת נאור שירי וגם ולדימיר ביליאק שאלו מה זה הבר מצווה, למה לא נותנים לו, הוא רוצה לעשות בר מצווה עכשיו

ארז מלול: אני אגיד לך

ארז מלול:  בר מצווה זה בגיל 13 מניחים תפילין

אסף זמיר: אני עובר לתוכניות מסורת

אסף זמיר:  ממשלת ישראל כשהקימה - - -     

נאור שירי: ארז, אתה כשעשית בר מצווה קיבלת מתנה מממשלת ישראל 16 מיליון שקלים?     

משה גפני: לא היה לנו אז משרד

אסף זמיר: כשממשלת ישראל הקימה את משרד ירושלים ומסורת ישראל ונתנה לו משימות בתחום המסורת, הגדירה בדיוק מהן המטרות של מסורת, ואנחנו לקחנו אותן והכנו תוכניות עבודה מפורטות לתחום המסורת

אסף זמיר:  הכנו שורה ארוכה של תוכניות שבסופן לאור קיצוץ התקציב בגלל המלחמה אושר סכום נמוך מאוד של תקציב יחסית למה שאושר בהתחלה – של 17 מיליון שקל עבור 2 תוכניות, אחת – 10 מיליון שקל בר/בת מצווה והשני – 7 מיליון שקל לארץ נחלה

אסף זמיר:       אני אסביר בדקה מה הם

אסף זמיר:  בר/בת מצווה זה תוכניות שעדיין לא התחילו, התחילו מיום אישור הוועדה ואילך ויהיו פתוחות לכל האוכלוסייה בישראל יפורסם הליך שוויוני, ושכל נער ונערה שמעוניינים באותה התוכנית שזה ליווי של שנה שלמה, אנחנו מזהים בשנת הבר/בת מצווה שנה משמעותית מאוד בחיים של יהודי, שנה שבה הוא הופך או היא הופכת להיות מילד לנער ולכן חשוב להטעין את הנער או הנערה האלה במצברים אמיתיים של תוכן, שקשור – ליהדות, מסורת, קשר לקהילה, התנדבות, ערכים, משפחה וכיוצא בזה, ולכן התוכנית - - -     

נאור שירי: המשפחה הכל בעולם היהודי, כי יש עוד משפחות במדינת ישראל, 30%

אסף זמיר: זאת המשימה שקיבלנו, קיבלנו מהממשלה משימה למסורת ישראל, אז כן

נאור שירי: בסדר, אני יודע, אני רק מציין למי ששומע, שלא יחשבו שדואגים לכולם, דואגים ל-70%

נאור שירי:  כמה מיליוני שקלים זה?     

אסף זמיר: 10 מיליוני שקלים

נאור שירי: כמה ילדים זה? פלוס מינוס 100 אלף בשנה?     

ולדימיר בליאק: זה שנה שלמה, יש לזה עלויות

אסף זמיר: זו תוכנית על פני שנה שלמה, עשרה מפגשים, תוכנית - - -      

נאור שירי: 10 מפגשים?     

אסף זמיר: כן, שמשלבת את שני ההורים והילד או הילדה ביחד, כמו שאמרתי זה תהליך שנבנה עם הרבה מאוד ערכים לאורך התוכנית הזאת בשילוב עם הקהילה, עם התנדבות וכיוצא בזה

נאור שירי: לא, תפרוט לי את זה

נאור שירי:  נגיד אני עכשיו עושה בר מצווה, תפרוט לי מתי אני נפגש

נאור שירי:  אני וההורים שלי מגיעים למה, לכנסת? אני מגיע לאן?     

אסף זמיר: יש עשרה מפגשים, יש תוכנית מסודרת של - - -     

נאור שירי: דרך הרשויות המקומיות?     

אסף זמיר: זה יופעל באמצעות החברה למתנ"סים שתפעל יחד עם הרשויות המקומיות

נאור שירי: אבל החברה למתנ"סים לא פועלת בכל ישוב במדינת ישראל

אסף זמיר: כשהיא פועלת כזרוע ביצוע של הממשלה היא פועלת בכל ישוב

ולדימיר בליאק: אם לי לא עשו בר מצווה, אני יכול להיכנס לתוכנית הזאת?     

אסף זמיר: גם ביישובים שבהם אין להם מתנ"סים

יצחק פינדרוס: אני מציע שבמסגרת העתירה - - -     

ולדימיר בליאק: אני גדלתי בברית המועצות הקומוניסטית, לא עשו לי בר מצווה

נאור שירי: אז יש לך ואוצ'ר אחד שאתה זכאי

נאור שירי:  אני חושש שמא יטעינו בך הרבה יותר מדי תכנים יהודיים בעייתיים, זה החשש שלי

קריאה: אני מצטרף לחשש שלך

משה גפני: למה? המנכ"ל ההוא שכנע אפילו אותי

יצחק פינדרוס: אני מצטרף לחשש של נאור

יצחק פינדרוס:  נאור אמר משהו נכון - - - משהו חיובי

ולדימיר בליאק: אולי נגיע לארץ נחלה

נאור שירי: אני לא הבנתי עדיין מה זה

נאור שירי:  מה זה ארץ נחלה?     

אסף זמיר: ארץ נחלה זו התוכנית השניה מתוך שתי תוכניות של המסורת שאנחנו מובילים

אסף זמיר:  עניינה חיבור למסורת ישראל וחיבור לתנ"ך באמצעות השטח

אסף זמיר:  למעשה גם פה מדובר בסדרה של מפגשים, גם היא למשפחות מכל הסוגים ומכל - - -     

ולדימיר בליאק: אבל מי מבצע את זה?     

אסף זמיר: שניה ,שעניינה לאורך השנה סדרה של שיעורים, סיורים, הדרכות והעשרות שנוגעות ללימוד התנ"ך והחיבור שלנו לארץ באמצעות סיורים

קריאה: גם דרך החברה למתנ"סים?     

אסף זמיר: גם זאת כמו - - -     

ולדימיר בליאק: זה נשמע לי כמו תוכנית חינוכית אם כבר

נאור שירי: זו תוכנית חינוכית

אסף זמיר: זו תוכנית חברתית חינוכית שעניינה מסורת ישראל

נאור שירי: תחת מסורת, ומה המורשת עושה?     

משה גפני: מורשת זה משרד אחר

נאור שירי: שניה

נאור שירי:  אני רוצה להבין אם אני עושה ליווי לבר מצווה זה תחת מסורת או תחת מורשת?     

ולדימיר בליאק: במורשת יש בר מצוות?     

יצחק פינדרוס: נאור, אני אענה לך

יצחק פינדרוס:  מורשת - - - במקומות שהוא יצא לסיור - - -     

ולדימיר בליאק: ואם אני ארצה ללכת לבר מצווה - - - מורשת?     

קריאה: אנחנו אוהבים תחרות

יצחק פינדרוס: - - - לא, זו ההתיישבות

קריאות: - - -      

אסף זמיר: זה רציני לגמרי

אסף זמיר:  תוכנית בר/בת מצווה, חבר הכנסת שירי - - -     

משה גפני: מספר פניה לוועדה - - -     

ולדימיר בליאק: רגע, התייעצות סיעתית לפני

משה גפני: בסדר

משה גפני:  אז עוד חמש דקות

משה גפני:  אבל עד אז היות ואנחנו קבענו רביזיה ב-13:50 - - -     

ולדימיר בליאק: אבל אתה לא יכול לעשות רביזיה באמצע התייעצות סיעתית

משה גפני: אז עוד לא התייעצות סיעתית

משה גפני:  אני עושה הפסקה בגלל שאמרתי לאנשים שיבואו להצביע על הרביזיה של פניה 314

משה גפני:  מי בעד הרביזיה ירים את ידו

ולדימיר בליאק: זו רביזיה לפניה שלא קיבלנו חוות דעת משפטית?     

משה גפני: מי נגד הרביזיה?     

יצחק פינדרוס: חוות הדעת הייתה בטאבלט, אתה יודע את זה

ארז מלול: נפלה הרביזיה, אין רביזיה

ולדימיר בליאק: רביזיה לרביזיה

משה גפני: הצבעה 					         אושרה     הרביזיה לא התקבלה ועל כן פניה מספר 314 התקבלה

משה גפני:  עכשיו יש התייעצות סיעתית בפניה לוועדה - - -     

ולדימיר בליאק: אני אבטל

משה גפני: מי בעד הפניה לוועדה על המשרד? אתה לא תקבל בר מצווה

ארז מלול: הבן שלך

נאור שירי: זה יוצא 100 שקל לבן אדם

קריאה: למה אין תוכנית בת מצווה אבל?     

משה גפני: יש גם

משה גפני:  מי נמנע?     

ולדימיר בליאק: אני הצבעתי נגד

ולדימיר בליאק: אושר         

משה גפני: הפניות התקבלו

משה גפני:  אני מודה לכם רבותיי, הישיבה נעולה